"Gudaanulevi" vaki fikureh gai Ariatholhu noave, visnun badhalu kuran jehey: Raees | Mihaaru\nރައީސް ޔާމީނާއި ގާސިމް: އަރިއަތޮޅަށް ތަރައްގީ ގެނެސްދިނީ މި ސަރުކާރުގެ ފަސް އަހަރުގައި ކަމަށް ރައީސް ޔާމީން ވިދާޅުވި.\n"ގުޑާނުލެވި" ވަކި ފިކުރެއްގައި އަރިއަތޮޅު ނޯވެ، ވިސްނުން ބަދަލުކުރަންޖެހޭ: ރައީސް\n04 ސެޕްޓެމްބަރ 2018 - 12:15 69 comments\nވަކި ފިކުރެއްގެ މަތީގައި "ގުޑާނުލެވި" އަރިއަތޮޅުގެ ރައްޔިތުން ވެސް ނުތިބެ، ތަރައްގީގެ ވިސްނުމާ އެކު ކުރި އަށް ދާން ރައީސް އަބްދުﷲ ޔާމީން އދ. މާމިގިލީގައި މިއަދު ގޮވާލައްވައިފި އެވެ.\nމާމިގިއްޔަކީ، ޖުމްހޫރީ ޕާޓީގެ ފައުންޑަރު، ގާސިމް އިބްރާހީމްގެ އުފަން ރަށް، އަދި ރައްޔިތުންގެ މަޖިލީހުގައި ވެސް އޭނާ ތަމްސީލްކުރައްވާ ދާއިރާ އެވެ. އއ. އަދި އދ. އަތޮޅުގައި ގާސިމަށް ތާއީދު ބޮޑު އިރު، މިހާތަނަށް ބޭއްވި އިންތިޚާބުތަކުގައި ނަތީޖާ ނެރެދީފައި ވަނީ ވެސް އޭނާގެ ވިސްނުމާ އެއްގޮތަށެވެ.\nރައީސް ޔާމީން މިއަދު އެދިވަޑައިގަތީ، އަރިއަތޮޅުގެ ރައްޔިތުން އެ ވިސްނުމުގެ މަތީގައި ނުތިބުމަށެވެ. އެ އަތޮޅަށް ތަރައްގީ ގެނެސްދީފައި ވަނީ އެހެން އެއްވެސް ސަރުކާރެއްގައި ނޫން ކަމަށާއި އެ މަނިކުފާނުގެ ފަސް އަހަރުގެ ތެރޭގައި ކަމަށް ވިދާޅުވި އެވެ.\n"އަރިއަތޮޅުގެ ތަރައްގީއަކީ ވަކި ބަޔަކު ގެނައި ތަރައްގީއެއް ނޫން. އަރިއަތޮޅަށް އެންމެ ގިނަ މަޝްރޫއުތައް ހިންގާފައި ވަނީ މި ފަސް އަހަރުގެ ތެރޭގައި. މާމިގިލީގެ ރައްޔިތުން އެކަމަށް ހެކިވާނެ،" ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވި ގޮތުގައި މި ވެރިކަމުގައި މާމިގިއްޔަށް އެކަނި ވެސް 258 މިލިއަން ހޭދަކޮށްފައިވެ އެވެ.\n"އެހެންވީމަ، ނުޖެހޭ ވަކި ފިކުރެއްގެ މަތީގައި ގުޑާނުލެވި ތިބޭކަށް،" ރައީސް ވިދާޅުވި އެވެ.\nރައީސް ޔާމީން، އއ. ތޮއްޑޫގައި: އަރިއަތޮޅަށް ތަރައްގީ ގެނެސްދިނީ މި ސަރުކާރުން ކަމަށް ވިދާޅުވި. --ފޮޓޯ: ރައީސް އޮފީސް\n"މާމިގިލީ ރައްޔިތުން ވެސް ބޭނުން ވާނީ ރަށްރަށަށް ދަތިވެފައި ހުރި ކަންކަން ފުއްދަން. މާމިގިލީ މީހުން ނުބުނާނެ މި ތަނުގެ ބަނދަރު ކައިރި އަށް އެއްވާނެ ސަރަހައްދެއް ހަދައިދޭށޭ. ތިމަންނަމެން ބޭނުންވާ ޚިޔާލެއް ވަކި ގޮތަކަށް ނޫސްތަކުގައި ފާޅުކުރަން ހުއްދަދޭށޭ. ކޮން ވާހަކައެއްތޯ ނޫސްތަކުގައި ނުލިޔަނީ. ކިތަންމެ ވާހަކައެއް އަޅުގަނޑުމެންނާ ބެހޭ ގޮތުން ދެއްކިއަސް އެ ވާހަކަތައް އަތަށް ގޮވާނެ."\nއެ މަނިކުފާނު ވިދާޅުވި ގޮތުގައި ދެ ވަނަ ދައުރަކަށް ހޮވިވަޑައިގެންފި ނަމަ މާމިގިލީ ރައްޔިތުން އެދިފައިވާ ގޮތަށް، އެ ރަށުގެ ސިއްހީ މަރުކަޒު ހޮސްޕިޓަލަކަށް ބަދަލުކޮށް، ބޭންކުގެ ޚިދުމަތް ވެސް އެ ރަށުގައި ގާއިމް ކޮށްދެއްވާނެ އެވެ. އެކަމަކު، އެ ފުރުސަތު މި މަހު 23ގައި ނަގާ ވޯޓުގައި އެ މަނިކުފާނަށް ފަހިކޮށްދޭން އެއް ނަމްބަރުގައި ފާހަގަ ޖަހައިދޭން ރައީސް އެދިވަޑައިގަތެވެ.\nއިތުރު ލިޔުންތައް ގާސިމް އިބްރާހިމް އދ. މާމިގިލި ރައީސް އަބްދުﷲ ޔާމީން


Sarukaarah Ahareh Vejje, Malege Maguthakuge Haalathah Badhaleh Naadhey - Dr. Jameel - Vaguthu\nޑރ. ޖަމީލް މިގޮތަށް ވިދާޅުވެފައިވަނީ ރާއްޖެއަށް މިހާރު ކުރަމުންދާ ވިއްސާރައިގައި މާލެއަށް ބޯކޮށް ވާރޭ ވެހި، މާލޭގައި ފެން ބޮޑުވެފައިވާ ދަނޑިވަޅެއްގައެވެ.\nމި ސަރުކާރު ގެނައުމަށްވެސް ކެމްޕެއިންގައި ޙަރަކާތްތެރިވި، އަދި އިދިކޮޅު ފަރާތްތަކުން ބޭރުގައި އުފެއްދެވި އިދިކޮޅު އިއްތިހާދުގެ ލީޑަރު ކަން ވެސް ކުރެއްވި ޑރ. ޖަމީލު މިއަދު ވިދާޅުވީ ސަރުކާރަށް އަހަރެއްވެއްޖެ ކަމަށާއި، ރައްޔިތުން އަތުން ނުނަގާ ޓެކުހެއް ނެތް ކަމަށެވެ. ނަމަވެސް، ވެރިރަށް މާލޭގެ މަގުތަކުގެ ހާލަތު އަދިވެސް އޮތީ ކުރިންވެސް އޮތް ގޮތަށް ކަމަށެވެ.\nޑރ. ޖަމީލް ވިދާޅުވީ މާލެ ސިޓީ ކައުންސިލުން ފެންބޮޑުވުމުގެ މައްސަލަ ހައްލުކުރުމަށް އެކަށީގެންވާ މަސައްކަތްތަކެއް ނުކުރައްވާ، އޭގެ ބަދަލުގައި ކައުންސިލުގެ ބޭފުޅުން މިހާރުވެސް ކުރިއަށް އޮތް އިންތިޚާބަށް ތައްޔާރުވާން ފަށައިފި ކަމަށް ތުހުމަތު ކުރެއްވިއެވެ.\n"ފެންބޮޑުވުން މިހާރު މައްސަލައަކަށް ނުވަނީތޯ؟ މާލެ ސިޓީ ކައުންސިލް އިން ހުރިހާ ކަމެއް ނިމި ދެން އޮތް އިންތިޚާބަށް ތައްޔާރުވަނީ." ޖަމީލު މިއަދު ކުރެއްވި ޓްވީޓެއްގައި ވިދާޅުވިއެވެ. މާލެ ސިޓީ ކައުންސިލްގައި މިވަގުތު އޮތީ ވެރިކަން ކުރާ، އެމްޑީޕީގެ ސާފު މެޖޯރިޓީ އެކެވެ. މާލެ ސިޓީގެ މޭޔަރަކީ ޝިފާ މުހައްމަދު އެވެ. ޑެޕިއުޓީ މޭޔަރަކީ ޝަމާއު ޝަރީފް އެވެ.\nވިއްސާރައާއެކު، މާލޭގައި ކޮންމެ ފަހަރަކުވެސް ފެން ބޮޑުވުމުގެ މައްސަލަ ދިމާވެއެވެ. އެންމެ އެކަށީގެންވާ އަވަސް މިނެއްގައި ފެންގަނޑު ހިންދިގެން ނުދާ ކަމުގެ ޝަކުވާ ވެރިރަށް މާލޭގެ ރައްޔިތުން އަބަދުވެސް ކުރެއެވެ.\nކޮވިޑް-19 އަކީ ބޮޑު ކަމެއް ނޫން ކަމަށް ވަކާލާތުކުރި އެންމެން ޒިންމާވާން ޖެހޭނެ: ޖަމީލް\nބިރުން ސިހި އަނިޔާވެރިވުމަކީ ނޭވާ ހޮޅިއަށް އެޅުމުގެ އަލާމާތެއް: ޖަމީލް\nޑިސެމްބަރު 11, 2019 12:55\nއޭގެ ކުރީގެ5އަހަރުގެ ދައުރެއްވެސް ފުރިހަމަކުރި މީހަކު.މާލޭ މަގުތަކަށް ބަދަލު ނައީ ކީއްވެ.ޖަމީލު ކަލޭ ކޮސް ނުގޮވާ.ތީ މަގާމަށް ވެރިކަމަށް ތެޅޭ މީހެއް.ރައްޔިތުން ބަލައެއްނުގަނޭ.ގައުމު ދިރުވާނުލާ ވެރިކަންކުރާމީހުން އެކަންތައް ރަނގަޅުވުރާނަމަ ކީއްވާނީ.\nޑިސެމްބަރު 11, 2019 15:39\nވާރޭ ވެހުނު ގަޑީ ގައި ދިޔަދޮއްވެ ހިފައިގެން ކަލޭ މަގު މައްޗައް ނިކުމެ އިންނަމަ ފެންބޮޑު ނުވީސް..ކޮސްނުގޮވާ ހުރޭ.


ކައުންސިލްތަކުން ތަރައްޤީގެ ޙަރަކާތްތައް ރޭވުމުގައި މައިގަނޑު ތިން ކަމަކަށް ސަމާލުކަން ދިނުމަށް އުތުރު ސަރަޙައްދުގެ ޤައުމީ އިދާރާގެ ސްޓޭޓް މިނިސްޓަރ ޢަލީ ނިޔާޒު އިލްތިމާސް ކުރައްވައިފި – Maldivian Democratic Party\nކައުންސިލްތަކުން ތަރައްޤީގެ ޙަރަކާތްތައް ރޭވުމުގައި މައިގަނޑު ތިން ކަމަކަށް ސަމާލުކަން ދިނުމަށް އުތުރު ސަރަޙައްދުގެ ޤައުމީ އިދާރާގެ ސްޓޭޓް މިނިސްޓަރ ޢަލީ ނިޔާޒު އިލްތިމާސް ކުރައްވައިފި\nކައުންސިލްތަކުން ތަރައްޤީގެ ޙަރަކާތްތައް ޕްލޭންކުރައްވާއިރު މައިގަނޑު ތިންކަމަކަށް ސަމާލުކަން ދިނުމަށް އުތުރު ސަރަޙައްދުގެ ޤައުމީ އިދާރާގެ ސްޓޭޓް މިނިސްޓަރ އަދި އެމްޑީޕީގެ އުތުރު ޕްރޮވިންސްގެ ރައީސް އިލްތިމާސް ކުރައްވައިފިއެވެ.\nސްޓޭޓް މިނިސްޓަރ މިކަމަށް އިލްތިމާސް ކުރެއްވީ މާޅޮސްމަޑުލު އުތުރުބުރީގެ ރަށްރަށުގައި ތިއްބެވި ކައުންސިލަރުންގެ ތެރޭގައި ހިމެނޭ އެމް.ޑީ.ޕީގެ ކައުންސިލަރުންގެ މެދުގައި ބާއްވާ މަހާސިންތާ އިފްތިތާޙް ކޮށްދިނުމުގެ ގޮތުން އުނގޫފާރުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nއެގޮތުން ސަރުކާރުން އެކުލަވާލައްވާފައިވާ ސްޓްރެޓީޖިކް ޕްލޭނާއި ވެރިކަންކުރާ އެމް.ޑީ.ޕީ ގެ މެނިފެސްޓޯ ނުވަތަ ސަރުކާރުގެ ސިޔާސަތުތަކަށް ވަރަށް ރަނގަޅަށް ބައްލަވާ މިއާއި ފުށުނާރާނޭ ގޮތުން އެކިއެކި ޕްލޭންތައް ރޭއްވެވުމަކީ ކޮންމެހެން ބޭނުންކަމެއްކަމުގައި ނިޔާ ވިދާޅުވިއެވެ. އަދި ހަމަ މިއާއިއެކު ކޮންމެ ހުކުރު ދުވަހެއްގެ ހުނދުނު ރައީސުލްޖުމްހޫރިއްޔާ ޤައުމާއި މުޙާޠަބު ކުރައްވާ ދެއްވަވާ ރޭޑިޔޯ ޙިޠާބުން ސަރުކާރުގެ ސިޔާސަތުތަކަށް ގެނެވޭ އެކިއެކި ބަދަލުތައް ހިއްސާކުރައްވަމުން ގެންދަވާކަން ފާހަގަ ކުރައްވާ ރޭޑިޔޯ ޙިޠާބަށް ހުރިހާ ކައުންސިލަރުންވެސް ޙާއްޞަ ސަމާލުކަމެއް ދެއްވުމަށް އެދިވަޑައިގެންނެވިއެވެ. މީގެ އިތުރަށް މި ސަރަޙައްދުގެ ސްޓްރެޓީޖިކް އެކްޝަން ޕްލޭން އެކުލަވާލެއްވުމުގައި ގެންގުޅުއްވި ވިސްނުންފުޅު ބައިވެރިންނާއި ޙިއްސާ ކުރެއްވިއެވެ. އަދި މި ސަރަޙައްދުގެ ތަރައްޤީގެ ޕްލޭން ކަމިޔާބުކުރުމުގައި ހުރިހާ ކައުންސިލަރުންގެ ފުރިހަމަ ބައިވެރިވުން ލިބިގެންދާނެކަމަށް ޔަޤީން ކުރައްވާ ކަމުގައި ވިދާޅުވިއެވެ. އަދި މި ޕްލޭން ތަންފީޒު ކުރުމަށްޓަކައި މި ސަރަޙައްދުގެ އިންތިޙާބީ ކޮންމެ ދާއިރާއަކުން ކައުންސިލަރަކާއި އަތޮޅު ކައުންސިލްތަކުގެ ރައީސުންނާއި ޤައުމީ އިދާރާގެ ވެރިން ހިމެނޭގޮތުން ކޮމިޓީއެއް އެކުލަވާލެއްވުމަށް ނިންމަވާފައިވާކަމަށް ވިދާޅުވިއެވެ.\nމިއީ ލާމަރުކަޒީ އުޞޫލުން ކައުންސިލްތައް ހިނގުމުގައި ދިމާވާ ދަތިތަކާއި މެދު މަޝްވަރާކޮށް، ޕާޓީގެ މެނިފެސްޓޯއާއި ޤައުމީ ތަރައްޤީގެ ޕްލޭނާއި އަދި ސަރުކާރުގެ ސިޔާސަތުތަކާއި ބެހޭގޮތުން މަޢުލޫމާތު ފޯރުކޮށްދީ، ކައުންސިލަރުންގެ މެދުގައި މަޢުލޫމާތު ޙިއްސާކޮށް މިހާރަށްވުރެ ޙަރަކާތްތެރި ކައުންސިލްތަކަކަށް ހެދުމަށްޓަކައި ބާއްވާ މަހާސިންތާއެކެވެ.\nއޮކްޓޯބަރ 20 އިން 22 އަށް ކުރިޔަށް ގެންދިޔަ މި މަހާސިންތާގައި ރ. އަތޮޅުގެ ރަށްރަށުގައި ކައުންސިލްތަކަށް ހޮވިފައިވާ އެމް.ޑީ.ޕީގެ 30 ކައުންސިލަރުން ބައިވެރިވިއެވެ.


Kuruvaahaka: Finifenmaa - 1 - One Online\nކުރު ވާހަކަ: ފިނިފެންމާ - 01\nކުއްލިއަކަށް މޭޒުމަތީގައި ހުރި ބިއްލޫރި ވާސް ވެއްޓިއްޖެއެވެ. ފިރާޝާއަށް އެއަޑު އިވުނު ހެނެއް ހިޔެއް ނުވެއެވެ. އޭނާ އިނީ ކޮންމެވެސް ހިޔާލެއްގަ ތެރެއަށް ގެއްލިފައެވެ. ސިކުނޑިވަނީ ހާސްކަމެއްގެ ތެރޭގައި ކަން އޭނާގެ މޫނުމަތިން ސާބިތުކޮށްދެއެވެ. ނިތްކުރިމައްޗަށް އަރާފައިބަމުންދާ ރޫތަކުންނެވެ. ބޮލުގައި ދެއަތުން ހިފަހައްޓާލައިގެން އިންގޮތުންނެވެ. ގަޑިން މިހާރު މެންދަމު ދޭއްޖަހާ ބޮޑުވެއްޖެއެވެ. އެކަމެއްވެސް ފިރާޝާއަކަށް ނޭނގެއެވެ.\nނިދި ނުވެސް އަންނަ ކަހަލައެވެ. ނޫނީ ނިދި މަތިން ހަނދާން ނެތިފައި އިނީއެވެ. ބާލާ މީހަކު ބުނާނީ އެއީ ބަލި މީހެއް ކަމުގައެވެ.\nއެހެން އިންނަ އިރު އޭނާގެ ދެލޮލުން އިރުއިރުކޮޅުން ކަރުނަ ހިލިގެންދެއެވެ. މީގެ އިރުކޮޅެއް ކުރިން ރޮއިފައިވާކަމުގެ ނިޝާން ދެލޮލުގެ ކައިރިން މިހާރުވެސް ފެންނަން އެބަހުއްޓެވެ.\nރަތް ކުލައިގެ ފިނިފެންމަލެއް ތަޅުންގަނޑު މަތީގައި އޮތެވެ. އެމާ މިހާރު ވަނީ ހިކިފައެވެ. އެއީ ފިރާޝާގެ ހަޔާތުގެ އެއްބައެވެ. އެ މާދިން މީހާގެ ސަބަބުންނެވެ. އެކަމަކު އެއީ ހުވަފެނެކެވެ. އެކަހަލަ ހުވަފެން ރަނގަޅު ވާނީ ނުފެނުނިއްޔާއެވެ.\n"ފިރާޝާ ކިހިނެއް ވެފަތަ ތިއިނީ؟ ރޭ ނުވެސް ނިދަނީތަ؟" ފިރާޝާގެ މަންމަ އާނިޔާ ކޮޓަރިއަށް ވަނެވެ. އެހެން ރޭރެއެކޭވެސް އެއްފަދައިންނެވެ. ފިރާޝާއަށް ފަތިސް ނަމާދަށް ގޮވުމަށެވެ. އޭރު ގަޑިން ފަތިހު ހަތަރެއް ޖަހާ ބޮޑު ވެއްޖެއެވެ.\n"މި ވާސް ތަޅައިގެން ދިޔައީ ކޮން އިރަކު؟" ތަޅުންގަނޑު މައްޗަށް އިޝާރާތްކޮށްލަމުން އާނިޔާ އިތުރު ސުވާލެއް ކޮށްލިއެވެ. އިނާޔާގެ އަޑުގައި ހުރީ ހާސްކަމެވެ. ރުޅިވެރިކަން ވެސް އޭނާގެ މޫނުމަތިން ފެންނަމުން ދިޔައެވެ.\n"ނޭނގެ މަންމާ. އަހަރެންނަށް ހޭލެވެނީ ދެންމެ" ފިރާޝާ އޮޅުވައިލެވޭތޯ މަސައްކަތް ކުރިއެވެ. ހަގީގަތް ކިޔައިދެވޭނެ ހިތްވަރެއް އޭނާގެ ކިބަޔަކު ނެތެވެ. އޭނާގެ ދުލަށް އެހާ ބާރު ލިބިގެން ނުވެއެވެ. އެހެން ނޫނަސް އޭނާއަށް މަޖުބޫރެވެ. ބައެއް ފަހަރު އެގޮތަށްވެސް ކަންތައްތައް ދިމާވާނެއެވެ. ކިތަންމެ ކިޔައިދޭން ބޭނުން ވިޔަސް ކަޔައި ދިނުމަށް އުޒުރު ވެރިވެއެވެ. ހާލަތު ނިޔާ ކުރާ ގޮތުންނެވެ. ނުވަތަ އެނޫންވެސް ސަބަބަކާހުރެއެވެ.\n"އެކަމަކު ފިރާޝާ! މިއޮއްބޮޑު ވާސް ވެއްޓި ފުނޑުފުނޑު ވީއިރުވެސް ހެއެއް ނުލެވޭތަ؟" އިނާޔާގެ އަޑުބާރުވިއެވެ.\n"ތިވާނީ ނިދީގެ ތެރޭގައި މޭޒުމަތީ ފައިން ޖެހުނީކަމަށް." ފިރާޝާ ހިންދިރުވާލިއެވެ. އޭނާއަކީ މަންމަ އަށް ދޮގުހަދާ ކުއްޖެއް ނޫނެވެ. އެކަމަކު މިއަދު އޭނައަށް އެޖެހުނީ ދޮގަކަށްފަހު ދޮގެއް ހަދާށެވެ.\nއެންމެ ކުޑަ އިރުއްސުރެ ފިރާޝާ އުޅެ ބޮޑުވަމުން އައީ ވަރަށް އެކަހެރި ކޮށެވެ. އޭނާގެ ދައްތަ ރީޝާއަށް ލިބޭ ލޯބި އޭނާއަކަށް ނުލިބެއެވެ. މަންމަވެސް އޭނާއާ ވާހަކަދައްކައެއް ނުހަދައެވެ. ބައްޕަވެސް ބޮޑަށް ލޯބި ވަނީ ދައްތަ ދެކެއެވެ. ކީއްވެކަމެއް ނޭގެއެވެ.\nސާނަވީ ތައުލީމު ނިމެންދެންވެސް ހާލަތު އޮތީ މިގޮތަށެވެ. އެހެން ކަމުން ފިރާޝާވެސް މަންމައާއި އެހާ ގިނައިން ވާހަކަދައްކައެއް ނުހަދައެވެ. ނުވެސް ކެރެއެވެ.\nހުރިހާ އެންމެނާ އޭނާގެ މިޒާޖު ތަފާތެވެ. ގިނައިން ވާހަކަދައްކައެއް ނޫޅެއެވެ. އަބަދުވެސް ހުންނަނި ހިޔާލެއްގެ ތެރޭގައެވެ. ވަރަށް ބޮޑަށް ކަންތައްތަކާ ވިސްނައެވެ. އެހާ އަވަހަށް ދެރަވެއެވެ. ކުދިކުދި ކަންތައްތަކާ ގުޅިގެންވެސް އަމިއްލަ ނިކަމެތިކަން އިހްސާސް ކުރެވެއެވެ.\nފިރާޝާއަށް ލިބިފައިވާ މާތް އަހުލާގުގެ ސަބަބުން ސްކޫލުގެ ހުރިހާ ކުދިންވެސް އޭނާދެކެ ވަރަށް ލޯބިވެއެވެ. ޓީޗަރުންވެސް އޭނާއަށް ވަރަށް ބޮޑަށް ތައުރީފު ކުރެއެވެ. އެހެން މީހުންވެސް އޭނާގެ އަހުލާގުގެ މާތްކަމުން އޭނާއަށް އިހްތިރާމް ކުރެއެވެ.\nމިހާ ހިސާބުން ނިމުނީކީ ނޫނެވެ. ފިރާޝާއަށް ގުދުރަތީގޮތުން ދެއްވި އެންމެ އަގުބޮޑު ހަދިޔާ އަކީ އޭނާގެ ރީތިކަމެވެ. ފުރިހަމަކަމެވެ. ފަންފަން ދިގު އިސްތަށިގަނޑެއް އޭނާއަށް ލިބިފައިވެއެވެ. އޭނާއަށް ލިބިފައިވާ ސާފު ދެލޮލާ ހަތަރުކަޅިބައްދަލު ވެއްޖެ ޒުވާނަކަު އެލޮލުގެ ފުންކަމުގެ ތެރޭގައި އަބަދުވެސް ވުމަށް އެދޭނެއެވެ. އެ ދެލޯ މެރިގެންދާއިރު އިރު ވެސް އޮއްސިގެންދާ ކަހަލައެވެ. ހަށިގަނޑާއި ރޫފަ އެޅިގެންދާ ފަދަ ދޮން ހަށިގަނޑަކާއި ފުރިހަމަ އިސްކޮޅެއް އޭނާއަށް ލިބިފައިވެއެވެ. އަޑުގައިވާ ގުދުރަތީ އޮމާން ކަމަކީ އެއަޑު އަހައިފި މީހަކަށް އެއްފަހަރުން ނުފުދޭފަދަ ފުރިހަމަކަމެކެވެ. އޭނާގެ ކޮންމެ ބަލައިލުމެއްގައިވާ ޖާދުވީ އަސަރު ޒުވާން ކޮންމެ ފިރިހެން ކުއްޖެއްގެވެސް މުޅި ހަވާ ނަފްސު ހަފުސް ކޮށްލާހާވެއެވެ.\nފިރާޝާ އާއި ރީޝާ ސްކޫލު ނިންމީ އެއް އަހަރެއްގައެވެ. ފިރާޝާ އެއްވެސް ކްލާހެއްގައި ރިޕީޓެއް ނުވެއެވެ. އެކަމަކު ރީޝާ ތިން ގްރޭޑެއްގައި ރިޕީޓްވިއެވެ.\nސްކޫލު ނިމުމަށްފަހު ފިރާޝާ އަވަސްވެގަތީ ވަޒީފާއަކަށް ވަނުމަށެވެ. އޭނާގެ ނަސީބު ވަރަށް ގަދައެވެ. ފުރަތަމަ ސިޓީލި އޮފީހުންވެސް އޭނާއަށް ވަޒީފާ ލިބުނެވެ. ވަރަށް ފަސޭހަކަމާއެކުގައެވެ. އޮފީހުގެ އެންމެންވެސް އޭނާދެކެ އިންތިހާއަށް ލޯބިވެއެވެ. އެކުގައި މަސައްކަތް ކުރާ ކުދިންނެވެ. އެކި ފެންވަރުގެ ވެރިންވެސް މެއެވެ.\nއެއްދުވަހުގެ މެންދުރެވެ. ފިރާޝާ އިނީ އޮފީހުގައި އޭނާގެ މޭޒުދޮށުގައި އެއްޗެއް ޓައިޕް ކުރުމަށެވެ. ކައިރީގައި ގިނަ ކަރުދާސްތަކެއް ފުނި ޖެހިފައި ހުއްޓެވެ. އެއީ އަނެއް ދުވަހަށް ނިންމަން ޖެހިފައި ހުރި ލިޔެކިޔުންތަކެވެ.\n"ފިރާޝާ، ބޮސް އެބަގޮވާލައްވާ!" ފިރާޝާ ތެދުވިއެވެ. އަދި ހެދުން ރީތިކޮށްލުމަށްފަހު ބޮސްގެ ކޮޓަރިއާ ދިމާލަށް ހިނގައިގަތެވެ.


Thinadhoo othy Raees Yameen aaeku - Rahyithun Thinadhoo othy Raees Yameen aaeku - Rahyithun\nތިނަދޫއޮތީ ރައީސް ޔާމީނާއެކު - ރައްޔިތުން\nތިނަދޫގައި ޕީޕީއެމުން ކުރިއަށް ގެންދިޔަ ހިނގާލުމުގެ ތެރެއިން\nތިނަދޫގައި ރައީސް ޔާމީނަށް އޮތް ތާޢީދު ކުރިއަށް އޮތް ރިޔާސީ އިންތިޚާބުގެ ނަތިޖާއިން ދައްކާނެ ކަމަށް އެރަށުގެ ގިނަ ޢަދަދެއްގެ ރައްޔިތުންތަކެއް ބުނެފިއެވެ.\nތިނަދޫ ރައްޔިތުންތަކެއް މިހެން ބުނެފައިވަނީ ރައީސް ޔާމީންގެ ރަނިންމޭޓް ޑރ. މުޙައްމަދު ޝަހީމް ޢަލީ ސަޢީދު އިސްވެ ހުންނަވައި އެރަށުގައި ކުރިއަށް ގެންދިޔަ ކެމްޕެއިން ހަރަކާތެއްގެ ތެރެއިން ޝުއޫރު ފާޅުކުރަމުންނެވެ. ތިނަދޫގައި ކުރިއަށް ގެންދިޔަ ހަރަކާތުގައި ޝުއޫރުފާޅުކުރި ރައްޔިތުން ބުނީ ތިނަދޫ ވަނީ ތަރައްޤީގެ ގޮތުން ވަރަށް ބޮޑެތި ކުރިއެރުންތަކެއް ކަމަށާއި އެ ބަދަލުގެ އަސްލަކީ ރައީސް ޔާމީން ކަމަށެވެ.\nއެ މީހުން ބުނީ އިދިކޮޅު ފަރާތްތަކުން ތިނަދޫއަށާއި އެރަށުގައި ހުރި މުއައްސަސާތަކަށް ބޮޑެތި ގެއްލުން ތަކެއް ދިން ނަމަވެސް، މި ސަރުކާރުން ތިނަދޫ އަލުން އާރާސްތުކޮށްފައިވާކަމަށެވެ.\n"މިރަށު ބިން ހިއްކައިދީ. މަގުތަކުގައި ތާރު އަޅައިދީ. އިސްލާމީ މަރުކަޒެއް ބިނާކޮށްދީ. މިއުޒިއަމް ޕާކެއް ހަދައިދީ. މިހެން ގޮސް އެތަށް ކަމެއް ރައީސް ޔާމީން ކޮށްދީފި." ތިނަދޫ ޒުވާނަކު ބުންޏެވެ.\nރައީސް ޔާމީންގެ ސަރުކާރުގެ ޒުވާނުންގެ ސިޔާސަތަށް މި ހަރަކާތުގައި ބައިވެރިވި ޒުވާނުން ވަނީ ތައުރީފު ކޮށްފައެވެ. އެގޮތުން ޒުވާނުންނަށް ފަހިކޮށްދިން ވަޒީފާގެ ފުރުޞަތުތަކާއި، ކުޅިވަރު ކުޅޭނެ އިންތިޒާމް ހަމަޖެއްސުމަށް ފުޓްސަލް ދަނޑުތަކާއި ސްޕޯޓްސް އެރީނާތަށް މި ސަރުކާރުން ޤާއިމުކޮށްފައިވާކަން ފާހަގަ ކުރެއްވިއެވެ.\nމި ހިނގާލުމުގައި ބައިވެރިވި ތިނަދޫ އިސްރަށްވެހިންނާއި، އަންހެނުން ވަނީ ދެޖިންސުގެ ދެމެދުގައި އޮންނަ ތަފާތު ނައްތާލުމަށް ސަރުކާރުން ކޮށްފައިވާ މަސައްކަތްތަކާއި، އިސް ރަށްވެހިންނަށް އަބުރުވެރި ދިރިއުޅުމެއް ހޯދައިދިނުމަށްޓަކައި ސަރުކާރުން ކޮށްފައިވާ މަސައްކަތްތައް ބަލައިގަންނަކަން ހާމަކޮށްފައެވެ. އަދި ކުރިއަށްއޮތް ރިޔާސީ އިންތިޚާބުގައި ރައީސް ޔާމީނަށް ތާއީދު ކުރަން ނިންމީ މިކަންކަން އިތުރު ދަރަޖައަކަށް ގެންދިއުމަށްކަމަށެވެ.\nސަރުކާރަށް ތާއީދު އޮތް މިންވަރު ދައްކާލުމަށް ތިނަދޫގައި ކުރިއަށް ގެންދިޔަ ހިނގާލުމުގައި އެރަށުގެ ދެ ޖިންސުގެ ގިނަ އަދަދެއްގެ ޒުވާނުންނާއި އިސްރައްވެހިން ބައިވެރިވިއެވެ.


އަލްއިމާމު އައްޝާފިޢީ (محمد بن إدريس الشافعي) –4– DhiSalafiyyah\nއަލްއިމާމު އައްޝާފިޢީ (محمد بن إدريس الشافعي) – 4\n14/08/2014 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nކިޔަވާވިދާޅުވުމާއި އެކަލޭގެފާނުގެ ޢިލްމުވެރިކަމާއި ޢިލްމު ފެތުރެއްވެވުން:_رحمه الله_\nޝާފިޢީގެފާނަކީ އެކަލޭގެފާނު ތުއްޕުޅު އިރުގައި ބައްޕަ ނިޔާވެފައިވާ ޔަތީމުބޭފުޅެކެވެ. އެހެންކަމުން އުޅުއްވަންޖެހުނީ ވަރަށް ފަޤީރުހާލުގައެވެ. އަދި ޢުމުރުން ދެއަހަރުގައި މައްކާއަށް ބަދަލުވެ، ދުނިދަނޑި އުކުއްވުމުގައި އުޅުއްވުމަށްފަހު، ޢަރަބިބަހުގެ އަދަބާއި ޅެންވެރިކަން ދަސްކުރައްވާ، އެކަމުގައި ހުނަރުވެރިއަކަށް ވުމަށްފަހުގައި ދެން ދީނިޢިލްމުން ކުރިއަރާދިޔައެވެ.\nأحمد بن إبراهيم الطائي الأقطع ވިދާޅުވިއެވެ. އަހަރެމެންނަށް المزنيކިޔާދިނެވެ. ޝާފިޢީގެފާނު ވިދާޅުވަނިކޮށް ތިމަންކަލޭފެފާނު އަޑުއެއްސެވީމެވެ.\n“ތިމަންކަލޭފާނުގެ އުމުރުން ހަތް އަހަރުގައި ޤުރުއާން ހިތުދަސްކުރީމެވެ. އަދި ތިމަންކަލޭގެފާނުގެ އުމުރުން ދިހަ އަހަރުގައި މުވައްޠާ ހިތުދަސްކުރީމެވެ.”\nأبو نعيم އެކަލޭގެފާނުގެ ސަނަދުން،أبو بكر بن إدريسގެ އަރިހުން ޝާފިޢީގެފާނު ވިދާޅުވިކަމަށް ރިވާކުރެއްވިއެވެ. ޝަފިޢީގެފާނު ވިދާޅުވިއެވެ.\n“ޔަތީމެއްގެ ގޮތުގައި ތިމަންކަލޭގެފާނުގެ މަންމަގެ އަރިހުގައި ތިމަންކަލޭގެފާނު ވީމެވެ. ތިމަންކަލޭގެފާނު މައިކަމަނާގެ އަތުގައި ކިޔަވާދެއްވާ މުޢައްލިމަށް ދެއްވާނެ އެއްޗެއް ނޯވެއެވެ. ދެން ތިމަންކަލޭގެފާނު މުޢައްލިމުގެ ކުޑަ ދަރިންބަލާދީ އެބޭފުޅާއަށް ލުއިކޮށްދޭމަތިން ކިޔަވާދެއްވާ މުޢައްލިމު ތިމަންކަލޭގެފާނާމެދު ރުހުނެވެ. ދެން ތިމަންކަލޭގެފާނު ޤުރުއާން ޚަތިމްކުރުމަށްފަހު މިސްކިތުގެ ޢިލްމީ މަޖްލީސްތަކުގައި އިށީންނަން ފެއްޓީމެވެ. ދެން ތިމަންކަލޭގެފާނު ޙަދީޘްފުޅުތަކާއި ދީނީ މައްސަލަތައް ދަސްކުރީމެވެ. އޭރު ތިމަންކަލޭގެފާނު އުޅުނީ މައްކާގެ شعب الخيفގައެވެ. އަދި ލިޔެވޭވަރުގެ ޖަނަވާރުކަށި ހޯދައިގެން ތިމަންކަލޭގެފާނު ޙަދީޘްތަކާއި ޢިލްމީ މަސްއަަލަތައް ލިޔެ އުޅެމެވެ. ދެން އޭތިފުރުމުން ބާވެފައިވާ ޖާޑިއަކަށް ލައްވަމެވެ.”\n“مسلم بن خالد الزنجي ގެއަރިހުންނާއި އަދި މައްކާގައި އުޅުއްވި އެހެނިހެން ޢިލްމުވެރިންގެ އަރިހުން އެކަލޭގެފާނު ފިޤުހު ޢިލްމު ޙާޞިލުކުރެއްވިއެވެ. އަދި އެކަލޭގެފާނުأبو عبد الله مالك بن أنسގެ އަރިހުން ޢިލްމު ނެންގެވުމުގެ ޤަސްދުގައި މަދީނާއަށް ދަތުރުކުރެއްވިއެވެ. އަދި އެކަލޭގެފާނުގެ މުޢާމަލާތްކުރުމާއި، ނަސަބުފުޅާއި، ފަހުމްވުމާއި، ވިސްނުންފުޅު ތޫނުކަމާއި، އަދަބުވެރިކަމާއި، މިފަދަ ހުރިހާކަމަކަށްޓަކައި މާލިކުގެފާނު އެކަލޭގެފާނަށް މާތްކޮށް ހިއްތެވިއެވެ. އަދި (މުވައްޠާ) މާލިކުގެފާނަށް ހިތުން ކިޔައިދެއްވިއެވެ. އެކަލޭގެފާނުގެ ކިޔެވުން މާލިކުގެފާނު ބަލައިގަތެވެ. އަދި މާލިކުގެފާނު އެކަލޭގެފާނުގެ ކިޔެވުމަށް ޢަޖައިބުވެ، އިތުރަށް ކިޔާދެއްވުމަށް އެކަލޭގެފާނުގެ އަރިހުން އެދިލެއްވިއެވެ. އަދި ޝާފިޢީގެފާނަށް މާލިކުގެފާނު ވިދާޅުވިއެވެ. “ކަލޭގެފާނު ﷲއަށް ބިރުވެތިވާށެވެ. ހަމަކަށަވަރުން މުސްތަޤުބަލުގައި ތިބާއަށް ކަމެއް މެދުވެރިވާ ހުއްޓެވެ.” އަދި އެހެން ރިވާޔަތެއްގައި ވެއެވެ. އެކަލޭގެފާނު ވިދާޅުވިއެވެ. “ހަމަކަށަވަރުން ﷲތަޢާލާ ކަލޭގެފާނުގެ ހިއްޕުޅުގައި ނޫރު ލައްވާދެއްވާފައިވެއެވެ. ފާފަކުރުމުން ތިބާ އެނޫރު ނިއްވާނުލާށެވެ.” ދެން އެއަށްފަހުގައި ޔަމަނަށް ދަތުރުކުރެއްވިއެވެ. އަދި އެކަލޭގެފާނުގެ ރިވެތި ސީރަތު ފެތުރިގެންދިޔައެވެ. އަދި ސުންނަތުގެ މަތީވާ މީސްތަކުން އެކަލޭގެފާނު އުފުއްލެވިއެވެ. އަދި ހެޔޮވެގެންވާ ރިވެތި މަގުތަކަށް މީސްތަކުންނަށް މަގުދެއްކެވިއެވެ. ދެން އެއަށްފަހު ޢިލްމުގައި މަޝްޣޫލުވުމަށްޓަކައި ޢިރާޤަށް ދަތުރުކުރެއްވިއެވެ. އަދި محمد بن الحسنއާއި އަދިވެސް އެހެނިހެން ބޭކަލުންނާ ބަޙުޘްކުރެއްވިއެވެ. އަދި ޙަދީޘް ޢިލްމު އުނގަންނަވާދެއްވާ ފެތުރުއްވިއެވެ. އަދި އެތަނުގައި އެކަލޭގެފާނުގެ މަޛްހަބު ޤާއިމްވިއެވެ. މީސްތަކުންގެ މެދުގައި ސުންނަތް ފެތުރިގެން ދިޔައެވެ. އަދި އެކަލޭގެފާނުގެ ހަނދާންތަކާއި މާތްކަން އެތަނުގައި ފެތުރިގެން ދިޔައެވެ. އަދި އެކަލޭގެފާނުގެ އިތުރުކަމާއި މާތްކަން ބިންފުރާ އިތުރުވެގެން ދިޔައެވެ.\nއަދި އެކަލޭގެފާނާއި އެއްބަސްވާމީހުންނާއި، އެކަލޭގެފާނާއި ޚިލާފު އުފެދުނު މީހުންވެސް އެކަލޭގެފާނުގެ މާތްކަން ޤަބޫލުކޮށް އެކަމަށް އިޢުތިރާފުވިއެވެ. އަދި ހުރިހާ ޢިލްމުވެރިން އިޢުތިރާފުވިއެވެ. އަދި ޚަލްޤުތަކުންނާއި ޤައުމުތަކުގެ އިސްވެރިންގެ އަރިހުގައި އެކަލޭގެފާނުގެ ދަރަޖަ އުފުލިގެންދިޔައެވެ. އަދި އިރާޤުގެ އަހުލުވެރިންނާއި ކުރެވުނު ބަޙުޘްތަކުން، އެހެންމީހުންގެ ކިބައިން ފާޅުވެގެންނުވާ މާތްކަން އެކަލޭގެފާނުގެ ކިބައިން ފާޅުވެގެން ދިޔައެވެ. އަދި ކުޑަކުދިންނާއި ބޮޑެތިމީހުން އެކަލޭގެފާނުގެ ކިބައިން ފައިދާ ޙާޞިލްކުރިއެވެ. އަދި ޙަދީޘް ޢިލްމާއި ފިޤުހުގެ އަހުލުވެރިންގެ ތެރެއިން ހެޔޮވެގެންވާ އިމާމުންވެސް އެކަލޭގެފާނުގެ އަރިހުން ފައިދާ ނެންގެވިއެވެ. އަދި އޭގެ ތެރެއިން ވަރަށްގިނަ މީހުން އެމީހުންގެ މަޛުހަބުތަކުން އެކަލޭގެފާނުގެ މަޛުހަބަށް ރުޖޫޢަވިއެވެ. އަދި އެކަލޭގެފާނުގެ މަގުގައި ހިއްޕެވިއެވެ. އަދި އެކަލޭގެފާނު ޢިރާޤުގައި (كتاب الحجة) ލިޔުއްވިއެވެ. ދެން އެއަށްފަހުގައި ޝާފިޢީގެފާނު، ހިޖުރައިން ސަތޭކަ ނުވަދިހަ ނުވަވަނަ އަހަރުގައި މިޞްރަށް ވަޑައިގަތެވެ. ދެން އެކަލޭގެފާނު އަލަށް ލިޔުއްވި ހުރިހާ ފޮތެއްވެސް ލިޔުއްވީ މިޞްރުގައި ހުންނަވައިގެންނެވެ. ދެން އެކަލޭގެފާނުގެ ޛިކުރާތައް ޤައުމުތަކަށް ފޯރިއެވެ. އަދި ޝާމުންނާއި ޔަމަނުންނާއި ޢިރާޤުން އެކަލޭގެފާނުގެ އަރިހަށް ޢިލްމު އުނގެނުމަށްޓަކައި މިސްތަކުން އައިސްއުޅުނެވެ.”\n ” تاريخ بغداد ”2/ 62، 63، و” توالي التأسيس “: 50، و” تهذيب الكمال ” لوحة: 1161.\n حلية الأولياء, وطبقات الأصفياء, لأبي نعيم الأصبهاني (9/73), مطبعة السعادة, وذكره الذهبي في التاريخ الإسلام, وفيات (201-210), عن الحميدي عن الشافعي كذالك, وفي مناقب الشافعي للبيهقي (1/92) عن وراق الحميد عن حميدي\n تهذيب الأسماء واللغات, للإمام النووي (1/47-48) باختصار


ދިރާގު ވަނީ ދިވެހިންނަށް ވަޒީފާ ދިނުމުގަ މުޅި ރާއްޖެއަށް ގޮންޖަހައި ނަމޫނާ ދައްކާފަ!\nދިރާގަކީ އެންމެ ގިނަ އަދަދެއްގެ މުވައްޒިފުން މަސައްކަތްކުރާ އެއް ކުންފުންޏެވެ. އެހެންކަމާއިއެކުވެސް ކުންފުނީގައި މަސައްކަތްކުރާ ދިވެހި މުވައްޒިފުންގެ ނިޞްބަތަކީ 99 އިންސައްތައެވެ. މިއީ ރާއްޖޭގެ އެހެން ކުނފުނިތަކާއި އަޅައިބަލާއިރު ރެކޯޑް އަދަދެކެވެ.\nދިރާގު އުފެދިގެން އައިއިރު ރާއްޖޭގައި ކަމުގެ އެއްވެސް މައުލޫމާތެއް، ތަޖުރިބާއެއް ލިބިފައި ތިބީ ވަރަށް މަދުބައަކަށެވެ. އެމީހުންނަށްވެސް އެނގެނީ ހަމައެކަނި ގޭގެއަށް ފޯނު ގުޅައިދިނުމާއި އެކަމާއި ގުޅުންހުރި ކަންކަމެވެ. އެންމެ މޮޅު ޓެކްނީޝިއަނުންނަށް އެނގެނީ ހަމައެކަނި އެއިރު ހުރި ފޯން އެކްސްޗޭންޖްގެ ކަންކަމެވެ.\nކޭބަލްއެންޑް ވަޔަރލަސް އިން ރާއްޖޭގައި ޚިދުމަތްދޭން ފަށައި އެންމެ ބޮޑު އިސްކަމެއް ދިނީ މަސައްކަތްކުރާނެ ފަންނީ މީހުން ބިނާ ކުރުމަށެވެ. ދިވެހިންނަށް މަސައްކަތް ދަސްކޮށް ދިނުމަށެވެ. ނަތީޖާއެއްގެ ގޮތުން ދިރާގު ފަށައި ހިންގަމުން އައިދުވަސްވަރު ބޭރުގެ ހަމަ އެކަނި އެންމެ މުވައްޒިފަކު ހުރެގެންވެސް ކުންފުނި ވަނީ ހިންގައި ކުރިއެރުންތައް ހޯދައިފައެވެ.\nމިއަދުނޫހަށް މައުލޫމާތު ލިބިފައިވާ ގޮތުން ކުންފުނީގެ ހިއްޞާއަށް ގެނެވުނު ބަދަލުތަކާއިއެކު މިހާރުވެސް ދިރާގުގައި މަސައްކަތްކުރާ ބޭރު މީހުންގެ އަދަދު ދެއަތްތިލައިގެ އިނގިލިތަކުން ގުނައިލެވޭނެއެވެ. މިއީ ރާއްޖޭގެ ހުރިހާ ކުންފުނިތަކަށް ނަމޫނާ އަދަދެކެވެ. ޚާއްޞަކޮށް ސަރުކާރުގެ ކުންފުނިތަކުން ވިސްނަން ޖެހޭނެ ކަމެކެވެ.\nދިރާގުން އަބަދުވެސް ބުނަމުން އަންނަނީ އެކުންފުނީގެ އެންމެ ބޮޑު ރައުސުލްމާލަކީ ތަނުގައި ޚިދުމަތްކުރާ މުވައްޒިފުންކަމެވެ. ކުންފުނި ކުރިއަރައި ޚިދުމަތްތައް ފުޅައުކުރެވެމުން އަންނަނީ އަދި ކަސްޓަމަރުންނަށް ދެވޭ ޚިދުމަތުގެ ފެންވަރު މަތިކުރެވެމުން އަންނަނީ މުވައްޒިފުންގެ މަސައްކަތުން ކަމަށެވެ.\nދިރާގު އެޕްރެންޓިސްޝިޕް ޕްރޮގްރާމުން 27 ކުދިން ގްރެޖްއޭޓްވެ، އިތުރު 17 ކުދިންނަށް ފުރުޞަތު ލިބިއްޖެ!\nދިރާގުން ރާއްޖެއަށް 5ޖީ ނެޓްވޯކް ސަޕޯޓު ކުރާ ވާވޭގެ ފޯނު ތައާރަފްކޮށްފި\nކުރިއަށްއޮތް4ދުވަހު ޙިދުމަތްތައް ބޭނުންކުރުމުގައި ދަތިތަކެއް ދިމާވެދާނެ: ދިރާގު\nދިރާގުގެ ހިއްސާ އަކަށް ބާރަ ރުފިޔާ ބަހަން ހުށަހަޅައިފި\nލަންކާގެ ޑައިލޮގް އާއި ގުޅިގެން ދިރާގާއި އުރީދޫ އިން ބައިނަލްއަގްވާމީ ސަބްމެރިން ކޭބަލެއް އަޅަނީ\nދިރާގާއި ބައިކްމޯލްޑިވްސް ގުޅިގެން ކުރިއަށްގެންދާ ބައިކް ޗެމްޕިއަންޝިޕް އަންނަމަހު ބާއްވަނީ\n2 އޮކްޓޯބަރ 2019


SunOnline: Iran aamedhu America ninmi ninmunthakaa gulhigen Israel kanboduvehjje\nއީރާނާމެދު އެމެރިކާ ނިންމި ނިންމުންތަކާ ގުޅިގެން އިސްރާއީލު ކަންބޮޑުވެއްޖެ\nމުހައްމަދު ޖަވާދު ޔޫސުފު 20 Feb 2021, 12:45\nއީރާނުގެ ރައީސް ޑރ. ހަސަން ރޫހާނީ އާއި އެމެރިކާގެ ރައީސް ޖޯ ބައިޑެން\nނިޔުޔޯކް (ފެބްރުއަރީ 20): ނިއުކްލިޔާ އެއްބަސްވުމާ އީރާނުން ޚިލާފުވެފައިވާ ކަމަށްބުނެ އީރާނާ ދެކޮޅަށް އަލުން ދަތިކުރުމުގެ ފިޔަވަޅުތައް އެޅުމަށް ގޮވާލައި އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ސަރުކާރުން އދ. ގެ ސަލާމަތީ މަޖިލީހަށް ހުށަހެޅި ހުށަހެޅުން އެމެރިކާގެ ރައީސް ޖޯ ބައިޑެންގެ ސަރުކާރުން އަނބުރާ ނަގައިފި އެވެ. މިއާއެކު އިސްރާއީލުންވަނީ ކަންބޮޑުވާކަން ހާމަކޮށްފަ އެވެ.\nއދ. ގައި ހުންނަވާ އެމެރިކާގެ ދާއިމީ މަންދޫބު ރިޗަޑް މިލްޒް ވިދާޅުވީ އީރާނާ ދެކޮޅަށް އަލުން ދަތިކުރުމުގެ ފިޔަވަޅުތައް އެޅުމަކީ ރައީސް ބައިޑެންގެ ސަރުކާރުގެ ސިޔާސަތެއް ނޫންކަމަށާ އެހެންކަމުން މިދިޔަ އަހަރުގެ ސެޕްޓެންބަރު މަހު އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ސަރުކާރުން އިރާނާ ދެކޮޅަށް ދަތިކުރުމުގެ ފިޔަވަޅުތައް އަލުން އިއާދަކުރުމަށް ގޮވާލައި ސަލާމަތީ މަޖިލީހަށް ހުށަހަޅާފައިވާ ހުށަހެޅުން އިއްޔެ އަނބުރައި ނަގާފައިވާނެ ކަމުގަ އެވެ. އދ. ގައި ހުންނަވާ އިސްރާއީލުގެ ދާއިމީ މަންދޫބު ވަނީ އެމެރިކާގެ މިނިންމުމާމެދު ކަންބޮޑުވާކަމަށް ވިދާޅުވެފަ އެވެ.\nއަނެއްކޮޅުން އީރާނުގެ ނިއުކްލިޔާ އެއްބަސްވުމަށް އެމެރިކާ އަލުން އެނބުރި ރުޖޫއަވުމަށް މަގުފަހިކޮށްދޭ އިތުރު ނިންމުމެއްވެސް ބައިޑެންގެ ސަރުކާރުން އިއްޔެވަނީ ނިންމާފަ އެވެ. މިއީ އީރާނުގެ ނިއުކްލިޔާ އެއްބަސްވުން އަލުން ނަގަހައްޓައި އެއަށް އަމަލުކުރަން ފެށުމާބެހޭގޮތުން އީރާނާއެކު ޔޫރަޕްގެ އިއްތިޙާދާއި ދުނިޔޭގެ ބޮޑެތި ބާރުތަކުން ބާއްވާ މަޝްވަރާތަކެއްގައި ބައިވެރިވުމަށް ބައިޑެންގެ ސަރުކާރުން ނިންމި ނިންމުމެވެ. އެމެރިކާގެ ޚާރިޖީ ވުޒާރާއިންވަނީ ވާޗުއަލްކޮށް ބާއްވާ މި ބައްދަލުވުމުގައި އެމެރިކާ ބައިވެރިވާނެކަން ކަށަވަރުކޮށްދީފަ އެވެ.\nއެމެރިކާގެ ކުރީގެ ރައީސް ޓްރަމްޕްވަނީ އީރާނުގެ ނިއުކްލިޔާ އެއްބަސްވުމުން އެކަހެރިގޮތެއްގައި އެމެރިކާ ވަކިވެ އީރާނާދެކޮޅަށް ދަތިކުރުމުގެ ހަރުކަށި ފިޔަވަޅުތަކެއް އަޅާފަ އެވެ. މިއާއެކު އީރާނުންވެސްވަނީ ނިއުކްލިޔާ އެއްބަސްވުމުގެ ސަބަބުން އެގައުމަށް ލިބެންޖެހޭ ހައްގުތައް ނުލިބޭތީ ނިއުކްލިޔާ އެއްބަސްވުމުގެ ބައެއް ބައިތަކާ ޚިލާފުވެފަ އެވެ. މީގެތެރޭގައި ޔޫރޭނިޔަމް ފައްކާކުރާ ޕަސެންޓް3އިންސައްތައިން 20 އިންސައްތައަށް މަތިކުރުމާއި ނިއުކްލިޔާ ސެންޓްރިފިއުޖް މެޝިންތައް އަމިއްލައަށް އުފައްދަން ފެށުމާ އަދި ނިއުކްލިޔާ އައު ރިއެކްޓަރުތަކާއި ލެބޯޓްރީތައް ބިނާކުރުމުގެ މަސައްކަތް އަލުން ފެށުން ހިމެނެ އެވެ.\nއެމެރިކާއާއި އީރާނުގެ މިފިޔަވަޅުތަކުގެ ސަބަބުން ނިއުކުލިޔާ އެއްބަސްވުން އޮތީ ރޫޅިގެން ދިޔުމުގެ ނުރައްކަލުގެ ތެރޭގަ އެވެ. ނަމަވެސް ވެރިކަމަށް ވަޑައިގަތުމުގެ ކުރިންނާ އަދި ވެރިކަމަށް ވަޑައިގަތުމަށްފަހުވެސް ބައިޑެން ވަނީ އީރާނުގެ ނިއުކްލިޔާ އެއްބަސްވުމަށް އެމެރިކާ އަލުން އެނބުރި ރުޖޫއަވާން ތައްޔާރަށް އޮތްކަމަށް ތަކުރާރުކޮށް ވިދާޅުވެފަ އެވެ.\nއީރާނުންވެސްވަނީ ނިއުކްލިޔާ އެއްބަސްވުމަށް އެމެރިކާ އަލުން އެނބުރި ރުޖޫއަވެއްޖެނަމަ ނިއުކްލިޔާ އެއްބަސްވުމާ ޚިލާފަށް އެގައުމުން އެޅި ފިޔަވަޅުތައް ދޫކޮށްލައި ނިއުކްލިޔާ އެއްބަސްވުމަށް ފުރިހަމައަށް އަމަލުކުރާނެކަމަށް ތަކުރާރުކޮށް ބުނެފަ އެވެ. ނަމަވެސް މައްސަލަ ހައްލުކުރުމަށް ފުރަތަމަ ފިޔަވަޅުއަޅަންޖެހޭނީ އެމެރިކާކަމަށް އީރާން ބުނާއިރު އެމެރިކާ ގެންދަނީ ފުރަތަމަ ފިޔަވަޅުއަޅަންޖެހޭނީ އީރާން ކަމަށް ބުނަމުންނެވެ.\nއީރާނާއެކު ޔޫރަޕްގެ އިއްތިޙާދާ އަދި ދުނިޔޭގެ ބޮޑެތި ބާރުތައް ބާއްވާ ބައްދަލުވުމަކީ މިމައްސަލަ ހައްލުކުރުމަށް ބާއްވާ މަޝްވަރާ ތަކެކެވެ. މި ބައްދަލުވުގައި ބައިވެރިވުމަށް އެމެރިކާ ނިންމުމުން ނިއުކްލިޔާ އެއްބަސްވުން އަލުން ނެގެހެއްޓިދާނެކަމުގެ އުންމީދު މިވަނީ އާލާވެފަ އެވެ.\nއެމެރިކާއިން އީރާނާދެކޮޅަށް އަލުން ދަތިކުރުމުގެ ފިޔަވަޅުތައް އަޅައި ނިއުކްލިޔާ އެއްބަސްވުުމުން އެމެރިކާ ވަކިވުމަށް ފަހު އީރާނުން އެއެއްބަސްވުމަށް އަމަލުނުކޮށް ނިއުކުލިޔާ ޕްރޮގްރާމް އިތުރަށް ވަރުގަދަކުރާނެ ކަމުގެ އިންޒާރު ދިނުމާއެކު 2015 ވަނަ އަހަރު ސޮއިކުރި އީރާނުގެ ނިއުކްލިޔާ އެއްބަސްވުންވަނީ ނުރައްކަލުގެ ތެރެއަށް ވެއްޓިފަ އެވެ. ނަމަވެސް ބައިޑެން ސަރުކާރުން އިއްޔެ އެޅި ފިޔަަވަޅުތަކާއެކު ނިއުކްލިޔާ އެއްބަސްވުން އަލުން ދެމެހެއްޓޭނެ ކަމުގެ އުއްމީދު މިވަނީ ވަރަށް ބޮޑަށް އާލާވެފަ އެވެ. އީރާނުންވަނީ އެމެރިކާގެ މިނިންމުންތަކަށް މަރުހަބާ ކިޔާފަ އެވެ.\nމި އެއްބަސްވުމާ ދެކޮޅުހަދާ ދެ ގައުމަކީ އީރާނުގެ ދުޝްމަނުންކަމަށްވާ އިސްރާއީލާއި ސައޫދީ އަރަބިޔާއާ އެވެ. މިދެގައުމު ބޭނުންވަނީ އީރާން ނިކަމެތިކޮށް އީރާނުގެ ނިއުކްލިޔާ ޕްރޮގްރާމް ހުއްޓުވައި އީރާން އަބަދުވެސް އެމެރިކާގެ ދަތިކުރުމުގެ ފިޔަވަޅުތަކުގެ ދަށުގައި ބޭއްވުމަށެވެ. އެމެރިކާގެ ރައީސް ބައިޑެން އިއްޔެ ނިންމެވި މިނިންމެވުންތަކާ ގުޅިގެން އިސްރާއީލުވަނީ މާޔޫސްވެ ކަންބޮޑުވާކަން ހާމަކޮށްފައެވެ. ސައޫދީ އަރަބިޔާއިން ވަކިއެއްޗެއް ބުނެފައެއް ނުވެ އެވެ.\nއިސްރާއީލު ކަންބޮޑުވާ މައިގަނޑު ސަބަބަކީ އީރާން ބާރުގަދަވެއްޖެނަމަ މުޅި މެދުއިރުމަތީގެ އެންމެ ބާރުގަދަގައުމުގެ ގޮތުގައި އިސްރާއީލު އޮންނަ އޮތުން ނިމުމަކަށް އައިސް ބާރުގެ ގޮތުން އިސްރާއީލާ ތިލަފަތް ހަމަކުރެވޭފަދަ ހާލަތަކަށް އީރާން ގޮސްފާނެތީ އެވެ. މިފަދަ ހާލަތަކަށް ގޮސްފިނަމަ ފަލަސްތީނުގެ މައްސަލަ ހައްލުކުރުމުގައި ބޮޑެތި ދޫތަކެއް ދޭން އިސްރާއީލަށް މަޖްބޫރުވެދާނެކަމުގެ ބިރު އިސްރާއީލު އިޙްސާސް ކުރެ އެވެ. އެއީ މުޅި މެދުއިރުމަތީގެ އެންމެ ބާރުގަދަ ގައުމުގެ ގޮތުގައި އިސްރާއީލު އޮވެގެންނޫނީ ފަލަސްތީނުގެ ބިންތަކަށް ވެރިވެގަނެގެން ތާއަބަދަށް ދެމިނޯވެވޭނެކަން އިސްރާއީލަށް އެނގޭތީ އެވެ.\nނަސްލީ އިމްތިޔާޒު ގެންގުޅޭ ކަމުގެ ތުހުމަތު ޝާހީ އާއިލާއަށް\n"މިއަހަރު އެމެރިކާއަށް ހަރޑް އިމިއުނިޓީ ހާސިލު ކުރެވިދާނެ"\nޕާޓީއެއް އުފައްދަން ނޫޅުއްވާ ކަމަށް ޓްރަމްޕް ވިދާޅުވެއްޖެ


Samaah police media in beyru kuree jinsee furahsaraige mahsala eh ga: Fuluhun – Iru\nކޮވިޑަށް ސަރުކާރުން ކުރި ހަރަދު 2.7 ބިލިއަން ރުފިޔާއަށް\nސަމާހް ޕޮލިސް މީޑީއާއިން ބޭރުކުރީ ޖިންސީ ފުރައްސާރައިގެ މައްސަލައެއްގައި: ފުލުހުން\nޗެނަލް 13 ގެ ނޫސްވެރިޔާ މުހައްމަދު ސަމާހް ޕޮލިސް މީޑިއާގެ ވަޓްސްއަޕް ގުރޫޕުން ބޭރުކޮށްފައިވަނީ ޖިންސީ ފުރައްސާރައިގެ މައްސަލައެއްގައި ކަމަށް ފުލުހުންގެ ތަރުޖަމާނު އިޒްމިއާ ޒާހިރު ވިދާޅުވެއްޖެއެވެ.\nފުލުހުންގެ ތަރުޖަމާން އިޒްމިއާ ޒާހިރު ރޭގެ ވަގުތެއްގައި ކުރެއްވި ޓުވީޓެއްގައި ވިދާޅުވީ ޕޮލިސް މީޑިއާ ވަޓްސްއެޕް ގުރޫފުން ޗެނަލް 13 ގެ ނޫސްވެރިޔާ ސަމާހް މުހައްމަދު ބޭރުކޮށްފައިވަނީ ޖިންސީ ފުރައްސާރަ ކުރުމުގެ މައްސަލައެއްގައި ކަމަށެވެ. ނަމަވެސް އެކަމާ ބެހޭ އިތުރު ތަފްސީލު އިޒްމިއާ ހާމަކުރައްވާފައެއް ނުވެ އެވެ.\nމީގެއިތުރުން އޭނާ އެ ގުރޫޕުން ބޭރުކުރުމުގެ ކުރިން ޗެނަލް 13ގެ އިސް ބޭފުޅުންނާ ވެސް ބައްދަލުކުރަން މަސައްކަތް ކުރެއްވި ކަމަށް އިޒްމިއާ ވިދާޅުވި އެވެ. ނަމަވެސް ބައްދަލުވުމަށް އެދުނު ފަރާތް ބައްދަލުކޮށްފައި ނުވާ ކަމަށްވެސް އިޒްމިއާ ވިދާޅުވިއެވެ.\nއިޒްމިއާ ވިދާޅުވި ގޮތުގައި ޗެނަލް 13 ގެ ނޫސްވެރިޔަކު މިހާރު ވެސް އެގުރޫޕުގައި އެބައިނެވެ. އަދި ގުރޫޕުގައި ނެތަސް ޕޮލިސް މީޑިއާއަށް ގުޅުމުން ހުރިހާ މީޑިއާތަކަށް ވެސް މައުލޫމާތު ލިބޭނެ ކަމަށް އިޒްމިއާ ވިދާޅުވި އެވެ.\nChannel13 ge Samah Mohamed mirey Police Media WhatsApp groupun beyru kohfaivany jinsy furassaara kurumuge massala ehgai. Eyna beyru kurumuge kurin Ch13 ge iss beyfulhunna ves bahdhalu kuran masakkaiy kurevifaivey. Namaves bahdhaluvumah edhunu faraaiy vadaigenfai nuvey. 1/2\n— Izmia Zahir (@IzmiaZahir) October 15, 2019\nމައުލޫމާތު ލިބިފައިވާގޮތުގައި ސަމާހް ޕޮލިސް މީޑިއާ ގުރޫޕުން ބޭރުކޮށްފައިވަނީ ފުލުހަކަށް ޖިންސީ ފުރައްސާރަކުރި މައްސަލައަކާއި ގުޅިގެންނެވެ. އަދި މިހާދިސާ ހިނގައިފައިވަނީ ކޯޓު ކައިރިއަށް ކުރީގެ ރައީސް ޔާމިން އަށް ތާއީދުކުރާ ފަރާތްތަކުން އެއްވި ދުވަހުއެވެ.\nޑަބްލިޔުޓީއެމް ފެއަރގައި ރާއްޖެއިން ބައިވެރިވެއްޖެ\nފުލުހުން ކުރާ ތުހުމަތަށް ސަމާހް އިންކާރުކޮށްފައިވާއިރު، ސަމާހް އިތުރަށް ބުނީ ފުލުހުންގެ ވަޓްސްއަޕް ގުރޫޕްގައި އެޗެނަލްގެ އިތުރު މުވައްޒަފަކު ނުހުންނާނެ ކަމަށެވެ.


ކޮވިޑް-19: އެމެރިކާގައި 11.5 މިލިޔަން ޕޮޒިޓިވް – DhiDaily\nކޮވިޑް-19: އެމެރިކާގައި 11.5 މިލިޔަން ޕޮޒިޓިވް\nއެމެރިކާގައި ކޮރޯނާ ވައިރަހުގެ ޝިކާރައަކަށް 11.5 މިލިޔަން މީހުން ވެއްޖެއެވެ.\nމި ބަލިމަޑިކަމުގައި އެމެރިކާއިން މިހާތަނަށް4މިލިޔަން މީހުން މަރުވެފައިވާކަމަށް ޑަބްލިޔުއެޗްއޯގެ ރީޖަނަލް ޑިރެކްޓަރ ކެރީސާ އެޓިއެން ވަނީ ވިދާޅުވެފައެވެ.\nއެޓިއެން ވިދާޅުވެފައިވާ ގޮތުގައި، އެމެރިކާއަކީ މި ބަލީގައި އެންމެ ބޮޑަށް ގެއްލުންވެފައިވާ ޤައުމެވެ. މިގޮތުން މި ބަލީގައި މަރުވެފައިވާ މީހުންގެ 64% އަކީ އެމެރިކާ ރައްޔިތުންކަމާއި މިއީ ދުނިޔޭގެ އާބާދީގެ 13% ހިއްސާވާ ޤައުމަކާ ބަލާފައި ބޮޑު އަދަދެއްކަމަށް ވިދާޅުވެއެވެ.\nއޭނާ ވިދާޅުވެފައިވަނީ، މިވަގުތު ދުނިޔޭގައި މި ބަލި އެންމެ ހަލުވިކަމާއެކު ފެތުރެމުންދަނީ އެމެރިކާ އަދި ބްރެޒިލްގައިކަމެވެ.\nއެމެރިކާގެ ރިޔާސީ އިންތިޚާބު ފެންމަތިވެފައިވާ މި ދުވަސްވަރުގައި، ތަޖުރިބާކާރުން ލަފާ ކުރައްވާގޮތުގައި އެމެރިކާގައި ބަލި ޖެހޭނެ މީހުންގެ ޢަދަދު އަދިވެސް ދާނީ މައްޗަށެވެ. އަދި މިގޮތަށް މައްޗަށް ދާނަމަ، ބަލީގައި މަރުވާ މީހުންގެ ޢަދަދުވެސް މައްޗަށް ދިޔުން އެކަށީގެންވެއެވެ.\nއެމެރިކާގައި މިހާ ބައިވަރު މީހުން ޕޮޒިޓިވްވެފައިވާއިރު. އަދިވެސް ބައެއް ސަރަހައްދުތަކުގައި މާސްކު ނާޅާ މީހުން ހަރަކާތްތެރިވެއެވެ. އަދި ގައިދުރުކަން ނުބަހައްޓައި ކޮވިޑް-19ގެ ކުރިން އުޅުނުގޮތަށް އުޅެމުންދާ މީހުން މަދެއްނޫނެވެ.


Covid-19: Dhuvaafarun meehaku maruve jumla maru 221 ah araifi | Jazeera\tކޮވިޑް-19: ދުވާފަރުން މީހަކު މަރުވެ، ޖުމްލަ މަރު 221 އަށް އަރައިފި - Jazeera\nއިބްރާހިމް މުޢާން އަބްދުﷲ July 29, 2021 185 views0\nކޮވިޑުގައި މަރުވި މީހެއްގެ ޖަނާޒާ ހުޅުމާލެ ސަހަރާގައި ކުރިޔަށް ދަނީ - ފޮޓޯ: ހަފްތާ\nކޮވިޑް-19 އަށް ފަރުވާ ހޯދަމުންދިޔަ މީހަކު ރ.ދުވާފަރުން މަރުވެއްޖެއެވެ.\nހެލްތު ޕްރޮޓެކްޝަން އޭޖެންސީ (އެޗްޕިއޭ) އިން ބުނީ، ރ.ދުވާފަރު ހެލްތު ސެންޓަރުގައި ކޮވިޑަށް ފަރުވާ ދެމުން ދަނިކޮށް މިރޭ 19:30 ހާއިރު ދިވެހި އަންހެނެއް މަރުވެފައިވާ ކަމަށާއި، އޭނާގެ އުމުރަކީ 52 އަހަރު ކަމަށެވެ.\nކޮވިޑު ޖެހިގެން ރާއްޖެއިން ގިނައިން މަރުވާ މީހުންނަކީ އުމުރުން ދުވަސްވީ މީހުން ކަމަށްވާއިރު، މިއީ މިހާތަނަށް މި ބަލި ޖެހިގެން ރާއްޖެއިން މަރުވި 221 ވަނަ މީހާއެވެ.\nކޮވިޑް ބަލީގެ ހާލަތު ރ.ދުވާފަރުގައި ގޯސްވެ ފާއިތުވި ދުވަސްތަކުގައި4މީހަކު މިވަނީ ކޮވިޑް ބަލީގައި އެ ރަށުން މަރުވެފައެވެ. މިދިޔަ އަންގާރަ ދުވަހުވެސް ރ. ދުވާފަރުން ވަނީ ކޮވިޑް ބަލީގައި 66 އަހަރުގެ ފިރިހެނަކު މަރުވެފައެވެ.\nރާއްޖެއިން ކޮވިޑުގެ ހާލަތު މިދިޔަ މެއި މަހު ގޯސްވެފައިވާއިރު، އޭރު ބަލީގައި މަރުވަމުންދިޔަ މީހުންވެސް ކަންބޮޑުވާ ދަރަޖައަށް އިތުރުވި އެވެ. ނަމަވެސް ސިއްހީ ހިދުމަތްތެރިންނާ ގުޅިގެން ސަރުކާރުން ކުރިބުރަ މަސައްކަތުން، ރައްކާތެރި ކަމަށް އެޅިގެންދާ ފިޔަވަޅުތަކާއެކު، ރާއްޖެއިން ވަނީ ކޮވިޑުގައި މަރުވާ މީހުންގެ އަަދަދުތައްވެސް ވަރަށް ބޮޑަށް ދަށް ކުރެވިފައެވެ.


Lankage minivan dhuvahuge thahuniyaa2Raees'innai, Naib Fonuvauifi | Jazeera\tދެ ރައީސުންނާއި ނައިބުގެ ތަހުނިޔާ ލަންކާ އަށް - Jazeera\nލަންކާގެ މިނިވަން ދުވަހުގެ ތަހުނިޔާ ދެ ރައީސުންނާއި، ނައިބް ފޮނުއްވައިފި\nޢަލީ ސަމާހު February 4, 2021 198 views0\nރައީސް ލަންކާ އަށް ކުރެއްވި ދަތުރުފުޅެއްގައި އެ ގައުމުގެ ބޮޑުވަޒިީރު މަހިންދަ ރާޖަޕަކްސަ ފޮޓޯ: ރައީސް އޮފީސް\nލަންކާގެ 73 ވަނަ މިނިވަން ދުވަހުގެ ތަހުނިޔާ ރައީސް އިބްރާހިމް މުހައްމަދު ސޯލިހު، ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ އިތުރުން ނައިބް ރައީސް ފައިސަލް ނަސީމް މިއަދު ފޮނުއްވައިފިއެވެ.\nލަންކާގެ ބޮޑު ވަޒީރު ގޮތަބަޔާ ރާޖަޕަކްސަގެ އިތުރުން ރައީސް މަހިންދަ ރާޖަޕަކްސާ ޓެގް ކުރައްވާ ތަހުނިޔާ ފޮނުއްވަމުން ރައީސް ކުރެއްވި ޓްވީޓެއްގައި އެމަނިކުފާނު ވަނީ ލަންކާގެ ރައްޔިތުންނަށް ތަހުނިޔާ ފޮނުއްވާފައެވެ.\nއަދި ރާއްޖެއާ ލަންކާއާ އޮންނަ ގުޅުން އިތުރަށް ބަދަހިވެގެންދާނެ ކަމުގެ އުއްމީދު ކުރައްވާ ކަމަށް ރައީސް ވިދާޅުވިއެވެ. ލަންކާއާ ރާއްޖެއާ އޮންނަ އެކުވެރި ގުޅުން ރައީސް ސިފަކުރެއްވީ ދެ ބެއިންގެ ދެ ދަރިއެއް ފަދައިންނެވެ.\nSending our greetings and well wishes to President @GotabayaR, PM @PresRajapaksa and our dear cousins, the Sri Lankan people on the occasion of Sri Lanka’s 73rd Independence Day. May you long continue to prosper and may the bonds between our two countries grow even stronger.\n— Ibrahim Mohamed Solih (@ibusolih) February 4, 2021\nލަންކާ އަށް ތަހުނިޔާ ފޮނުއްވަމުން މަޖިލީހުގެ ރައީސް ކުރެއްވި ޓްވީޓެއްގައި އެމަނިކުފާނު ވިދާޅުވީ، ލަންކާ އަކީ ދެކުނު އޭޝިޔާގެ ގައުމުތަކުގެ ތެރެއިން މިނިވަން އިންސާފުވެރި އިންތިހާބެއް ބާއްވާ ގައުމުތަކުގެ ތެރޭގައި ހިމެނޭ އެއް ގައުމު ކަމަށެވެ.\nHappy Independence Day to cousin Sri Lanka. 🇱🇰 is one of the few South Asian countries to survive Independence with regular, free elections that peacefully transfer power. Keep up the good work! Meanwhile in 🇲🇻, today we open the new Majlis session. @GotabayaR @PresRajapaksa\n— Mohamed Nasheed (@MohamedNasheed) February 4, 2021\nނައިބް ރައީސް ފައިސަލް ނަސީމް ކުރެއްވި ޓްވިޓާގައި އެމަނިކުފާނުވެސް ވަނީ އެ ގައުމުގެ ރައްޔިތުންނަށް ތަހުނިޔާއާ މުބާރަކުބާދީ އަރިސް ކޮށްފައެވެ.\nBest wishes and greetings to President @GotabayaR , PM @PresRajapaksa and the friendly people of Sri Lanka on the occasion of the 73rd Independence Day.\n— Faisal Naseem (@FaisalNasym) February 4, 2021\nއިނގިރޭސީންގެ އަތް ދަށުން ސްރީލަންކާ އަށް މިނިވަންކަން ލިބިފައިވަނީ 1948 ވަނަ އަހަރުގެ ފެބްރުއަރީ މަހުގެ ހަތަރު ވަނަ ދުވަހުއެވެ. ކޮންމެ އަހަރެއްގެވެސް މިނިވަން ދުވަސް ލަންކާގައި ކުލަގަދަ ގޮތެއްގައި ފާހަގަކުރާއިރު އެ ދުވަހަކީ އެ ގައުމަށްޓަކައި ގުރުބާންވި ބަތަލުންގެ ހަނދާންތައް އާކުރާ ދުވަހެކެވެ.\nނައިބް ރައީސް ފައިސަލް ނަސީމް\nދެ ރައީސުންނާއި ނައިބުގެ ތަހުނިޔާ ލަންކާ އަށް


Mi Dhuvasvaru Contact Lens Levvun Ragalheh Noon, Avahah Nagaa! - Vaguthu\nމި ދުވަސްވަރު ކޮންޓެކްޓް ލެންސް ލެއްވުން ރަނގަޅެއް ނޫން، އަވަހަށް ނަގާ\nކޮވިޑް-19 ފެތުރުން ކޮންޓްރޯން ކުރުމުގެ ގޮތުން ކޮންޓެކްޓް ލެންސް ލައްވާ މީހުން ލެންސް ލެއްވުން ހުއްޓާލައި، އައިނު އަޅަން ކަމުގެ މާހިރުން ވިދާޅުވެއްޖެއެވެ.\nއެމެރިކަން އެކެޑެމީ އޮފް އޮފްތަމޮލޮޖީ އިން ބުނެފައިވަނީ ގައުމުތަކުގައި ފެތުރެމުން އަންނަ ވައިރަސް ހުއްޓުވުމަށް އެންމެ ފަސޭހަ ގޮތަކީ މޫނުގައި އަތް ނުލުން ކަމަށެވެ. އެހެން ކަމުން އެފަރާތުން ވަނީ ލެންސްގެ ބަދަލުގައި އައިނު މިވަގުތު އަޅަން އިލްތިމާސް ކޮށްފައެވެ. ސަބަބަކީ ލެންސް ލައްވަން ކޮންމެ ފަހަރަކު މޫނުގައި ކުޑަކޮށް ނަމަވެސް އަތް ހޭކޭނެތީއެވެ.\nޑރ. ތޯމަސް ސްޓެންމެން ބުނެފައިވަނީ ލެންސް ލައްވާ ކޮންމެ މީހަކު ދުވާލެއްގެ 2-3 ފަހަރު ލެންސް ލައްވާ ކަމަށާއި އެފަދަ ވަގުތު ލޮލުގެ އިތުރުން މޫނުގެ އެކި ތަންތަނުގައި އަތް ލުމުން ވައިރަސް ފެތުރުން އަވަސް ވެގެން ދާނެ ކަމަށެވެ.\n"ލޮލުގައި އަތް ހާކާފައި ގައިގެ އެހެން ތަންތަނުގައި އަތް ހާކަނީ. ލޯ ހިރުވަން ފެށީމަ އަވަސް އަވަހަށް ހިރުވާފައި އަތް ސާފު ނުކޮށް މޫނުގައި ފިރުމާލަނީ. އެންމެ ގޯސް ކޮށް ބުނާނަމަ ހަމަ އެއަތުން އަނގަޔަށްވެސް އަތް ބާނާ" ޑރ. ތޯމަސް ބުނެފައިވެއެވެ.\nލެންސް ލައްވާ ބައެއް މީހުންގެ ލޯ ބައެއް ފަހަރު ރަތްވާ ކަމަށް އޭނާ ވަނީ ފާހަގަ ކޮށްފައެވެ. އެހެން ކަމުން އެފަދަ ހާލަތްތަކުގައި ހާސްނުވުމަށާއި ހަމަ ޖެހިލައިގެން ލެންސް ނަގައި އައިނު އަޅަން ފަށަން ޑރ، ވަނީ އިލްތިމާސް ކޮށްފައެވެ.\nއޭނާ ބުނެފައިވަނީ މިފަދަ ނުރައްކާތެރި ވައިރަސް ތަކުން ސަލާމަތްވުމަށް ހުރިހާ އެންމެ އެއްބައިވަންތަ ކަން އިސްކުރަން ޖެހޭ ކަމަށާއި މިފަދަ ދަނޑިވަޅެއްގައި ސާފު ތާހިރު ކަމަށް ވަރަށް ބޮޑަށް އިސްކަމެއް ދޭން ޖެހޭ ކަމަށެވެ.


Dhaiy Dhahkan Appointment Eh Nulibi 18 Mas Dhuvas Vehje - Vaguthu\nދަތް ދައްކަން އެޕޮއިންޓްމަންޓެއް ނުލިބި 18 މަސް ވެއްޖެ\nދަތްތައްކަން އެޕޮއިންޓްމެންޓެއް ލިިބޭތޯ 18 މަސް ދުވަސްވަންދެން މަސައްކަތް ކުރަމުންދިޔަ 62 އަހަރުގެ މީހަކު ރުޅި އައިސްގެން އެންމެ ފަހުން އަމިއްލައަށް ދަތް އުފުރާލައިފިއެެވެ.\nއިންގްލޭންޑްއަށް ނިސްބަތްވާ ޑޭވިޑް ވުޑްހައުސް ނަމަކަށް ކިޔާ އެ މީހާ ދަތްދައްކާ ސާޖަރީއެއް ހަދަން ވެގެން އިނގިރޭސިވިލާތުގެ ސިއްހީ އިދާރާގެ ޑެންޓިސްޓް ޑިޕާޓްމެންޓްގައި އެދިފައި އޮންނަތާ އަހަރަކަށްވުރެ ގިނަ ދުވަސްވިއިރު ވެސް އޭނާއަށް އެޕޮއިންޓްމެންޓެއް ނުލިބުނެވެ.\nއެންއެޗްއެސް ޑެންޓިސްޓްއިން ބަލިމީހުން ގާތުގައި ބުނެފައި އޮންނަނީ އާޖެންޓްވެއްޖެނަމަ އެ މީހުންގެ ހެލްޕް ލައިންއަށް ގުޅުމަށެވެ. އެހެން ނަމަވެސް ވުޑްހައުސް ގުޅާފައެއް ނުވެއެވެ. އޭނާގެ ދަތުގައި ރިއްސާތީ އުޅޭތާ ވަރަށް ގިނަ ދުވަސްވެއްޖެއެވެ.\nއެހެންވެ ވުޑްހައުސް އަމިއްލައަށް ދަތް ނެގީއެވެ. އޭނާ ބުނީ، އެ ދަތް އިންނާތީ ވަރަށް ތަދުވާ ކަމަށާއި، ނަމަވެސް އެ ދަތް ނެގުމުން މިހާރު ތަދު ވަރަށް ބޮޑަށްގޮސްފައިވާކަމަށެވެ.\nއެ ދަތަކީ ވަރަށް ބޮޑަށް ހެލެން ފަށާފައިވާ ދަތެކެވެ. އޭނާ އެ ދަތް ނެއްޓުމަށް ބޭނުންކޮށްފައި ވަނީ ނަރުކެނޑިއެކެވެ.\nއެންއެޗްއެސް ޑެންޓިސްޓް ބުނިގޮތުގައި، އެތަނުގެ އެޕޮއިންޓްމެންޓަކަށް އެދި 48000 އަށްވުރެ މީހުން އަދިވެސް ކިއުގައި އެބަތިއްބެވެ. އަދި އެތަނުގެ ޑެންޓިސްޓަކަށް ދެއްކުމަށް މީގެ ތިން އަހަރު ކުރިން ރެޖިސްޓަރކޮށްފައި ތިބި މީހުން އެބަތިބިކަމަށްވެސް އެ ތަނުން ބުނެއެވެ.\nޖެނުއަރީ 30, 2019 22:51\nދަތުގައި ރޮދިކޮޅެއް އައްސާފަ އަނެއްކޮޅުގައި ކާށިކޮޅެއް އައްސާ ފައްޖެހިއެދުގައި ޢޮށޯއްނަނިކޮށް ކުކުލު ހިލޭ ދަތް ލުއްސާލަދީފާނެ\nޖެނުއަރީ 31, 2019 00:34\nދެރައީ ކުކުޅެއް ގަންނަންވެސް މިހާރު ބޮޑު ޚަރަދެއް ދާނެތީ.\nޖެނުއަރީ 30, 2019 23:52


Fiber mussandhi diet eh varah muhimmu | Mihaaru\nގައިން ގަޔަށް ނާރާ ބަލިތަކުން ރައްކާތެރި ވާން ހައި-ފައިބާ ޑައިޓެއް މުހިއްމު.\nދަ ލެންސެޓް ޖާނަލްގައި ޝާއިއުކޮށްފައިވާ ދިރާސާގައި ފާހަގަކޮށްފައިވާ ގޮތުގައި ޑައިޓްރީ ފައިބާ އާއި ހޯލް ގްރެއިން މާއްދާތަކުން މުއްސަނދިވެފައިވާ ކާނާތަކަކީ މީހާ ސިއްހީ ގޮތުން ދުޅަހެޔޮކޮށް ދިނުމާ އެކު، އުމުރު ވެސް ދިގުކޮށް ދޭން ބާރު އަޅާނެ އެއްޗިއްސެވެ.\nފައިބަ އިން މުއްސަނދިވެފައިވާ މޭވާގެ ބާވަތްތައް ކަމަށްވާ އޮރެންޖާއި ދޮންކޭލާއި ސްޓްރޯބެރީ އާއި އަނބާއި އާފަލާއި ރާސްބެރީގެ އިތުރުން ކުލަގަދަ ތަރުކާރީގެ ބާވަތްތަކަކީ ވެސް ފައިބާ ލިއްބައި ދޭނެ އެއްޗިއްސެވެ. މީގެ އިތުން ތަފާތު އެކި ކަހަލަ ނަޓްސް އާއި ބަރަބޮލާއި ސަންފްލާވާގެ އޮށްފަދަ އެއްޗިއްސަކީ ވެސް ސުފުރާގައި ހިމެނުން މަޖުބޫރު ބާވަތްތައް ކަމަށް ދިރާސާގައި ބުންޏެވެ.\nމި ފަދަ ބާވަތްތައް ގަވައިދުން އާދަކޮށް ބޭނުން ކުރާ ނަމަ ހިތުގެ އެކި ކަހަލަ ބަލިތަކާއި ކެންސަރާއި ހަކުރާއި ލޭގެ ޕްރެޝަރު ވެސް ކޮންޓްރޯލްކޮށް ދޭނެ އެވެ.\nދިރާސާގައި ފާހަގަކޮށްފައިވާ ގޮތުގައި ދުވާލެއްގެ މައްޗަށް މަދުވެގެން 25-29 ގްރާމްގެ ފައިބަ ކޮންމެހެން ވެސް ހަށިގަނޑަށް ބޭނުން ވާނެ އެވެ. އެހެން ނޫން ކަމަށްވާ ނަމަ ހިތުގެ މައްސަލަތައް ކުރިމަތިވުމުގެ ފުރުސަތު ބޮޑެވެ.\nދިރާސާގައި ބުނެފައިވާ ގޮތުން ފައިބަ އިން މުއްސަނދިވެފައިވާ ބާވަތްތައް ބޭނުންކުރާ ނަމަ ޓައިޕް2ޑައިބެޓީޒް އާއި ކޮލޮރެކްޓަލް ކެންސަރާއި ސްޓްރޯކާއި ކޮރަނަރީ ހާޓް ޑިޒީސް (ސީއެޗްޑީ) ފަދަ ބޮޑެތި ސިއްހީ މައްސަލަތަކުން ރައްކާތެރިކޮށް ދިނުމުގެ ފުރުސަތު 16-24 ޕަސަންޓަށް އިތުރުކޮށް ދެ އެވެ.\nއިތުރު ލިޔުންތައް ސިއްހަތު ހާޓް އެޓޭކް ދިރާސާ ހިތުގެ ބަލި ކެންސަރު ހަކުރު ބަލި ބްލަޑް ޕްރެޝާ


ރައީސަށް ވެދުން ސަލާމަށްފަހު ދަންނަވަން: ހައެއްކަ ކެނާއިންނަށްޓަކައި ރައްޔިތުން ކުރި އިތުބާރު ދޫކޮށްނުލައްވައްޗެވެ! | | Sangu News\nރައީސަށް ވެދުން ސަލާމަށްފަހު ދަންނަވަން: ހައެއްކަ ކެނާއިންނަށްޓަކައި ރައްޔިތުން ކުރި އިތުބާރު ދޫކޮށްނުލައްވައްޗެވެ!\n6 އޮކްޓޯބަރ 2019 - 07:19\nރާއްޖޭގެ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހު\nދިވެހިރާއްޖޭގެ އިއްޒަތްތެރި ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިހަށް،\n23 ސެޕްޓެމްބަރު 2018 ވީ އާދީއްތަ ދުވަހު ދިވެހި ރައްޔިތުން ނިކުމެ ގޮތެއް ނިންމީ ވަރަށް ގިނަ، ސަބަބުތަކަށްޓަކައެވެ. ރައްޔިތުން އެ ރައްޔިތުންގެ ބަސް ބުނީ އެތައް އުންމީދުތަކަކާއެކުގައެވެ. މާޔޫސްވެ، ގޮތްހުސްވެ، ހަތަރު އުދަރެސް ފެނުޖެހިފައި ތިނބި އެތައް ރައްޔިތުން، އިސްދަށަށް ޖަހާލާފައި ގޮސް ވޯޓު ކަރުދާހުގައި ފާހަގަ ޖެހީ އެ ރައްޔިތުންގެ ވޭންތަކަށް ނިމުމެއް އަންނާނެ ކަމުގެ އުންމީދުގައެވެ. އެ ރައްޔިތުންގެ އުންމީދުތަކާއި، އުދާސްތައް ގުޅިފައިވަނީ ސީދާ މަނިކުފާނާއެވެ. ޅ.ހިންނަވަރު ނޫރާނީވިލާ އިބްރާޙިމް މުޙައްމަދު ޞާލިހާއެވެ.\nފާއިތުވެގެންދިޔަ މާޒީގައި ދިވެހި ރައްޔިތުން ދެކެފައިވާ ބިރުވެރިކަމާއި، ރައްޔިތުންނަށް ޖެހުނު ބިކަހާލާއި، އެ ރައްޔިތުންގެ ޤައުމަށް ވަމުން ދިޔަ ގޮތް އެންމެ ބޮޑަށް އެނގި ވަޑައިގަންނަވާނެ އެއް ބޭފުޅަކަށް މަނިކުފާނު ވާނޭކަން ޔަގީނެވެ. ރާއްޖޭގެ ސިޔާސީ މަަޝްރަހަށް އަންނަ ބަދަލުތަކަާއި އެ ބަދަލުތަކުގެ ސަބަބުނ ރައްޔިތުންނަށް ކުރާ އަސަރުތައް އެ ރައްޔިތުންވަނީ އެކި ފަހަރު މަތިން ބަޔާން ކޮށްދީފައެވެ. ހުލްގުހެޔޮ ވެރިންނަށް ކިޔަމަންވުމުގައިވެސް ނަމޫނާއެއް ގޮތުގައި އަބަދުވެސް ސިފަވި ރައްޔިތުންނަށް ޤައުމަށް ވަމުން ދިޔަ ގޮތް ފެނި ބަސް ބުނަން ޖެހިލުންވި ކިތަންމެ ދަނޑިވަޅެއް ދިޔައެވެ. އެގޮތުން، ހަނު ތިނބެން ޖެހުނަސް އެ ރައްޔިތުންގެ ދީނަށާއި، ﷲއަށް އަދި ނަބިއްޔާއަށް ފުރައްސާރަކުރާކަށް އެ ރައްޔިތުން ނޭދެއެވެ. އެ ވަގުތުތަކުގައި އެ ރައްޔިތުން އެ ރައްޔިތުންގެ ބަސް އިއްވައެވެ. މަދު ފަހަރެއްގަ އެ ކަމުގެ ސިޔާސީ ފައިދާ މަދު ބަޔަކު ނެގި ނަމަވެސް އެ ރައްޔިތުންގެ ނިޔަތަކީ އެ ރައްޔިތުންގެ ދީން ހިމާޔަތް ކުރުމުވެ، އެ ރައްޔިތުންގެ އަޤީދާއަކީ ބަލިކަށި އެއްޗެއްނޫންކަން އެ ރައްޔިތުން އަބަދުވެސް ސާބިތުކޮށްދެއެވެ.\nއެމްޑީޕީއަށް ރާއްޖޭގެ ވެރިކަން ކުރަން ލިބުނު ފުރަތަމަ ފުރުސަތުގައި ވެސް ފެނިގެން ދިޔައީ މަދު ބައެއްގެ ނުބައި މަކަރުވެރި ރޭވުންތަކުގެ ސަބަބުން ރައްޔިތުންގެ ހިތްތަކުގައި އެމްޑީޕީއާއި މެދު ދެކޭގޮތް ބަދަލުވުމެވެ. މަދު ބައެއްގެ މުނާފިގު އަދި ލާދީނީ ޙިޔާލުފާޅުކުރުންތަކެއްގެ ސަބަބުން މުޅި އެމްޑީޕީ ބަދުނާމުވިއެވެ. ވެރިކަން ބަދަލުވެގެން ދިޔައީވެސް އެ ފަދަ ޙާލަތެއްގައި ޤައުމު އޮއްވާ އޭގެ ސިޔާސީ ނާޖާއިޒު ފައިދާ ބަޔަކު ނަގައިގެންނެވެ.\nއޭގެ ފަހުން ނިމިގެން ދިޔަ7އަހަރު ދުވަހު މި ޤައުމުގައި ހިނގި ކަންކަމަކީ މާ ދީންވެރި ކަންކަމޭ އަޅުގަނޑު ބުނާކަށް ނެތީމެވެ. އަދި ރައީސުލްޖުމްހޫރިްޔާއިން ފެށިގެން ވަޒީރުންނާއި މަޖިލިސް މެންބަރުން ކުރެއްވީ ދީންވެރި ވެރިކަމެކޭވެސް އަޅުގަނޑު ބުނާކަށް ނެތީމެވެ. އަދި އެ މީހުންގެ ފިކުރަކީ އިސްލާމް ދީން މި ގައުމުގައި ހިފަހައްޓާ ހަރުލެއްވުމޭވެސް އަޅުގަނޑު ބުނާކަށް ނެތީމެވެ. އެއީ ހެޔޮ އަދުލްވެރި އިންސާފުވެރި ވެރިކަމެއް ނޫންކަމަށް ގޮތް ނިންމީވެސް ރައްޔިތުންނެވެ.\nކުރިންވެސް ދެންނެވި ގޮތަށް މަނިކުފާނުގެ މައްޗަށް ދިވެހި ރައްޔިތުންގެ ތެރެއިން އެތައް ރައްޔިތުންނެއް އެތައް އުންމީދެއްކޮށް އެތައް ވޯޓެއް ދީ، މަނިކުފާނަށް ރާއްޖޭގެ ވަލިއްޔުލް އަމްރުކަން އެރުވީ ނުހަނު ފޮނި ހުވަފެންތަކެއް ދެކެމުންނެވެ. އެދުވަހު އިބްރާހިމް މުޙައްމަދު ޞާލިހަށް އިތުބާރު ކުރި ރައްޔިތުން ވޯޓުލާން ދިޔައީ އެ އިތުބާރު ދަމަހައްޓާނޭކަމުގެ ޔަޤީންކަން މަނިކުފާނު ދެއްވުމުނެވެ. އަދު މަނިކުފާނަކީ މި ޤައުމުގެ ރައީސުލްޖުމްހޫރިއްޔާއެވެ. އަދި ކިއެއްތަ، ވެރިކަން ކުރާ މައި ޕާޓީ އެމްޑީޕީގެ އެންމެ އިސްފަރާތެވެ.\nއަނެއްކާވެސް އެމްޑީޕީއަށް ވެރިކަން ލިބި ހިންދެމިލަން ލިބުނު ވަގުތުގައި މިއޮތީ ދަނޑިވަޅުގެ ފައިދާ މަދު ބަޔަކު ނަގަންފަށާފައެވެ. އެމްޑީޕީގެ ބޮލުގައި ލާދީނީ ޓެގް އެޅުވިގެން ދާ އެންމެ ބޮޑު ސަބަބަކީވެސް އެމްޑީޕީއަށް ވެރިކަން ލިބޭ ކޮންމެ ފަހަރަކު ހައެއްކަ ކެނާއިންވެސް ދީނަށް ފުރައްސާރަކޮށް އިލާހީ ޤާނޫނަށް ގޮންޖެހުމެވެ. ރަސޫލާއަށް ފުރައްސާރަކުރުމެވެ. މިކަންކަން އޭރުވެސް މިހާރުވެސް ކުރަނީ ހަމަ އެއް ބައެކެވެ. ޑިމޮކްރަސީގެ ހުދު ތާކިހާ އަޅައިގެން އުޅޭ ލާދީނީ މަދު ބައިގަނޑެކެވެ.\nއަދު އެމްޑީޕީގެ އާންމު މެންބަރުން މާޔޫސްވާން ޖެހެނީ އެމްޑީޕީގެ ބޮލުގައި މިފަދަ ކަންކަން އެޅުމުންނެވެ. އެ މެންބަރުން ބުނަމުން ދާން ޖެހެނީ "އެމްޑީއެން އަކީ އެމްޑީޕީ ނޫން" ކަމަށެވެ. އެ މެންބަރުންގެ ދީނީ އަޤީދާ ވަރުގަދައެވެ. ޙައްޤުބަސް ބުނުމުގައި މިއަދުވެސް ހަމަ އެންމެ ތަންފުކެއްވެސް ދުލެއް ނުކުރެއެވެ.\nމޯލްޑިވެސް ޑިމޮކްރަސީ ނެޓްވޯކް ނަމުގައި އުފައްދައިގެން ހިންގާ ޖަމިއްޔާއަކުން ނެރުނު ރިޕޯޓުގައި ﷲ އަށާއި، ރަސޫލާއަށް ފުރައްސާރަވާގޮތަށް ޖޯކް ޖަހާ، އެކަމާއި ރައްޔިތުން އިންތިހާއަށް މިއަދު މިވަނީ ދެކޮޅު ހަދަން ފަށާފައެވެ. އެ ރައްޔިތުން ލޭ ކެކި ، އަޑުން އަޑު ނަގާ އެ ޖަމިއްޔާ މިހާރުން މިހާރަށް ބަންދުކުރަން ގޮވާލުމުން "މާފަށް އެދިފަ" ބަޔާނެއް ނެރުމަކުން ފުއްދާލެވޭކަށް ނެތެވެ.\nދިވެހި ރައްޔިތުންގެ ތެރެއިން ދުވަހަކު ސިޔާސީ ބަހެއް ނުބުނާ ރައްޔިތު މީހާވެސް މިއަދު ހުރީ އެމްޑީއެން އާއި އިދިކޮޅަށް ނިކުމެއެވެ. އިންޓެލިޖެންސުން މަނިކްފާނަށް ސައްހަ މައުލޫމާތު އަރުވާނަމަ، އެ ޖަމިއްޔާ ބޭން ކުރުމަށް ގޮވާލަމުން ދަނީ ކިތައް ރައްޔިތުންކަން މަނިކުފާނަށް ސާފުވެލައްވާނެކަމާއި މެދު އަޅުގަނޑު ޝައްކެއްނުކުރަމެވެ. އެއްވެސް ހާލެއްގައި އެ ރައްޔިތުން އެ ކުރަނީ ސިޔާސީ ކަމެއް ނޫނެވެ. މަދު ބަޔަކު ސިޔާސީ ފައިދާ ނަގަން މަސައްކަތް ނުކުރާނެ ވާހަކައެއް ނޫނެވެ.\nއަދި ދަންނަވަމެވެ. 2016 ވަނަ އަހަރު ހަމަ މި ރިޕޯޓެއް ނެރުނު މައްސަލައިގައި ފިޔަވަޅު ނާޅާ އޮތްކަމަށް ބުނެ ދައްކަމުންދާ ސިޔާސީ ބަހަނާތަކަކީ މިއަދު ފިޔަވަޅު ނާޅާ ދޫކޮށްލަން އޮތް ހުއްޖަތެއް ނޫނެވެ. އޭރުގަ ހުންނެވި، ރައީސް ކަމުނުގޮސްގެން އެތައް އުންމީދުތަކަކާއެކު ރައްޔިތުން މިވަނީ މަނިކުފާނާއި ރައީސްކަން ހަވާލުކޮށްފައެވެ. އެހެންކަމުން އެ ބަހަނާ ދޫކޮށްލައްވަން ކެބިނެޓްގެ ވަޒީރުންނަށް އަންގަވާދެއްވާށެވެ.\nއަދު އެމްޑީޕީގެ މެންބަރުންވެސް އެދި އެދި ތިނބީ އެ ރައްޔިތުން އެ ޕާޓިއަކަށް ޖާނާއި މާލުން ޤުރުބާންވާ ޕާޓީގެ އެންމެ އިސް ފަރާތުން މިކަމުގައި ފިޔަވަޅު އަޅާ ދެއްވުމަށެވެ. އެއީ އެމްޑީޕީއަކީ އެމްޑީއެން ނޫންކަން ސާބިތުކޮށް ދިނުމަށެވެ. އަދި އެމްޑީޕީގެ ތެރޭގައި އުޅޭ ލާދީނީ ކުނިތައް ބޭރުކޮށް ދިނުމަށް އެދިއެދިއެވެ.\nމިދަނޑިވަޅުގައި ރައްޔިތުންގެ ކަންބޮޑުވުން މިހާ ބޮޑު އިރު އަނެއްކާވެސް ރައްޔިތުންގެ މި ޖަޒުބާތަށް ބަޔަކު ސިޔާސީ ކުލަވަރު ޖައްސަން ބަޔަކު މަސައްކަތް ކޮށް ޤައުމު ހަލަބޮލިވެއްޖެނަމަ އަނެއްކާވެސް7އަހަރުކުރި މަސައްކަތް ތަކުރާރުކުރަން ޖެހިދާނޭ ކަމުގެ ސިގުނަލްތައް އެ މެންބަރުން ބިރުގަނެއެވެ.\nދިވެހި ރައްޔިތުން ތިބީ އެ ރައްޔިތުން އެ ދުވަހު މަނިކުފާނަށް ކުރި އިތުބާރު މަތީގައެވެ. އެ ރައްޔިތުން މަނިކުފާނަށްޓަކައި ކުރެއްވި އުންމީދު ތަކުގެ މަތީގައެވެ. އެދުވަހު އެ ރައްޔިތުން މަނިކުފާނަށް ދެއްވި ވޯޓުގެ ބަދަލުގައި އަދު އެ ރައްޔިތުން އެދެނީ އެ ރައްޔިތުންގެގެ ދީން ކަމުގައިވާ އިސްލާމް ދީނަށާއި، ރައްބު ކަމުގައިވާ ﷲ އަށާއި، ރަސޫލާ ކަމުގައިވާ މުޙައްމަދުގެ ފާނަށް ފުރައްސާރަކުރި މީހުން ހައްޔަރުކޮށް ޙައްޤު އަދަބު ދިނުމަށެވެ. މީގެ ފަހުންވެސް މި ރާއްޖޭގައި އެފަދަކަމެއް ތަކުރާނރު ނުވާނޭ ގޮތަކަށް މަނިކުފާނު ކަންކަން އިންތިޒާމުކުރެއްވުމުގެ އުންމީދުގައެވެ. މި ފަސްގަނޑުގައި އެ ފަދަ ލާދީނީ، މުނާފިގުންނަށް އެ ފުރުސަތުތައް ނުދޭނޭކަން ޔަޤީންކޮށްގެންނެވެ. މި ފަސްގަނޑުގައި އެކަން ތަކުރާރުކުރަން ޖެހިލުންވެ ބިރުގަންނަ ވަރުގެ އަދަބުތައް އެ ފަރާތްތަކަށް ދިނުމަށް އެދިއެދިއެވެ.\nރައީސް އެވެ. މަނިކްފާނަކީ ނަމުންވެސް ކަމުންވެސް ޞާލިހެއް ދައްކަވާށެވެ. އާދޭހާއެކު ބުނަމެވެ. ހައެއްކަ ކެނާއިންނަށްޓަކައި މަނިކުފާނަށް ރައްޔިތުން ކުރި އިތުބާރު ދޫކޮށްނުލައްވައްޗެވެ.\nދިވެހި ދައުލަތަށާއި މަނިކްފާނަށް އިހްލާސްތެރި ދަރިއެއް\nދިވެހިރާއްޖޭގެ އިއްޒަތްތެރި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިޔަދާހަމަޔަވެސް ތިޔަ ނެރެފައިވާ ބަޔާނާ ބެހޭގޮތުން އެއްވެސް އެއްޗެކޭ ބުނެފައެއް ނުވެއެވެ ކީއްވެގެން ތޯ އެޗެކޭ ނުބުނެ ހަނު ހުރުމަކީ އެންމެ ރަނގަޅުކަމެއް ތޯ\nވަރަށްވެސް ފުރިހަމަ ރިޕޯޓެއް?


Rayyaan -3| Vaahaka ރައްޔާން –3– Vaahaka\n2k60\tMarch 22, 2021\n* "ކިހިނެއްވީ؟ ކޮން ވާހަކައެއް ދައްކަން ބައްދަލްކުރާށޭ ބުނީ؟" ރައްޔާން ޝައުޤުވެރިވެފައި އެހިއެވެ.\n"އިއްޔެ ދެއްކި ވާހަކަތަށް ރައްޔާން އަށް ޤަބޫލް ނުކުރެވުނުހެން ހީވާތީ." އަލްޔާ އޮޅުންފިލުވައިދިނެވެ.\n"ދެން ކިހިނެއްވީ؟" ރައްޔާންއަށް އަދިވެސް އަލްޔާގެ މަގްސަދު ސާފެއް ނުވިއެވެ.\n" އަހަރެންގެ އާއިލާގައި އެބަހުރި ރައްޔާން ކާާާާާާާާާާާާާާާފަ ފަރުވާ ދީގެން ރަނގަޅު ކުރި ކުއްޖަކު . ރައްޔާން އެގޮތާއި އެއްބަހިއްޔާ އަހަރެން ބޭނުން އޭނަޔާ ރައްޔާން ބައްދަލު ކުރުވަން . އޭނަ ރައްޔާން\nގެ ހުުރިހާ ސުވާލަކަށް ޖަވާބު ދޭނެ " . އަލްޔާ އިތުރު ތަފްސީލް ދިނެވެ.\n" ހަވީރުން ދޯ. " . ރައްޔާން ދެބަހެއްނެތި އެއްބަސްވި އެވެ .\nހަވީރުވެގެން އައި އިރު ރައްޔާން ތައްޔާރުވީ ދަނޑަށް ފުޓުބޯޅަ ކުޅެން ދިއުމަށެވެ. ކުޅެންދާ ޓީޝާޓާއި ސޯޓު ލައިގެން ނިކުމެ ބޫޓަށް އަރަން ގޮނޑި އެއްގައި އިންދާ މަންމަ ދޮރު ހުޅުވާލާފައި ވަނެވެ .\n" ދަރިފުޅު އަލްޔާ އައިސ އެބަހުރި." މަންމަ ބުނެލިއެވެ. ރައްޔާން ހަނނދާާާާންވީ އެވަގުތު އެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެވެެެެެެެެެެެެެެެެެެެ. ހަވީރު އަލްޔާމެން ގެއައް ދާން އެއްބަސްވެފައި އޭނާ ހުންނާނީ ހަނދާން ނައްތާލައިގެންނެވެ.\n"އަލްޔާ އަހަރެން ކުޑަކޮންވެސް ހަނދާން ނެތް ތިގެޔަށް ދާން ބުނެވުނު ކަމެއް. އެހެންވެ ފުޓުބޯޅަަަ ކުޅެންދާން މިތައްޔާރުވީ." ރައްޔާން ގޭ ދޮރުމައްޗަށް ނިކުމެފައި އަލްޔާ ފެނިގެން ވާހަކަދެއްކިއެވެ.\n"ދެން ކިހިނެއް ހަދާނީ؟ ފަހުން ދާނީތަ؟" އަލްޔާ ރައްޔާން އެދޭ ގޮތް އެހިއެވެ.\n"އެހެން ދުވަހަކުން." ރައްޔާން ޖަވާބުދިނެވެ. ކުޅޭ ހެދުމުގައި ހުރެ އެގެއަށް ދާކަށް އޭނާ\nހިންހަމައެއް ނުޖެހުނެވެ. އަލްޔާ ވަދާޢުގެ ސަލާމް ކޮށްލާފައި ގޮސް ގެއްލުމުން ރައްޔާން ގޮސް ބައިސްކަލަށް އަރައި ދުއްވާލިއެވެ.\nދަނޑު ހުންނަ ސަރަހައްދަށް ދެވުނުއިރު އެއުމުރުގެ ގިނަ ކުދިންތައް ކުޅޭ ގަޑިއަށް އެތަނަށް ޖަމާާވަމުން އައެވެ. ޓީމު ހަމަނުވާތީ ނުފެށިފައި ހުންނަން ޖެހުނީ ފަސް މިނެޓެއްހާއިރެވެ.\nފޯރީގައި ކުޅުނު މެޗް ނިމުނުއިރު އިރު އޮއްސި ބަންގި ގޮވަން ފަށައިފިއެވެ.\n"މާދަންވެސް ވާނެ އިންގޭ އަންނަން ." ވަރުބަލި ފިލުވާލަން ވެގެން ވިނަގަނޑުމަތީ ތިބެފައި އެކުވެރިއަކު ބުނެލިއެވެ. ރައްޔާން ބޯޖަހާލާފައި އޭނާ ގެންގުޅުނު ފެންފުޅިން ކަރުހިއްކުން ފިލުވާލުމަށްފަހު ކައިރީ ކޮޅަށް ހުރި އެހެން އެކުވެރިއަކަށް ދިނެވެ.\n" ދެން ހިނގާ ދާން!" ލަސްވާން ފެށުމުން ރައްޔާން ތެދުވިއެވެ. ފެންފުޅީގައި ބާކީހުރި ފެންފޮދު އޭނާ އޮއްސާލީ ބޮލަށެވެ.\nއެހެން ހުރިހާ ކުދިން ގޮސް ހުސްވިފަހުން އެގުރޫޕްގައި ތިބި ތިން ކުދިންނާއެކު ރައްޔާން ބައިސްކަލަށް އަރައިގެން ދުށްވާލިއެވެ. އެހިސާބުގަނޑު އޮތީ އަނދިރިވާން ފަށާފައެވެ. އަވަށްގަނޑާއި ދުރުގައި އޮންނަ ދަނޑަށް އާދެވުނީ ބޮޑު ރަނިކަ ގަހެެއް ހުރަސްކޮއްފައެވެ. އެ ގަހާ އަރާ ހަމަވިއިރު ކުރިއަށްވުރެ ބޮޑަށް އަނދިރިއެވެ.ރަނިކަ ގަސް މަތިމައްޗަށް ފެތުރިފައި އޮންނަ ގޮތުން އުޑެއް ނުފެނެއެވެ.\nގަސް ފަސްދެނިކޮށް ރައްުޔާންއަށް އަޑެއް އިވުނުހެން ހީވެގެން ހުއްޓެވުނެވެ. ހީވީ އެދިމާ ކައިރިން ގަސްތަކުތެރެއިން މީހަކު ހީގަތް ހެންނެވެ. އެހެން ކުދިންނަށް ފާހަންގަ ނުވާނެހެން ރައްޔާން އެނބުރި ބަލައިލިތަނާ މެއަށް ފިނިވެގެން ދިޔައެވެ. ހަވީރުގެ އެގަޑީގައި ރަނިކަގަސް ބުޑުގައި ހުރީ ހުސްގަޔާ ހުރި ކުޑަ ފިރިހެން ކުއްޖެކެވެ. ހަމުގެގެ ކުލަ ދެލިހާ ކަޅެވެ. ސުވާލު އުފެދިފައި ހުރެގެން ރައްޔާން އެނބުރި އައީ ގެއަށެވެ.\n"މިއަދުވެސް ބަންގި ގޮވާ ނިމުނީމައެއްނުން ތިއައީ. މަންމަ ކިތަށްފަހަރު ބުނީމަ ރައްޔާންއަށް އަޑު އިވޭނީ؟" ބޫޓު ބާލަންވެގެން ބޭރުގައި ހުރި އަށްޓެއްގައި އިށީނދެ އިންދާ މަންމަޔަށް ފެނިގެން ހިންހަމަނުޖެހިފައި ވާހަކަދެއްކިއެވެ.\n"ކޮންވާހަކައެއްތަ މަންމަ ؟" ރައްޔާން ފަރުވާކުޑަ ގޮތަކަށް ސުވާލު ކުރިއެވެ. މަންމަ އެދައްކަނީ ކޮން ވާހަކައެއްކަމެއް އޭނާ ކުޑަކޮށްވެސް ހަނދާނެއް ނެތެވެ.\n"ބުނީމެއްނުން ބަންގި ގޮވުމުގެ ކުރިން ފެންވަރައިގެން ހުންނާށޭ. ދެ ނަމާދު ދޭތެރޭ ނުވާނެ ފެންވަރާކަށް ." މަންމަ ހަނދާންކޮށްދިނެވެ. ރައްޔާން ކޮންޑު އަރުވާލައިފައި ފެންވަރަން ވެގެން އެތެރެޔަށް ވަނެވެ. ބޭލި އެއްޗިހި ރޯނަށް އެއްލާލާފައި ގޮސް ވަޅަށް ފުރަތަމަ ދާނި ގަންބާލިތަނާ މީހަކު ގޮވައިލިހެން ހީވިއެވެ. ރައްޔާން އެނބުރި ބަލައިލިއަރި ފާރުކައިރީ ބިޔަކޮށް ހެދިފައިވާ ހިކަނދިފަތް ގަސްތަކުތެރެ އޮތީ އަނދިރިކޮށެވެ. އެހެން ނޫނަސް އެތަނުގައި މީހަކު ނުހުންނާނެ ނޫން ހެއްޔެވެ.\nރައްޔާން އެވަރުންވެސް އެއީ ބޮޑު ކަމަކަށް ނުހެދިއެވެ. އޭނާ ނިންމީ އެއީ ހީވި ގޮތެއް ކަމަށެވެ. ވަހުމެއް ކަމަށެވެ. ފެންވަރާލައިގެން ނިކުމެ ނަމާދަށް އެރީ ގެއަށެވެ. ޖަމާއަތަށް ލައްވާނުލާނެތީ ނުދިޔައީއެވެ. ދެ ނަމާދު ދޭތެރޭ ކޮއްކޮއަށް ކިޔަވައިދޭން މަންމަ ދިއުމުން ރައްޔާން ފޫހިވެގެން ކުޅެންފެށީ ގޭމެކެވެ. އިރުކޮޅެއް ވީތަނާ ކޮންްމެވެސް މީހަކު އައިސް ދޮރުފަތުގައި ޓަކި ޖެހިއެވެ. ރައްޔާން ގޮސް ދޮރު ހުޅުވާލިއިރު އެކަކުވެސް ނެތެވެ.\n"ކާކު ސަމާސަ ކުރަނީ؟...............\nlucky March 22, 2021\nކުއްޖަކު March 23, 2021\nހާދަ މަކަރުވެރި މީހެކޭދޯ.މިއީ ކިނާން ވާހަކަ. ޖާދޫގެ ވާހަކަ ސީރީޒްގެ ވާހަކައެއް.\nކައެ ބުނާނީ ތިހެން March 25, 2021\nމާޝާ ﷲ ޔޫ ސޯ ގޫޑް.... ވެރީ ގޫޑް. އަވަހައް އިސްތިއުފާ ދީފަ ގެއައް ދޭ.. ޔޫ އައް ވީ ވަރު ތިހުރީ ވެފަ... އަލްހަމްދުލިﷲ... އަވަގައް ގެއައްދޭ... ޖަސްޓް ކިޑިން\nގަމާރު March 25, 2021\nފަކަތަޅަންނަ March 25, 2021\nކާކު March 26, 2021


މާދަމާ ފަށާ ޔޫރޯ ފުޓުބޯޅަ މުބާރާތް 2020 މާދަމާ ފަށާ ޔޫރޯ ފުޓުބޯޅަ މުބާރާތް 2020\nމާދަމާ ފަށާ ޔޫރޯ ފުޓުބޯޅަ މުބާރާތް 2020\nޔޫރޯ 2020 ގައި ވާދަކުރާ 24 ޓީމަށް ބަލާލާއިރު ފާހަގަކޮށްލެވޭ މުހިންމު ކުޅުންތެރިންތަކެއް ފެނިގެންދާނެއެވެ. މިހާރުވެސް ފަރިތަ ގިނަ މޫނުތަކެއް ފެނިގެންދާނެއިރު އާމޫނުތަކެއް ވެސް ތައާރަފް ވާނެއެވެ. ހަމައެއާއެކު މުބާރާތްތެރޭގައި ބައެއް ކުޅުންތެރިންގެ ވިދުން ގަދަވެގެން ވެސް ދާނެއެވެ. މިގްރޫޕްގައި މިބަލާލަނީ ގްރޫޕް އޭގައި ވާދަކުރާ ހަތަރު ޓީމް ކަމަށްވާ އިޓަލީވިލާތް، ތުރުކީވިލާތް، ސްވިޓްޒަލަންޑް އަދި ވޭލްސްއިން މިފަހަރު ފަހަގަކޮށްލެވޭނެކަމަށް ބެލޭވޭ ހަތަރު ކުޅުންތެރިންނަށެވެ.\nގްރޫޕް އޭއިން އެންމެ ފުރަތަމަ މިބަލާލާނީ އިޓަލީވިލާތުގެ ޓީމުން މިފަހަރު އެންމެ ފަހަގަ ކޮށްލެވޭނެކަމަށް ބެލެވޭ އެއް ކުޅުންތެރިޔާއަށެވެ. މިގޮތުން އިޓަލީގެ ކޯޗް ރޮބާޓޯ މަންޗީނީ އެކުލަވާލި 26 ކުޅުންތެރިންގެ ލިސްޓުން ފާހަގަކޮށްލެވޭ ގިނަ މޫނުތަކެއް ފެނިގެންދާއިރު މިރިޕޯޓްގައި މިބަލާލަނީ ނަޕޯލީގެ ކެޕްޓަން ލޮރެންޒޯ އިންސިގްނޭ އަށެވެ. 2012 ވަނަ އަހަރުގެ ސެޕްޓެމްބަރ މަހުގެ 11 ވަނަ ދުވަހު ޤައުމީ ޓީމަށް ކުޅެން ފެށި ސިންސިގްނޭއަކީ އިޓަލީ ޓީމްގެ ކުރިއަށް ކުޅޭ ކުޅުންތެރިންގެ ތެރެއިން ފާހަގަކޮށްލެވޭ މޮޅު ކުޅުންތެރިޔެކެވެ. މިހާތަނަށް 41 މެޗް ޤައުމީ ޓީމަށް ކުޅެދީފައިވާއިރު އަށް ގޯލް ކާމިޔާބުކޮށްދީފައިވެއެވެ. އަދި ނުވަ އެސިސްޓް ކޮށްފައިވެއެވެ. އިޓާލިއަން ސެރީއާގައި މިސީޒަންގައި ނަޕޯލީއަށް މޮޅު ކުޅުމެއް ދައްކާފައިވާ އިންސިގްނޭއަކީ މިފަހަރު އިޓަލީވިލާތުގެ ޓީމުގައިވެސް މުހިންމު ދައުރެއްއަދާކުރާނެ ކުޅުންތެރިއެއްގެގޮތުގައި ގިނަބަޔަކު އަންނަނީ ފާހަގަކުރަމުންނެވެ.\nތުރުކީވިލާތުގެ ޓީމަށް ބަލަލާއިރު އެޓީމުގެ މެދުތެރެއިން އެންމެ މުހިންމު ދައުރެއް އަދާ ކުރާނެ އެއް ކުޅުންތެރިޔަކަށް ވާނީ ހާކާން ޗަލްހަނޫގްލޫއެވެ. އިޓާލީއަން ސެރީއާގެ އޭސީ މިލާނަށް ކުޅޭ މިކުޅުންތެރިޔާ ތުރުކީ ޤައުމީ ޓީމަށް ކުޅެން ފަށާފައި ވަނީ 2013 ވަނަ އަހަރުގެ ސެޕްޓެމްބަރުމަހުގެ6ވަނަ ދުވަހުއެވެ. އަދި މިހާތަނަށް 56 މެޗް ކުޅެފައިވާއިރު 13 ލަނޑު ވަނީ ޤައުމީ ޓީމަށް ޖަހައިދީފައެވެ. ޗަލްހަނޫގްލޫ ވަނީ ގިނަ އަހަރު ތަކަކަށްފަހު މިއަންނަ ސީޒަނުގެ ޗެމްޕިއަންސް ލީގުން އޭސީ މިލާނަށް ޖާގަ ހޯދައިދިނުމަށް މުހިންމު ދައުރެއް އަދާކޮށްފައެވެ. މިފަހަރުގެ ޔޫރޯގެ ކޮލިފައިންގެ އެންމެ މެޗެއް ފިޔަވައި އެހެން ހުރިހާ މެޗެއްގައި އޭނާ ވަނީ ތުރުކީ ޓީމަށް ކުޅެފައެވެ. އަދި ޗަލްހަނޫގްލޫއަކީ މިފަހަރުގެ މުބާރާތުގައި އޭނާގެ ފަރާތުން މޮޅު ކުޅުމެއް ފެނިގެންދާނެކަމަށް ބެލެވޭ ކުޅުންތެރިއެކެވެ.\nސްވިޓްޒަލަންޑް ޓީމަށް ބަލާލާއިރު އެންމެ ފާހަގަކޮށްލެވޭ އެއް ކުޅުންތެރިޔަކީ ޓީމުގެ މައި ތަނބުގެ ގޮތުގައި ފާހަގަ ކުރެވިފައިވާ ޓީމްގެ ކެޕްޓަން ގްރަނިޓް ޜަކާއެވެ. ޤައުމީ ޓީމަށް 2011 ވަނަ އަހަރުގެ ޖޫން މަހުގެ ތެރޭގައި ކުޅެން ފަށާފައިވާ ޜަކާ ވަނީ މިހާތަނަށް ޤައުމީ ޓީމަށް 94 މެޗް ކުޅެދީ 12 ލަނޑު ޖަހައިދީފައެވެ. އޭނާއަކީ މިފަހަރުގެ ޓީުގައި ހިމެނުނު 26 ކުޅުންތެރިންގެ ތެރެއިން އެންމެ ގިނަ މެޗް ޤައުމީ ޓީމަށް ކުޅެދީފައިވާ ކުޅުންތެރިޔާއެވެ. އިންގްލިޝް ޕްރިމިއަރ ލީގުގެ އާސެނަލްއަށް ކުޅޭ ޜަކާއަކީ ގިނަ ބަޔަކު ޤަބޫލް ކުރާގޮތުގައި ސްވިޓްޒަލަންޑް ޓީމްގެ ސިކުނޑިއެވެ. އަދި މިފަހަރުގެ މުބާރާތުގައި ސްވިޓްޒަލަންޑުން ރަނގަޅު ކާމިޔާބީއެއް ހޯދާކަމަށްވާނަމަ ޜަކާގެ ފަރާތުން މޮޅުކުޅުމެއް ފެނުން މުހިންމު ވާނެއެވެ.\nގްރޫޕް އޭގެ އެންމެ ފަހު ޓީމެއްގެގޮތުން މިބަލާލަނީ ވޭލްސްގެ ފަރާތުން މިފަހަރުގެ މުބާރާތުގައި އެންމެ ފާހަގަ ކޮށްލެވޭނެކަމަށް ބެލޭވޭ ގެރެތު ބޭލްއަށެވެ. 2006 ވަނަ އަހަރު ވޭލްސް ޓީމަށް ކުޅެން ފަށާފައިވާ ބޭލް ވަނީ މިހާތަނަށް ވޭލްސް ޓީމަށް 91 މެޗް ކުޅެދީ 33 ލަނޑު ކާމިޔާބުކޮށްދީފައެވެ. ލޯނު އެއްބަސް ވުމެއްގެ ދަށުން މިނިމުނު ސީޒަންގައި ރެއާލް މެޑްރިޑުން ޓޮޓްނަމް ހޮޓްސްޕަރއަށް ބަދަލުވެ ކުޅުނު 20 މެޗްގައި ވަނީ 11 ލަނޑު ކާމިޔާބުކޮށްދީފައެވެ. 2006 ވަނަ އަހަރު ވޭލްސް ޓީމަށް ކުޅެން ފެށީއްސުރެ ބޭލްވެފައި ވަނީ އެޓީމަށް ވަރަށް މުހިންމު ކުޅުންތެރިޔަކަށެވެ. އަދި މިހާތަނަށް އޭނާ ވަނީ މުހިންމު ލަނޑު ތަކެއްވެސް އެޓީމަށް ކާމިޔާބު ކޮށްދީފައެވެ. އެހެންކަމުން މިފަހަރުގެ ޔޫރޯގައި ވޭލްސްއިން އަނެއްކާވެސް އެންމެ ބޮޑަށް ވިދާލާނެކަމަށް ބެލެވޭ އެއް ކުޅުންތެރިޔަކީ ބޭލްކަމުގައި ގިނަ ބަޔަކު ޤަބޫލް ކުރެއެވެ.


Ehen meehun salaamai kuran mie namoonaa eh!\nއެހެން މީހުން ސަލާމަތްކުރަން މިއީ ނަމޫނާއެއް!\n15 ސެޕްޓެމްބަރ 2020 - 16:32:28\nރާއްޖޭގައި އެންމެ ހަލުވިކަމާ އެކު ކޮވިޑް-19 ފެތުރުނީ މިދިޔަ އޮގަސްޓްމަހުއެވެ. އެމަހު މާލެއިން ރާއްޖޭގެ އެހެން ރަށްތަކަށް ފުރަބަންދު ހޯމް ކަރަންޓީނަށް 2705 މީހުން ދިޔަ އެވެ. އޭގެ ތެރެއިން 121 މީހަކު ކޮވިޑަށް ފައްސިވި އެވެ. އެކަމަކު ޕޮޒިޓިވް ޚަބަރަކީ، މާލެ ފިޔަވައި އެހެން ރަށްރަށުގައި މި ބަލި ފެތުރިފައި ނުވުމެވެ. ހޯމް ކަރަންޓީނުގައި ތިބެ އެބަލިން ފަސޭހަވި ނަމަވެސް ވެސް ރާއްޖޭގައި ގިނައީ ކޮމިއުނިޓީ ސްޕްރެޑެއް ނެތް ރަށްތަކެވެ.\nހެލްތު އިމަޖެންސީ އޮޕަރޭޝަންސް ސެންޓަރުގައި ބޭއްވި މީޑިއާ ބްރީފިންގައި އެސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވި ގޮތުގައި، އެހާ ގިނަ އަދަދެއްގެ މީހުން ހޯމް ކަރަންޓީނަށް ދިއުމާ އެކުގައިމެ، އެ މުޖުތަމައުތައް ބަލިން ރައްކާތެރިވެ އޮތީ އުސޫލުތަކާ އެއްގޮތަށް މީހުން އަމަލުކުރުމުންނެވެ.\n"އެހިސާބުން ބަލި ކޮންޓްރޯލްވެގެން ދިޔައީ ކަރަންޓީނަށް ވަޑައިގެންނެވި ފަރާތްތަކުން ކަރަންޓީނު ގައިޑްލައިންތަކާ އެއްގޮތަށް ގޭގައި ތިއްބެވީމާ،" ނަޒްލާ ވިދާޅުވެފައިވެ އެވެ.\nމުހައްމަދު އަހުމަދު، 40 (އަސްލު ނަމެއް ނޫން) އަކީ، ޑރ. ނަޒްލާ އެވިދާޅުވި ފަދައިން ފަރުދީ ޒިންމާ އަދާކުރި އެކެކެވެ. އޭނާ ހޯމް ކަރަންޓީނަށް ދިޔަ އިރު ވެސް ހިތުގެ އަޑިން ގަބޫލުކޮށްގެން ހުރީ ވައިރަސް އަރާފާނެ ހާލަތްތަކެއް މާލޭގައި އޭނާ ތަޖުރިބާކޮށްފައިވާނެ ކަމެވެ. އެހެންކަމުން، ހޯމް ކަރަންޓީނުގެ 14 ދުވަހަށް ފަހު ނަގާ ސާމްޕަލް އެބައްޔަށް ޕޮޒިޓިވް ވުމުގެ ހުރިހާ ފުރުސަތެއް އެބަ އޮތްކަން އޭނާއަށް އެނގެއެވެ.\nއެހެންވެ، އޭނާ އެންމެ ބޮޑު ސަމާލުކަމެއް ދިނީ ރަށުގެ އެހެން އެއްވެސް މީހަކާ ކޮންޓެކްޓްވުމުގެ އެއްވެސް ފުރުސަތެއް ނުބޭއްވުމަށެވެ. ރަށުގައި ތިބި އާއިލާގެ މީހުން އޭނާއާ މުއާމަލާތްކުރާނެ ގޮތުގެ ފުރިހަމަ އިރުޝާދުތަކެއް ދުރާލައި ދިނެވެ. މުހައްމަދާއި އޭނާގެ އާއިލާ ކަރަންޓީނުވާން، ގޭގެ އެހެން މީހުން ވަގުތީ ގޮތުން ބަދަލުވީ އާއިލާގެ އެހެން ބައެއްގެ ގާތަށެވެ.\n"އަޅުގަނޑު ބުނިން މަންމަ އާއި ކޮއްކޮމެންގެ ގާތުގައި ވެސް، ގެއަށް އެއްޗެއް ގެންނަންޏާ ގޯތިތެރެއަށް އެތެރެކޮށްލާފައި ދާށޭ. އެއްޗެއް ބެހެއްޓިކަން އަންގާނީ ދުރަށް ގޮސްފައޭ،" މުހައްމަދު ބުންޏެވެ.\nދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯއިން އިރުޝާދު ދެނީ ލެބޯޓްރީ ޓެސްޓަކުން ކޮވިޑަށް ޕޮޒިޓިވް އަދި ނުވިޔަސް، އެއްވެސް ވަރަކަށް އަލާމާތެއް ފެނިއްޖެ ނަމަ އެކަހެރި ވުމަށެވެ. ޑަބްލިއުއެޗްއޯގެ ވެބްސައިޓްގައި ޝާއިއުކޮށްފައިވާ އިރުޝާދުގައި ބުނެފައި ވަނީ،ރޯގާޖެހި، ކިނބި އަޅައި ނުވަތަ އެ ނޫން ވެސް ކޮވިޑްގެ އެއްވެސް އަލާމާތެއް ކަމަށް ޝައްކުވާ ފަދަ ކަމެއް ވިޔަސް، މަސައްކަތުގެ މާހައުލަށާއި އާއްމު ތަންތަނަށް ނުކުމެ އުޅުން ވަގުތުން ހުއްޓައިލުމަށެވެ.\nކޮވިޑް-19 އަށް ވަކި ހާއްސަ ބޭހެއް، ފަރުވާއެއް އަދި ނެތެވެ. އެބަލީގެ މީހުންނަށް ފަރުވާ ދިނުމަށް ކުރާ ކަމަކީ އެމީހުންގެ ގައިން ފެންނަ ވަކިވަކި އަލާމާތްތަކަށް ފަރުވާ ކުރުމެވެ. މިސާލަކަށް، މި ވައިރަސް ހަށިގަނޑުގައި ހުރުމުގެ ސަބަބުން ހުން އަންނަ ނަމަ، ހުން ތިރިކުރާށެވެ. އެކަމުގައި ހޮސްޕިޓަލްތަކާއި ކޮވިޑަށް ފަރުވާކުރާ ހާއްސަ ފެސިލިޓީތަކުގައި ވެސް ކުރާ ކަމަކީ އެހެން ބައްޔެއްގެ ސަބަބުން ހުން އައުމުން ވެސް ކުރާނެ ކަންތައްތަކެވެ. ކަރުތެރޭ ދަވަހެދި، ނޭވާލާން އުނދަގޫ ނަމަ އެކަމަށް ވެސް ފަރުވާކުރާނީ ހަމަ އެހެން ބައްޔެއްގެ ސަބަބުން ވެސް އެފަދަ ހާލަތެއް މެދުވެރި ވެއްޖެ ނަމަ އަމަލުކުރާނެ ގޮތަށެވެ.\nކޮވިޑަށް ޕޮޒިޓިވް ވުމުން އެބަލީގެ އަލާމާތްތަކަށް ސަމާލުވާން ޖެހެނީ އެހެންވެއެވެ. އެއީ އެފަދަ އަލާމާތެއް ކޮމްޕްލިކޭޓްވެ، ސީރިއަސް ހާލަތަކަށް ދިޔަ ނުދިނުމަށްޓަކައެވެ.\nއެމެރިކާގެ ސެންޓަ ފޯ ޑިޒީސް ކޮންޓްރޯލް އެންޑް ޕްރިވެންޝަން (ސީޑީސީ) އިން ލަފާދޭ ގޮތުގައި، ކޮވިޑަށް މިހާތަނަށް ފާހަގަވެފައިވާ އަލާމާތަކުގެ ތެރެއިން ވަކި ހާއްސަ އަލާމާތްތަކެއް ފެނިއްޖެ ނަމަ ލަސްނުކޮށް ސިއްހީ އެހީތެރިކަން ހޯދަން ޖެހޭނެއެވެ. އެގޮތުން، ސީޑީސީން ފާހަގަކޮށްފައިވާ އަލާމާތްތަކުގެ ތެރޭގައި:\nމޭގައި ނުފިލާ ރިހުމެއް ނުވަތަ ޕްރެޝަރެއް ހުރުން\nހޭލަން ނުވަތަ ހޭލާ ހުންނަން އުނދަގޫވުން\nތުންފަތް ނުވަތަ މޫނު ނޫފައިގަތުން\nސީޑީސީގެ އިރުޝާދުގައި ބުނެފައިވާ ގޮތުގައި، ކޮވިޑްގެ ސަބަބުން މިނޫން ވެސް އެތައް އަލާމާތްތަކެއް ފެނިދާނެއެވެ. ފަރުދީ ގޮތުން އެޅޭނެ އެންމެ މުހިއްމު ފިޔަވަޅަކީ، އެ އަލާމާތްތައް ފެނުމުން ވެސް ސިއްހީ އެހީތެރިކަން ލިބިގަތުމެވެ.\nހޯމް ކަރަންޓީނަށް ދިޔައިރު މުހައްމަދަށް މި މައުލޫމާތު އޮތީ ލިބިފަ އެވެ. އެހެންވެ، އޭނާ މިކަންކަމަށް ވަރަށް ބޮޑަށް ސަމާލުކަންދިނެވެ. އޭނާގެ އަމިއްލަ ހަށިގަނޑުން ފެނުނު އަލާމާތްތަކުގެ އިތުރުން، އާއިލާގެ މެމްބަރުންގެ ފަރާތުން ފެނުނު އަލާމާތްތަކަށް ވެސް ފަރުވާތެރިވެ ފާރަވެރިވި އެވެ. ރަށުގެ ހެލްތު ސެންޓަރުން އޭނާގެ ހާލު ބަލަން ގުޅާ ކޮންމެ ދުވަހަކު ވެސް ވަރަށް ތަފްސީލުކޮށް ހާލަތު ކިޔައިދިނެވެ.\n"ފުރަތަމަ ފެނުނު އަލާމާތަކީ ހުން ވައްތަރުވުން. އެހިސާބުން ހެލްތު ސެންޓަރަށް ގުޅާފައި ވަގުތުން އެވާހަކަ ބުނިން. އެހިސާބުން އެކަމަށް ބޭނުންވާ ބޭސް ހެލްތު ސެންޓަރުން ފޮނުވި،" މުހައްމަދު ބުންޏެވެ.\nރާއްޖޭގައި ކޮވިޑް-19 ފުރަތަމަ ފެތުރެން ފެށި ދުވަސްވަރު އެބަލި ޖެހުމުން އަމަލުކުރާނެ ގޮތުގެ މާގިނަ އިރުޝާދުތަކެއް ނުދެއެވެ. އެއީ، އޭރު ބަލިވާ އެންމެން ވެސް ފެސިލިޓީތަކަށް ގެންދާތީ އެވެ. އެ ހާލަތުގައި އެމީހުންނަށް ދޭންޖެހޭ ފަރުވާ އާއި އިރުޝާދު ދިނުމަށް ސިއްހީ ހިދުމަތްތެރިން ތިބޭތީ އެވެ. އެކަމަކު ރަށްރަށަށް ފުރަބަންދު ހޯމް ކަރަންޓީނަށް މީހުން ފޮނުވަން ފެށި ހިސާބުން، ކޮވިޑް ބަލިމީހުން އަމިއްލައަށް ކަންތައްތައް ކުރަންވީ ގޮތުގެ އިރުޝާދު ވަރަށް މުހިއްމެވެ.


Uhthama fadiyaaruge mahsala belikan gaazee akah neyngunu\nއުއްތަމަ ފަނޑިޔާރުގެ މައްސަލަ ބެލިކަން ގާޒީއަކަށް ނޭނގުނު\nއުއްތަމަ ފަނޑިޔާރު އަބްދުﷲ ސައީދު --\nއުއްތަމަ ފަނޑިޔާރު އަބްދުﷲ ސައީދުގެ މައްޗައް ކުރާ ދައުލަަތުގެ މަަސައްކަތަށް ހުރަސް އެޅުމުގެ ދައުވާއާ ބެހޭ މައްސަލަ ބަލާ ފަނޑިޔާރު ބަދަލުވެ، އެކަމާ ގުޅިގެން ދިފާއީ ވަކީލުން ކަންބޮޑުވުން ފާޅުކޮށް ކްރިމިނަލް ކޯޓުގައި ހޫނު ބަހުސެއް ހިނގައިފި އެވެ.\nއުއްތަމަ ފަނޑިޔާރުގެ މައްޗަށް އިއްވާފައިވާ، ދައުލަަތުގެ މަސައްކަތަށް ހުރަސް އެޅުމުގެ ދައުވާގެ އިބްތިދާއީ އަޑު އެހުން ކުރިޔަށް ގެންދިޔައީ ކްރިމިނަލް ކޯޓުގެ ގާޒީ އަހްމަދު ހައިލަމް ކަމަށް އުއްތަމަ ފަނޑިޔާރުގެ ގާނޫނީ ވަކީލުން މިއަދު ކޯޓްގައި ވިދާޅުވި އެވެ. ނަމަވެސް މިރޭ އެ މައްސަލަ ކުރިޔަށް ގެންދިޔައީ ގާޒީ އިބްރާހިމް އަލީ އެވެ.\nއެކަން ފާހަގަ ކުރައްވަމުން އުއްތަމަ ފަނޑިޔާރުގެ ދިފާއީ ވަކީލު ހިސާން ހުސެއިން ސުވާލު ކުރެއްވީ މީގެ ކުރިން އެ މައްސަލަ ކުރިޔަށް ގެންދިޔައީ އެހެން ގާޒީއެއް ކަމަށްވާތީ، ގާޒީ ބަދަލު ކުރަން ދައުލަތުގެ ފަރާތުން އެދިފައިވޭތޯ ސާފުކޮށްލަން ބޭނުންވާ ކަމަށެވެ. ޖަވާބުގައި އެއީ އެހޭނެ ސުވާލެއް ނޫން ކަމަށް ވިދާޅުވެ ދައުލަތުގެ ވަކީލު ޝަމްލާ ޝަހީމް ވަނީ އިޖުރާއީ ނުގުތާއެއް ނަންގަވައިފަ އެވެ.\nއެ މައްސަލާގައި ފަނޑިިޔާރު އިބްރާހިމް އަލީ ވިދާޅުވީ ދައުލަތުގެ މަސައްކަތައް ހުރަސް އަޅާފައިވާ ކަމުގެ ދައުވާގެ ޝަރީއަތެއް މީގެ ކުރިން ކުރިޔަށް ގެންގޮސްފައިވާ ކަމެއް ލިޔެކިޔުންތަކުން އެނގެން ނެތް ކަމަށެވެ. ގާޒީ އެގޮތަށް ވިދާޅުވުމަށް ފަހު އިދާރީ މުވައްޒިފުންނާ މަޝްވަރާ ކުރެއްވުމަށް ފަހު އަލުން ވިދާޅުވީ ލިޔެކިޔުންތަކުން އެނގެން ނެތް ނަމަވެސް އެ މައްސަލަ ކުރިޔަށް ގެންދިޔަކަން އިދާރީ މުވައްޒިފުން ބުނާ ކަމަށެވެ. އެހެންކަމުން އުއްތަމަ ފަނޑިޔާރުގެ މައްޗައް އުފުލާފައިވާ ދައުލަތުގެ މަސައްކަތަށް ހުރަސް އެޅުމުގެ ދައުވާއާ ބެހޭ މައްސަލަ ދެން ކުރިޔަށް ގެންދާނީ ގާޒީ އިބްރާހިމް އަލީ ކަމަށް ގާޒީ ކަނޑައެޅުއްވި އެވެ.\nނަމަވެސް ހިސާން ވިދާޅުވީ ޝަރީއަތް ކުރިޔަށް ދަނިކޮށް ފަނޑިޔާރުން ކުއްލިއަކަށް ބަދަލު ކުރަން ބޭނުންވެއްޖެ ނަމަ އެކަން ކުރެވޭނެ ހާލަތްތަކާއި އެކަން ކުރުމުގައި އަމަލު ކުރަން ޖެހޭ އިޖުރާއަތްތަކެއް ގާނޫނުގައި ބަޔާންކޮށްފައިވާ ކަމަށެވެ. އަދި ގާޒީ ބަދަލު ކުރެވޭނީ މަގުބޫލު ސަބަބެއް އޮވެގެން ކަމަށާއި އެގޮތުން މައްސަލާގެ ޝަރީއަތް ބާއްވާތާ ހަ މަސް ދުވަސްވީ އިރުވެސް ވަކި ގޮތަކަށް ނުނިންމި އޮތުން ނުވަތަ އިންސާފު ގާއިމް ކުރަން ހުރަސް އެޅޭނެ ފަދަ އަމަލެއް ފާހަގަވެގެން އެފަދަ މައްސަލައެއް ހުށަހަޅައިފި ހާލަތެއްގައި ފަނޑިޔާރު ބަދަލު ކުރެވިދާނެ ކަމަށް ހިސާން ވިދާޅުވި އެވެ.\nއޭގެ އިތުރުން ފަނޑިޔާރުން ބަދަލު ކުރުމުގެ ކުރިން މައްސަލާގައި ހިމެނޭ ދެ ފަރާތައް ކޯޓުން ކުރިން އަނގަން ޖެހޭނެ ކަމަށާއި ނަމަވެސް އެއިން އެއްވެސް އިޖުރާއަތްތަކެއް ފުރިހަމަ ނުކޮށް ކުއްލިއަަކަށް ގާޒީ ބަދަލުވެފައިވާތީ ކަންބޮޑުވާ ކަމަށް ހިސާން ވިދާޅުވި އެވެ. އެހެންކަމުން އިޖުރާއަތްތައް ފުރިހަމަ ކުރުމަށް ފަހު މައްސަލަ އަލުން ކުރިޔަށް ގެންދަން އެދޭ ކަމަށް ވެސް ހިސާން ވިދާޅުވި އެވެ.\nއެ މައްސަލާގައި ވަކީލު ނޫރައްސަލާމް ވިދާޅުވީ އުއްތަމަ ފަނޑިޔާރުގެ މައްސަލަ އެހެން ފަނޑިޔާރަކު ކުރިޔަށް ގެންގޮސްފައިވާ ކަން ގާޒީއަށް ވެސް ސާފު ނުވާތީ މިހާރު ކުރިޔަށް ދާ ގޮތުން އެއް މައްސަލައެއް ދެ ސެކްޝަނަކުން ކުރިޔަށް ގެންދެވިދާނެ ކަމަށް ގަބޫލު ކުރުމުގެ ފުރުސަތު އެބައޮތް ކަމަށެވެ. އެހެންކަމުން އިޖުރާއަތްތައް ފުރިހަމަ ކުރުމަށް ފަހު އެ މައްސަލަ ކުރިޔަށް ގެންދިޔުމަށް ޝަރީއަތް މެދުކަނޑާލަން އެދޭ ކަމަށް ވެސް އޭނާ ވިދާޅުވި އެވެ.\nއެކަމަށް ރައްދު ދެއްވަމުން ގާޒީ އިބްރާހިމް އަލީ އަނެއްކާވެސް ވިދާޅުވީ މައްސަލަ އެހެން ދުވަހަކަށް އަލުން ތާވަލެއް ނުކުރެވޭނެ ކަމަށާއި ސިޓީތައް ހުށަހަޅައިގެން އަންގާފައި ނެތަސް އެ މައްސަލަ ދެން ބަލާނީ އެމަނިކުފާނު ކަމަށް ކަނޑައަޅުއްވާ ކަމަށެވެ. އަދި ދައުވާކޮށްފައިވާ މައްސަލާ ކުރިޔަށް ގޮސް ނިންމާނީ ވެސް ގާޒީ އިބްރާހިމް އަލީ ކަމަށް ނިންމައި ރައްދެއް ދިނުމަށް އިތުރު ފުރުސަތެއް ނުދެއްވާ ގާޒީ ޝަރީއަތުގެ ދެން ހުރި ބައިތައް ކުރިޔަށް ގެންދެވި އެވެ.\nދައުވާތަކައް އިންކާރު ކުރާ ކަމަށް ނިންމެވީ ގާޒީ\nދައުލަަތުގެ މަސައްކަތަކަަށް ހުރަސް އެޅުމުގެ ދައުވާ ހުށަހަޅުއްވަމުން ދައުލަތުގެ ވަކީލު ވިދާޅުވީ އަބްދުﷲ ސައީދުގެ ދައުވާކުރަނީ ދައުލަތުގެ ލިޔެކިޔުންތައް ބަދަލުކުރުމަށް ގާއިމުކޮށްފައިވާ ނެޓްވޯކް ކަމަށްވާ ގަވަމެންޓް އީ ލެޓާ މެނޭޖްމަންޓް ސިސްޓަމް (ޖެމްސް) ހިދުމަތް މެދުކަނޑާލަން އެ ކޯޓުގެ މުވައްޒަފުންނަށް އަންގާފައިވާތީ ކަމަށެވެ. އެގޮތުން ދައުލަތުގެ އެކި އިދާރާތަކުން ސުޕްރީމް ކޯޓަށް ފޮނުވަން ޖެހޭ ލިޔެކިޔުންތައް ފޮނުވުމަށް ހުރަސް އެޅުމުގެ ގޮތުން ޖެމްސްގެ ހިދުމަތް ކަނޑާލުމަށް ފަހު އަލުން ސުޕްރީމް ކޯޓުން ފޮނުވަން ޖެހޭ ޑޮކިއުމަންޓުތައް ފޮނުވުމަށް އެ ސިސްޓަމް އަލުން ބޭނުން ކުރުމަށް ވެސް އަބްދުﷲ ސައީދު އަނގާފައިވާ ކަން އެނގޭ ކަމަށެވެ.\nދައުލަތުން ދައުވާ ވިދާޅުވުމުން އާންމު އުސޫލެއްގެ ގޮތުން ގާޒީ ވިދާޅުވީ ދައުލަަތުން އިޝާރަތް ކުރައްވާ ކަންކަމަށް އިންކާރު ކުރައްވަންތޯ ނުވަތަ އިއުތިރާފް ވޭތޯ ނޫނީ ދައުވާ ސާފު ނުވާނަމަ އެކަން ވިދާޅުވުމަށެވެ. އެ ފުރުސަތު އަބްދުﷲ ސަައީދަށް ދެއްވުމުން ވިދާޅުވީ އޭނާގެ ފަރާތުން ޖަވާބު ދޭނީ ވަކީލުން ކަމަށެވެ.\nދައުވާ ސާފުވޭތޯ ނުވަތަ އިންކާރު ކުރަނީތޯ ވަކީލުންނާ ގާޒީ ސުވާލު ކުރެއްވުމުން ވަކީލު ހިސާން ވިދާޅުވީ މައްސަލާގެ ދައުވާއާ ބެހޭ ހުރިހާ ލިޔުންތަކެއް ލިބިފައި ނުވާ ކަމަށެވެ. ނަމަވެސް ޖިނާއީ އިޖުރާއަތުގެ ގާނޫނުގައި ދައުވާ ލިބޭ ފަރާތްތައް މައްސަލާގެ އެންމެހާ ލިޔުންތައް ލިބެން ޖެހޭނެ ކަމަށް ބުނެފައިވާ ކަމަށެވެ. އޭގެ އިތުރުން ކޯޓުގެ އަމުރެއް ނެތި އެއްވެސް ލިޔެކިޔުންތައް ސިއްރު ނުކުރެވޭނެ ކަމަށާއި ލިޔުންތައް ނުލިބެނީސް ދައުވާ ސާފުވާ ކަމެއް ނުވަތަ ނޫން ކަމެއް ވެސް ވިދާޅުވާން އުނދަގޫ ކަމަށް ހިސާން ފާހަގަ ކުރެއްވި އެވެ.\nއެކަމަށް ރައްދު ދެއްވަމުން ދައުލަތުގެ ވަކީލު ވިދާޅުވީ މައްސަލަ ސާބިތު ކުރުމަށް ބޭނުންވާ އެންމެހައި ލިޔެކިޔުންތައް ހުށަހަޅާފައިވާނެ ކަމަށާއި ހުށަހަޅާފައި ނުވާތީ ފޯލިއޯ ނަމްބަރު ބައެއް ލިޔެކިޔުންތަކުގެ ތެރެއިން އިދާރީ ބޭނުންތަކަށް ނުވަތަ އަމިއްލަ ބޭނުންތަކަށް ހުރި ލިޔުންތައް ކަމަށެވެ.\nއެ މައްސަލާގައި ވަކީލު ނޫރައްސަލާމް ވިދާޅުވީ ޖެމްސްގެ ހިދުމަަތް ކަނޑާލި ކަމަށް ބުނާ ދައުވާގައި ސާފު ނުވާ ގިނަ ކަންކަން ހުރި ކަމަށެވެ. އޭގެ ތެރޭގައި ދައުލަަތުން ތުހުމަތު ކުރަނީ ސީދާ ކޮން ކުށެއްކޮށްގެން ކަން ވެސް ސާފު ނުވާ ކަމަށާއި އޭގެ އިތުރުން ދައުލަތުގެ އިދާރާތަކުން ފޮނުވާ ލިޔުންތަކަށް ހުރަސް އެޅި ކަމަށް ބުނާ އިރު އެއީ ކޮން އިދާރާތަކެއް ކަން ވެސް ސާފު ނުވާ ކަމަށެވެ. އޭގެ އިތުރުން ދައުލަަތުގެ ފަރާތުން މި މައްސަލާގައި ދައުލަތް މާނަ ކުރަނީ ކޮން ގޮތަކަށް ކަަން ވެސް ސާފު ކުރަން ބޭނުންވާ ކަމަށް ނުރައްސަލާމް ވިދާޅުވި އެވެ.\nއެ މައްސަލާގައި ދައުވާތައް އިންކާރު ކުރައްވަނީތޯ ނުވަތަ ނޫންތޯ ގާޒީ ތަކުރާރުކޮށް ސުވާލު ކުރުމުން ވެސް ދިފާއީ ވަކީލުންތައް ވިދާޅުވަމުން ގެނދެވީ ދައުލަތަށް އެ މައްސަލަ ސާފު ނުކޮށްދެވޭތީ ވަކި އެއްޗެއް ބުނަން ދަތި ކަމަށެވެ. އަދި އިތުރު ސުވާލުތަކެއް ދިފާއީ ވަކީލުންގެ ފަރާތުންކޮށްފައި ވަނިކޮށް އެކަމަށް ގިނަ ވަގުތުތަކެއް ހޭދަވަމުން ދާތީ ގާޒީ ނިންމެވީ ދައުވާތަކަށް އުއްތަމަފަނޑިޔާރު އެ ދައުވާއަށް އިންކާރު ކުރެއްވީ ކަމަށެވެ.\nހެއްކަށް އަނިޔާއެއް ލިބިދާނެތީ ސިއްރު ކުރަން އަމުރެއް!\nނާއީ އިޖުރާއަތު ގާނުނުގެ ދަށުން ސިއްރު ހެކިންގެ ހެކިތައް ސިއްރުކުރެއްވުމަށް ދައުލަތުން ސިޓީއަކުން އަނގާފައިވާ ކަން ފާހަގަ ކުރައްވަމުން ދައުލަތުގެ ވަކީލު ވިދާޅުވީ މައްސަލަ ސާބިތު ކުރުމަށް ބޭނުންވާ ބައެއް ހެކިތައް ސިއްރު ކުރުމުގެ އަމުރަކަށް އެދޭ ކަމަށެވެ. އަދި އެފަދަ އަމުރެއް ބޭނުންވަނީ ހެކިވެރިޔާއަށް ޖިސްމާނީ ގެއްލުމެއް ލިބިދާނެތީ އެފަދަ ކަމަކުން ދުރުކުރުމުގެ ގޮތުން ކަމަށެވެ.\nނަމަވެސް ދިފާއު ވަކީލު ހިސާން ވިދާޅުވީ އަބްދުﷲ ސައީދުގެ ޝަރީއަތް ނެމެންދެއް ބަންދުގައި ބަހައްޓާފައި ހުންނަ މީހަކު ހެއްކަކަށް ޖިސްމާނީ އަނިޔާއެއް ދޭނެ އެއްވެސް ގޮތެއް އޮންނާނެ ކަމަށް ގަބޫލު ނުކުރެވޭ ކަމަށާއި އެފަދަ ގެއްލުމެއް ލިބެން އޮތީ ކިހިނެތްކަން ދައުލަތުން ހާމަ ކުރަން ޖެހޭ ކަމަށެވެ. އޭގެ އިތުރުން އެ މީހަކަށް ގެއްލުމެއް ލިބިދާނެތީ ހެކިވެރިޔާގެ މައުލޫމާތު ސިއްރު ކުރި ނަމަވެސް ޖިސްމާނީ އަނިޔާއެއް ލިބިދާނެތީ އޭނާ ހުށަހަޅާ ބަޔާން ސިއްރު ކުރަން ޖެހޭ ސަބަބެއް ވެސް ނޯންނާނެ ކަމަށް ހިސާން ވިދާޅުވި އެވެ. އަދި މީގެ ކުރީގެ ބައެއް މައްސަލަތަކުގައި ވެސް ހެކިވެރިޔާގެ މައުލޫމާތު ސިއްރު ކުރުމަށް ފަހު އޭނާގެ ބަޔާންތައް ހާމަ ކުރާ ކަމަށާއި އެގޮތަށް ހަދައި ދިނުމަށް އެދޭ ކަމަށް ވެސް ހިސާން ވިދާޅުވި އެވެ.\nއެ މައްސަލާގައި ގާޒީ އިބްރާހިމް އަލީ ނިންމެވީ ދައުލަތުން ހުށަހެޅި ހެކިތައް ސިއްރު ކުރުން ވަގުތީ ގޮތުން ފަސް ކުރުމަށެވެ.\nމައްސަލަ ނިމުނީ ދެ ފަރާތުން ޝަރީއަތުގެ ކުރިން މައްސަލައާ ގުޅޭ ހުށަހެޅުންތައް ހުށަހެޅުމުގެ ފުރުސަތު ދިނުމަށް ފަހުގަ އެވެ. އެކަމަށް ދައުލަތުގެ ފަރާތުން އެދުނީ 10 ދުވަހުގެ މުއްދަތެކެވެ. ނަމަވެސް ގާޒީ ވިދާޅުވީ އެކަމަށް މާ ގިނަ ދުވަސްތަކެއް ދެވެން ނެތް ކަމަށާއި އެހެންކަމުން ދެ ދުވަހުގެ މުއްދަތެއް ދޭނެ ކަމަށެވެ.\nއުއްތަމަ ފަނޑިޔާރުގެ ވަކީލުންގެ ފަރާތުން ޝަރީއަތުގެ ކުރިން ހުށަހަަޅަން ޖެހޭ ހުށަހެޅުންތައް ތައްޔާރު ކުރުމަށް 15 ދުވަހުގެ މުއްދަތަކަށް އެދުނެވެ. ނަމަވެސް އެ ފަރާތްތައް ވެސް ގާޒީ ދެއްވީ ދެ ދުވަހުގެ މުއްދަތެކެވެ. އަދި އެ މައްސަލާގައި އަންނަ ބުރާސްފަތި ދުވަހު އަޑު އެހުމެއް އޮންނާނެ ކަމަށް އިއުލާން ކުރައްވަމުން ގާތްގަނޑަކަށް ތިން ގަޑިއިރަށް ކުރިޔަށް ދިޔަ ޝަރީއަތް ނިންމާލި އެވެ.\nގައިދީންނަށް އެކަހެރި ބައްދަލްވުން ދެވޭނެ އިންތިޒާމު ހަމަޖައްސައިފި\nގާނޫނު އަސާސީއާއި ހައްގުތައް ހިމާޔަތް ކުރާނަން: އުއްތަމަ ފަނޑިޔާރު\nޝަރުއީ ދާއިރާ އިސްލާހު ކުރަނީ ހެޔޮ ނިޔަތެއްގައި: ރައީސް\nއައިސޮލޭޝަން ފެސިލިޓީއަށް ޗައިނާއިން ފާހާނާ ބަރިއެއް ހަދިޔާކޮށްފި


vnews - AVC mubaaraathugai vaadha kuran mirey2team eh raajje annaane: VAM\nއޭވީސީ މުބާރާތުގައި ވާދަކުރަން މިރޭ ދެ ޓީމެއް ރާއްޖެ އަންނާނެ: ވީއޭއެމް\nނޭޕާލް ޓީމުގެ ކުޅުންތެރިންނާއި ބައެއް އޮފިޝަލުން-- ފޮޓޯ: ދަހިމާލިއަންޓައިމްސް\nއޭޝިއަން މެންސް ސެންޓްރަލް ޒޯން ވޮލީ މުބާރާތުގައި ވާދަކުރަން ދެ ޓީމެއް މިރޭ ރާއްޖެ އަންނާނެ ކަމަށް ވޮލީ އެސޯސިއޭޝަނުން ބުނެފި އެވެ.\nރާއްޖޭގެ އިތުރުން ތިން ގައުމަކުން މިމުބާރާތުގައި ވާދަކުރެއެވެ. އެތިން ގައުމަކީ ތުރުކުމަނިސްތާނާއި ނޭޕާލްގެ އަދި ކިރިގިސްތާނެވެ.\nވީއޭއެމްއިން ބުނީ، މިމަހުގެ 22 އިން 30ގެ ނިޔަލަށް ރާއްޖޭގައި ބާއްވާ މިމުބާރާތުގައި ވާދަކުރަން މިރޭ ރާއްޖެ އަންނަ ދެޓީމަކީ ނޭޕާލް އާއި ކިރިގިސްތާންއެވެ. އަދި ތުރުކުމަނިސްތާންގެ ޓީމް ރާއްޖެ އައުމަށް ހަމަޖެހިފައި ވަނީ އަންނަ ބުދަ ދުވަހު ކަމަށް ވެސް ވީއޭއެމްއިން މައުލޫމާތު ދެއެވެ.\nމިމުބާރާތައް ތައްޔާރު ވުމުގެ ގޮތުން ރާއްޖޭގެ ޓީމުން ވަނީ ތައިލެންޑުގައި 10 ދުވަހުގެ ތަމްރީން ކޭމްޕެއް ފުރިހަމަ ކޮށްފައެވެ. އަދި މިމުބާރާތައް ވަރަށް ރަނގަޅަށް ޓީމު ތައްޔާރުވެފައިވާ ކަމަށް ގައުމީ ކޯޗު މުޙައްމަދު ޝަރަފް ވަނީ ބުނެފައެވެ.\nވީއޭއެމްއިން ބުނީ، ސެންޓްރަލް ޒޯން ސީނިއާ މެއިން ޗެމްޕިއަންޝިޕް ވޮލީ ބޯޅަ މުބާރާތަށް ފިރިހެން ވޮލީ ޓީމު ތައްޔާރުވެފައިވާއިރު، ޓީމުގެ ކޯޗަކަށް ހަމަޖައްސާފައިވަނީ މުހައްމަދު ޝަރަފް އެވެ.


Azim vidhaalhuvany effaharaa3airport ge masakkai MTCC ah kureveyne kamah | Jazeera\tއާޒިމް ވިދާޅުވަނީ އެއްފަހަރާ ތިން އެއަރޕޯޓުގެ މަސައްކަތް އެމްޓީސީސީއަށް ކުރެވޭނެ ކަމަށް - Jazeera\nއާޒިމް ވިދާޅުވަނީ އެއްފަހަރާ ތިން އެއަރޕޯޓުގެ މަސައްކަތް އެމްޓީސީސީއަށް ކުރެވޭނެ ކަމަށް\nޖަވިޔަނި January 23, 2021 133 views0\nއެއް ފަހަރާ ތިން އެއަރޕޯޓުގެ މަސައްކަތް ކުރުމުގެ ގާބިލުކަން، މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގް ކޮމްޕެނީ (އެމްޓިސީސީ) ގައި ހުންނާނެ ކަމަށް އެ ކުންފުނީގެ ސީއީއޯ އާދަމް އާޒިމް ވިދާޅުވެއްޖެއެވެ.\n2020 ވަނަ އަހަރުގެ ފަހު ކުއަރޓަރގެ ނަތީޖާ މީޑިއާއާއި ހިއްސާ ކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އޭނާ ވަނީ އެމްޓީސީސީން މިދިޔަ އަހަރު ތެރޭގައި ކޮށްފައިވާ މަސައްކަތްތަކަށް އަލިިއަޅުއްވާލައްވާފައެވެ. އެގޮތުން އާޒިމް ވިދާޅުވީ އެ ކުންފުނިން މިހާރުވެސް ދަނީ އެއްފަހަރާ 40 ރަށެއްގައި މަސައްކަތް ކުރަމުން ކަމަށެވެ.\nމިދިޔަ އަހަރުވެސް އެ ކުންފުނިން 52 މަޝްރޫއުއްގެ މަސައްކަތް ކޮށްފައިވާ ކަމަށާއި އޭގެތެރެއިން 11 މަޝްރޫއުއެއްގެ މަސައްކަތް ނިންމާލާފައިވާ ކަމަށެވެ. އަދި މުޅި އަހަރަށް ބަލާއިރު 34 އުމްރާނީ ތަރައްގީ މަޝްރޫއެއްގެ މަސައްކަތް ވެސް ނިންމާލާފައިވާ ކަމަށް އޭނާ ވިދާޅުވިއެވެ.\nކުންފުނީގެ މަސައްކަތްތަކަށް ވަރަށް ބޮޑަށް ތައުރީފް ކުރައްވާ އާޒިމް ވިދާޅުވީ އެމްޓީސީސީގައި އެއްފަހަރާ ތިން އެއަރޕޯޓާއި އެއް ފަހަރާ ތިން ރަށެއްގެ މަގު ހެދުމުގެ މަސައްކަތް ކުރުމުގެ ގާބިލު ކަން ހުންނާނެ ކަމަށެވެ.\nއަޅުގަނޑުމެންގެ ކެޕޭސިޓީ މިއަދު އެބަހުރި އެއްފަހަރާ ތިން އެއަރޕޯޓުގައި މަސައްކަތް ކުރުމުގެ ކެޕޭސިޓީ އެބަހުރި. އަދި ހަމައެއާއި އެކު އެއްފަހަރާ ތިން ރަށެއްގެ މަގުތައް ހެދުމުގެ ކެޕޭސިޓީ އެބަހުރި، އަދި އަޅުގަނޑުމެންނަށް އެއްފަހަރާ ތިން ރަށެއްގެ ބިންހިއްކުމުގެ މަސައްކަތް ކުރެވޭނެ ކެޕޭސިޓީވެސް އެބަހުރި.\nއާޒިމް ވިދާޅުވީ އެ ކުންފުނީގެ ކެޕޭސިޓީ މިވަގުތު ރަނގަޅު ނަމަވެސް، ކަންކަން ރަނގަޅު ކުރުމަށް ގިނަ މަސައްކަތްތަކެއް ކުރެވެމުންދާ ކަމަށެވެ، އެގޮތުން މުވައްޒަފުން ތަމްރީނުކޮށް، އެތެރޭގެ ހިންގުމުގެ ނިޒާމުތަކަށް ގެންނަންޖެހޭ ބަދަލުތައް ގެނައުމުގެ މަސައްކަތްތައް ކުރިއަށް ދާ ކަމަށް އޭނާ ވިދާޅުވިއެވެ. އާޒިމް ވިދާޅުވީ ކުންފުނީގެ އެންމެ ބޮޑު އެއް އަމާޒަކީ ހަރަދުކުޑަކޮށް، އެންމެ ރަނގަޅު ހިދުމަތެއް ފޯރުކޮށްދިނުން ކަމަށެވެ.


އެމް.އެސް 3، އެސިސްޓެންޓް ޑިރެކްޓަރ\nމާލެ/ އެންވަޔަރަންމަންޓަލް ޕްރޮޓެކްޝަން އެޖެންސީ/ އެޑްމިނިސްޓްރޭޝަން ސެކްޝަން\nއެޑްމިނިސްޓްރޭޝަން ނުވަތަ ބިޒްނަސް މެނޭޖްމަންޓްގެ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި6އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nއެޑްމިނިސްޓްރޭޝަން ނުވަތަ ބިޒްނަސް މެނޭޖްމަންޓްގެ ދާއިރާއަކުން ދިވެހިރާއްޖޭގެ ޤައުމީ ސަނަދުގެއޮނިގަނޑުގެ ލެވެލް5ގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާލިބިފައިވުން. ނުވަތަ،\nއެޑްމިނިސްޓްރޭޝަން ނުވަތަ ބިޒްނަސް މެނޭޖްމަންޓްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ ލެވެލް6ގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nއެޑްމިނިސްޓްރޭޝަން ނުވަތަ ބިޒްނަސް މެނޭޖްމަންޓްގެ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، ގުޅުންހުރި އެހެން ދާއިރާއަކުން6ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nއޮފީސް މަރާމާތު ކުރުމުގެ ގޮތުން ހަދަންޖެހޭ އެގްރިމެންޓްތަކާއި، ކުއްޔަށް ހިފަންޖެހޭ ތަންތަނުގެ އެގްރިމެންޓް ފަދަތަކެތި ޤާނޫނީ ލަފަޔާއެކު ތައްޔާރުކުރުމުގެ މަސައްކަތް ހަވާލުކޮށް ހިނގާ ނުހިނގާގޮތް އިސްކޮށް ބެލެހެއްޓުން.\nއޮފީހުގެ ފަރާތުން ކުރަންޖެހޭ ރަސްމީ މަސައްކަތްތައް އެކަށީގެންވާ ރަނގަޅު ފެންވަރެއްގައި ހިންގުމަށް ހަމަޖައްސަންޖެހޭ އިންތިޒާމުތައް ރާވާ ހިންގުމުގައި އިސްކޮށް މަސައްކަތްކުރުން\nއިދާރީ ލިޔެކިޔުންތައް ލިޔެފޮނުވުމާބެހޭ ކަންތައްތައްތަކާއި، އަހަރީ ރިޕޯޓާއި، އަހަރީ ވޯކްޕްލޭން ތައްޔާރުކޮށް ކަމާބެހޭ ފަރާތްތަކަށް ފޮނުވުމުގެ މަސައްކަތްތައް ހިންގާ ބެލެހެއްޓުން.\nސެކްޝަންގެ މުވައްޒަފުންގެ މަސައްކަތްތައް ހިނގާ ނުހިނގާ ގޮތްބަލާ މުވައްޒަފުންގެ މަސައްކަތުގެ ފެންވަރުބެލުމުގެ މަސައްކަތް މުވައްޒަފުންލައްވާ ކުރުވާ ކަމާބެހޭ ފަރާތަށް ހުށަހެޅުން\nއޮފީހުން ފާހަގަކުރާ އެކިއެކި މުނާސަބަތުތަކާއި ޖަލްސާތަކާބެހޭ އިންތިޒާމުތައް ހަމަޖައްސާ އެކަންތައްތައް މުވައްޒަފުން ލައްވާ ކުރުވުން.\nމީގެ އިތުރުންވެސް އޮފީހުގެ ރަސްމީ މަސައްކަތްތަކާ ގުޅޭ ގޮތުން ހަވާލުކުރެވޭ އެންމެހައި ކަންތައްތައް. ކުރުން.\nއިތުރު މަޢުލޫމާތު ސާފުކުރެއްވުމަށް މި އޭޖެންސީގެ ނަންބަރު 3335949 އަށް ގުޅުއްވުން އެދެމެވެ.\nއެޑްމިނިސްޓްރޭޝަންގެ ދާއިރާއެއްގައި މަސައްކަތް ކޮށްފައިވާ ފަރާތެއްކަމުގައިވުން.\nމައިކްރޯ ސޮފްޓް އޮފީސް ޕެކެޖަށް އަހުލުވެރި ވެފައިވާ ފަރާތެއްކަމުގައިވުން.\nދިވެހި ބަހާއި، އިނގިރޭސި ބަހުން ފަރިތަކޮށް ވާހަކަ ދެއްކުމާއި ޓައިޕްކުރަން އެނގޭ ފަރާތަކަށްވުން.\nސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު މި އެޖެންސީގެ ކައުންޓަރުން ލިބިވަޑައިގަންނަވާނެއެވެ. އަދި މިއޭޖެންސީގެ ވެބްސައިޓް www.epa.gov.mvއިން ޑައުންލޯޑް ކުރެވެން ހުންނާނެއެވެ.)\nލިބިފައިވާ ތައުލީމީ ސެޓްފިކެޓްތަކުގެ (އެކްރެޑިޓް ކުރެވިފައިވާ) ކޮޕީ.\nމިވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށް ވުރެ ގިނަނަމަ ތަޢުލީމާއި ތަމްރީނަށް ބަލައި 10 ފަރާތެއް ޝޯޓްލިސްޓް ކުރެވޭނެއެވެ.\nސުންގަޑި: 06 މޭ 2015 ވާ އަންގާރަ ދުވަހުގެ 12:00 ގެ ކުރިން އެންވަޔަރަންމަންޓަލް ޕްރޮޓެކްޝަން އޭޖެންސީއަށް.\nމި މަޤާމަށް މީހަކުހޮވުމަށް ބާއްވާ އިންޓަރވިއު އޮންނާނެ ތާރީޚާއި ގަޑި، އިޢުލާނުގެ މުއްދަތު ހަމަވާތާ 01 މަސްދުވަހުގެ (ބަންދު ދުވަސްތައްނުހިމަނައި) ތެރޭގައި އެންގޭނެއެވެ.\nސުންގަޑި: 06 މޭ 2015 1200


Ooredoo ge Brand Ambassador Akah Zuvaan Masveriyaa Hamajahsaifi | Kuhli Habaru\nއުރީދޫގެ ބްރޭންޑް އެމްބެސެޑަރަކަށް ޒުވާން މަސްވެރިޔާގެ ނަމުން މަޝްހޫރުވެފައިވާ ޙަސަން ސާޖިން ހަމަޖައްސައިފިއެވެ.\nމިކަން ހާމަކުރުމުގެ ގޮތުން އުރީދޫއިން ނެރުނު ނޫސްބަޔާނެއްގައި ބުނެފައިވަނީ، އުމުރުން 21 އަހަރުގައި މަސްވެރިކަމުގެ ދާއިރާއަށް ނުކުތް ސާޖިން އަކީ، ގއ.ގެމަނަފުއްޓަށް އުފަން މަސްވެރިއެއް ކަމާއި، ޒުވާން އުމުރުގައި މަސްވެރިކަމުގެ ދާއިރާއަށް ނުކުތުމާއެކު، ސާޖިންގެ އަޒުމަކަށްވީ މަސްވެރިކަމުގެ ދާއިރާއިން މުޖުތަމައު ހޭލުންތެރިކޮށް، ޒުވާނުންގެ ހިތްތަކުގައި މަސްވެރިކަމުގެ ރޫހު އާލާކުރުން ކަމަށެވެ.\nމީގެއިތުރުން ”ދިވެހި މަސްވެރިންގެ“ ނަމުގައި ޖަމިއްޔާއެއް ރެޖިސްޓަރކޮށް މަސްވެރިންނަށް ދިމާވާ ދަތިތަކަށް އަޑު އުފުލާ ދާއިރާގެ ކުރިމަގަށްވެސް ސާޖިން މަސައްކަތްކުރަމުން ގެންދާކަމަށްވެސް ބުނެފައިވެއެވެ.\nއުރީދޫގެ އެމްބަސަޑަރަކަށް ސާޖިން ހަމަޖެހުމާ ގުޅިގެން، އުރީދޫ އާއި ސާޖިން ގުޅިގެން މަސްވެރިކަމުގެ ދާއިރާއަށް އައިސްފައިވާ ޒަމާނީ ބަދަލުތަކާއި، މަސްވެރިކަމުގެ ދާއިރާގައި ޒުވާނުންނަށް ހުރި ފުރުސަތުތަކަށް ހޭލުންތެރިކުރުމުގެ އިތުރުން، މަސްވެރިކަމުގެ ދާއިރާއަށް ދިމާވެފައިވާ ގޮންޖެހުންތައްް ދެނެގަނެ، ޓެކްނޮލޮޖީގެ އެހީގައި ދާއިރާއަށް ހުރި ގޮންޖެހުންތަކައް ހައްލު ހޯދުމަށް ސާޖިން އާއި އެކު އުރީދޫއިން މަސައްކަތްކުރެވޭނެކަމަށް އެ ބަޔާނުގައި ވެއެވެ.\nމިކަމާ ގުޅިގެން ޙަސަން ސާޖިން ބުނެފައިވަނީ، އުރީދޫ އަކީ ރާއްޖޭގެ މަސްވެރިކަމުގެ ދާއިރާއަށް އެހީތެރިކަން ފޯރުކޮށްދީ، ސަރުކާރާއި އަދި ޕްރައިވެޓް ކުންފުނިތަކާއި ގުޅިގެން ދާއިރާ ކުރިއަރުވަން އަބަދުވެސް މަސައްކަތްކޮށްފައިވާ ފަރާތެއް ކަމަށާއި، އުރީދޫއާއި ގުޅިގެން ކުރިޔަށްގެންދަން ހަމަޖެހިފައިވާ ޕްރޮޖެކްޓްތަށް ފަށައިގަތުމަށް ސާޖިން ތައްޔާރަށް ހުރިކަމަށެވެ.\nއުރީދޫއަކީ، ރާއްޖޭގެ މަސްވެރިކަމުގެ ދާއިރާ ކުރިއެރުވުމުގައި މުހިންމު މަސައްކަތްތަކެއް ކޮށްފައިވާ ފަރާތެކެވެ. މިގޮތުން މިނިސްޓްރީ އޮފް ފިޝަރީޒް މެރީން ރިސޯސަސް އެންޑް އެގްރިކަލްޗަރ އާއި ގުޅިގެން ވެސަލް މޮނިޓަރިންގެ ސިސްޓަމާއި، މަސްވެރި އުޅަނދު ފަހަރުގައި ވެސަލް ލޮކޭޓިންގ ޑިވައިސް ހަރުކޮށްދިނުމުގެ މަސައްކަތްވަނީ ކޮށްފައެވެ. މީގެ އިތުރުން ތުރާޔާ ޓެލެކޮމިއުނިކޭޝަންސްއާއި ގުޅިގެން މަސްދޯނިފަހަރުތަކަށްވަނީ މޮބައިލް ސެޓަލައިޓްގެ ޚިދުމަތްފޯރުކޮށްދީފައެވެ. 2019 ވަނަ އަހަރު އެކުންފުނިންވަނީ މަސްވެރިންގެ ތަފާތު ބޭނުންތަކަށް އެކަށޭނަގޮތަށް އެކުލަވައިލެވިފައިވާ މަސްވެރިންނަށް ޚާއްސަ ޕެކޭޖެއްވެސް ތައާރަފްކޮށްފައެވެ.


ރައްޔިތުންގެ މަޖިލީހުން ހުސްވެފައިވާ ތިމަރަފުށީ ދާއިރާގެ ގޮނޑިއަށް މެންބަރަކު އިންތިޚާބުކުރުމަށް ބާއްވާ ބައި-އިލެކްޝަން، 14 އޭޕްރީލް 2012 ވާ ހޮނިހިރު ދުވަހު ބާއްވާ ގޮތަށް އިލެކްޝަންސް ކޮމިޝަނުން ހަމަޖެއްސުމާ ގުޅިގެން މިޕާޓީން ކޮށްފައިވާ، ނަމްބަރު MDP/2012-004 (24 ފެބަރުއަރީ 2012) އިއުލާނާއި ހަވާލާދީ ދަންނަވަމެވެ.\nރައްޔިތުންގެ މަޖިލީހުގެ ތިމަރަފުށީ ދާއިރާއަށް މެމްބަރަކު ހޮވުމަށް ބާއްވާ އިންތިހާބަށް ވާދަކުރުމަށްޓަކައި ކެންޑިޑޭޓަކު ހޯދުމަށް އެމްޑީޕީ އިން ބާއްވަން ހަމަޖެހިފައިވާ ޕްރައިމަރީގެ ތާރީހުބަދަލުކޮށް ދެން ޕްރައިމަރީ ބާއްވާ ތާޜީހަކީ 07 މާރްޗް 2012 ވާ ބުދަ ދުވަސް ކަމުގައި ހަމަޖައްސާފީމެވެ. އަދި މިޕްރައިމަރީގައި ވާދަކުރުމަށް ޝައުޤުވެރިވާ އެންމެހާ ފަރާތްތަކަށް އިތުރަށް ފުރުސަތު ހުޅުވާލައިފީމެވެ.\nމިއިންތިހާބަށް ކެންޑިޑެންސީ ހުށަހަޅާފައިވާ ފަރާތްތަކާއި، އިތުރަށް ޝައުގުވެރިވާ ފަރާތްތަކުން، އިންތިހާބަށް ވާދަކުރުމަށްޓަކައި އިލެކްޝަންސް ކޮމިޝަނަށް ހުށަހަޅަންޖެހޭ އެންމެހައި ލިޔެކިޔުންތައް ފުރިހަމަކޮށް އެމްޑީޕީގެ ސެކްރެޓޭރިއަޓްއަށް ހުށަހެޅުމަށް ދަންނަވަމެވެ. މި ބައި-އިލެކްޝަންގައި އެމްޑީޕީގެ ޓިކެޓްގައި ވާދަކުރެއްވުމަށް، ޝަރުތުހަމަވާ އެއް ބޭފުޅަކަށް ވުރެ ގިނަ ބޭފުޅުން ކުރިމަތިލައްވައިފި ނަމަ، މި ބައި-އިލެކްޝަންގައި އެމްޑީޕީގެ ޓިކެޓްގައި ވާދަކުރައްވާނޭ ކެންޑިޑޭޓަކު ކަނޑައަޅާނީ މި ޕާޓީގެ އިންތިޚާބާއި ބެހޭ ކޮމިޓީގެ ބެލުމުގެ ދަށުން 07 މާރޗް 2012 ވާ ބުދަ ދުވަހު ބާއްވާ ޕްރައިމަރީއަކުން ކަމުގައި ދެންނެވީމެވެ.\nމިޕްރައިމަރީގައި ވާދަކުރައްވަން ބޭނުންވާ ފަރާތްތަކުން ހުށަހަޅުއްވަން ޖެހޭ އެޕްލިކޭޝަން ފޯމާއި، ތާއީދު ފޯމް ޕާޓީގެ ސެކްރެޓޭރިއޭޓުންނާއި، ވެބްސައިޓް www.mdp.org.mv އިން ލިބިވަޑައިގަންނަވާނެއެވެ.\nއަދި، ޕާޓީގެ ޕްރައިމަރީގައި ވާދަކޮށް، ޕްރައިމަރީ ކާމިޔާބުކުރާ ފަރާތުގެ ކެންޑިޑެސީ އެއްވެސް ސަބަބަކާހުރެ އިލެކްޝަން ކޮމިޝަނުން ބާތިލްކޮށްފިނަމަ ޕްރައިމަރީގައި ދެވަނައަށްދާފަރާތަކަށް ޓިކެޓްލިބި އިލެކްޝަން ކޮމިޝަންގެ އިންތިހާބުގައި ވާދަކުރުމުގެ ފުރުސަތު ލިބިގެންދާނެއެވެ.\nވީމާ 06 މާރޗް 2012 ވާ އަންގާރަ ދުވަހުގެ 1600ގެ ނިޔަލަށް މިއިންތިހާބުގައި ވާދަކުރުމަށް ޝައުގުވެރިވާ އެންމެހައި ފަރާތްތަކުން މިޕާޓީގެ މައި އޮފީހަށް ލިޔުންތައް ހުށަހެޅުއްވުން އެދެމެވެ. މިކަމަށް ޝައުޤްވެރިވާ ފަރާތްތަކުން ހުށަހަޅާ ލިއުންތަކާއި ތަކެތި ފެކްސް މެދުވެރިކޮށް ހުށަހެޅޭނެއެވެ. ފެކްސްކުރައްވާނަމަ މި ޕާޓީގެ ސެކްރެޓޭރިއަޓްގެ ފެކްސް ނަންބަރު 3322960 އަށް ފެކްސް ކުރެއްވުން އެދެމެވެ. އީމެއިލް ކުރައްވާނީelections@mdp.org.mv އަށެވެ.\n02 މާރޗް 2012


SunOnline: Lanka ge bodu viyafaari kunfunyakah anhen CEO eh\nލަންކާގެ ބޮޑު ވިޔަފާރި ކުންފުންޏަކަށް އަންހެން ސީއީއޯއެއް\n26 Jun 2020, 10:41\nސްރީލަންކާގެ ހޭމާސް ގްރޫޕުގެ ސީއީއޯކަމަށް އައްޔަނުކުރާ ކަސްތޫރީ ޗެލަރާޖާ ވިލްސަން\nސްރީލަންކާގެ އެންމެ ބޮޑު ވިޔަފާރި ކުންފުނިތަކުގެ ތެރޭގައި ހިމެނޭ އެއް ކުންފުނި ކަމުގައިވާ ހޭމާސް ގްރޫޕުގެ ސީއީއޯގެ މަގާމަށް ވިޔަފާރިވެރިޔާ ކަސްތޫރީ ޗެލަރާޖާ ވިލްސަން އައްޔަނުކުރަން ނިންމައިފިއެވެ. މިއީ އެގައުމުގެ މަލްޓި-އިންޑަސްޓްރީ ކުންފުންޏެއްގެ އެންމެ އިސް އެގްޒެކެޓިވް މަގާމަށް އަންހެނަކު އައްޔަނުކުރާ ފުރަތަމަ ފަހަރެވެ.\nހޭމާސް ގްރޫޕުން މައިގަނޑު ފަސް ދާއިރާއަކުން ވިޔަފާރިކުރެއެވެ. އެއީ ފާސްޓް މޫވިންގް ކޮންސިއުމާ ގުޑްސް (އެފްއެމްސީޖީ)، ހެލްތުކެއާ، ފަތުރުވެރިކަން، އޭވިއޭޝަން އަދި ލޮޖިސްޓިކްސްއެވެ.\nހޭމާސްއިން ހިންގާ މަޝްހޫރު ބްރޭންޑުތަކުގެ ތެރޭގައި ސްރީލަންކާގެ އަވާނީ ހޮޓެލް ޗެއިނާއި ހޭމާސް ހޮސްޕިޓަލާއި، ރާއްޖޭގެ އިތުރުން ދެކުނު އޭޝިއާގެ އެހެނިހެން ގައުމުތަކުގެ ބާޒާރުން ފެންނަ ކްލޮގާޑް، ބޭބީ ޝެރަމީ އަދި ކުމާރިކާ ބްރޭންޑުތައް ހިމެނެއެވެ.\nކަސްތޫރީ ޗެލަރާޖާ ވިލްސަން މިވަގުތު ހުންނެވީ ހޭމާސްގެ ސަބްސިޑަރީ ކުންފުނި ހޭމާސް ފާމަސޫޓިކަލްސް އަދި ހޭމާސް މެރިޓައިމް އެންޑް ލޮޖިސްޓިކްސްގެ މެނޭޖިންގް ޑިރެކްޓަރުކަމުގައެވެ. އޭނާ ހޭމާސް ގްރޫޕާ ގުޅުނީ 2002 ވަނަ އަހަރުގައެވެ.\nހޭމާސް ހޯލްޑިންގްސްގެ ޗެއާމަން ޝެއިޚް ހުސައިން އިސުފްއަލީ ވިދާޅުވީ ކުންފުނިން ދެކި ފަރިތަ، އަދި ކުންފުންނަށް ގިނަ ހިދުމަތްތަކެއް ކޮށްދިން މީހަކު އެންމެ އިސް މަގާމަށް އައުމަކީ އުފާވެރި ކަމެއް ކަމަށެވެ.\nއެ ކުންފުނީގެ މިހާރުގެ ސީއީއޯ ސްޓީވަން އެންޑާބީ މަގާމުން ވަކިވާނީ 1 އޮކްޓޫބަރުން ފެށިގެންނެވެ. ކުންފުނީގެ ސަކްސެޝަން ޕްލޭން އޮތް ގޮތުން، ސީއީއޯކަމާ ދެން ހަވާލުވާން ހަމަޖެހިފައިވާ ކަސްތޫރީ ވިލްސަން 1 ޖުލައި އިން ފެށިގެން އެ ތާރީހާ ހަމައަށް ޑެޕިއުޓީ ސީއީއޯގެ ގޮތުގައި މަސައްކަތްކުރާނެއެވެ.\nވިޔަފާރިވެރިއެއްގެ އިތުރުން ކަސްތޫރީ ވިލްސަންއަކީ ޕްރޮފެޝަނަލް އެކައުންޓަންޓެއް އަދި މާލީ ތަޖުރިބާކާރެއްވެސް މެއެވެ. އަދި އޭނާއަކީ ކުރިން ސްރީލަންކާގެ ގައުމީ ބާސްކެޓްބޯޅަ އަދި ނެޓްބޯޅާ ޓީމުގެ ކުޅުންތެރިއެކެވެ. އަދި އޭނާއަކީ ސްރީލަންކާގެ ޗެމްބާ އޮފް ފާމަސޫޓިކަލް އިންޑަސްޓްރީގެ ރައީސާއެވެ.\nލަންކާގެ އެންމެ ބޮޑު އެއް ކުންފުނީގެ ސީއީއޯކަމަށް ކަސްތޫރީ ޗެލަރާޖާ ވިލްސަން އައްޔަނުކުރަން ނިންމުމާ ގުޅިގެން އިއްޔެ އެގައުމުގެ ބޮޑުވަޒީރު މަހިންދަ ރާޖަޕަކްސަ ވަނީ އޭނާއަށް މަރުހަބާ ވިދާޅުވެފައެވެ.


Pakistan mathin handhaan nathaalfa Raajje India un'gah?\nރިޕޯޓު - ޕާކިސްތާން - އިންޑިއާ\nޕާކިސްތާނާއި އެކު ހާރިޖީ ގުޅުން ގާއިމްކޮށްފައިވަނީ 1966 ވަނަ އަހަރު\nމިހާތަނަށް އެކި ދާއިރާތަކުން ޕާކިސްތާނުން ރާއްޖެއަށް ގިނަ ގުނަ އެހީތަކެއް ވެދީފައިވޭ\nކަޝްމީރު މައްސަލާގައި އަމަލުކުރިގޮތުން ސަރުކާރަށް ފާޑުކިޔުންތައް އަމާޒުވި\nކ. މާލެ 15 އޯގަސްޓު 2019 | ބުރާސްފަތި 18:09 19,339\nރައީސް އިބްރާހިމް މުހައްމަދު ސޯލިހު އާއި ޕާކިސްތާނުގެ ސަފީރު އެޑްމިރަލް (ރިޓަޔަޑް) ވަސީމް އަކްރަމް ސަފީރު - ރައީސް އޮފީސް\nދިވެހިރާއްޖެ އިން ޕާކިސްތާނާ އެކު ހާރިޖީ ގުޅުން ގާއިމް ކޮށްފައިވަނީ 1966 އަހަރުގެ ޖުލައި މަހުގެ 26 ވަނަ ދުވަހު އެވެ. އެ ގުޅުމަށް 53 އަހަރުވެފައިވާއިރު ޕާކިސްތާނާ އޮންނަ ގުޅުން މެދުކެނޑުމެއް ނެތި އަބަދުވެސް އޮވެ އެވެ. ފާއިތުވި ސަރުކާރު ތަކުގައި ޕާކިސްތާނުގެ ބޮޑު ވަޒީރުކަން ކުރެއްވި ބޭފުޅުންވެސް ވަނީ އެކި ފަހަރު މަތިން ރާއްޖެއަށް ޒިޔާރަތް ކުރައްވާފަ އެވެ. އިޖްތިމާއި އަދި އިގްތިސާދި ގޮތުން އެހީތަކެއްވެސް ފޯރުކޮށްދީފައިވެ އެވެ. ރައްޔިތުންގެ މަޖިލީހުގައި މިހާރު ބޭނުންކުރަމުން އަންނަ އިމާރާތަކީވެސް މީގެ ސަތަރާ އަހަރު ކުރިން ޕާކިސްތާނުގެ ހިލޭ އެހީގެ ދަށުން އަޅާފައިވާ އިމާރާތެކެވެ. އިމާރާތް ހުޅުއްވާދެއްވާފައި ވަނީ އެ ގައުމުގެ އޭރުގެ ބޮޑު ވަޒީރަކަށް ހުންނެވި ނަވާޒް ޝަރީފް އެވެ.\nޕާކިސްތާނަކީ އެކި ދާއިރާތަކުން ރާއްޖެ އަށް ސްކޮލަރޝިޕްގެ ފުރުސަތުތައްވެސް ދޭ ގައުމެކެވެ. އޭގެ އިތުރުން ރާއްޖޭގެ ސިޔާސީ މަސްރަހު ހަލަބޮލިވެ އެކެއް ފެބްރުއަރީގެ އަމުރު ތަންފީޒު ނުކޮށް، ކުއްލި ހާލަތު އިއުލާން ކުރުމާއި އެކު ޕާކިސްތާނުން ބުނެފައިވަނީ އެ ގައުމުން ރާއްޖޭގެ ދާހިލީ ކަންތައްތަކުގެ ތެރެއަށް ވަންނަން ބޭނުންނުވާ ކަމަށެވެ. އެ މައްސަލާގައި ވަކި ކޮޅެއް ނަގަން ބޭނުން ނުވާ ކަމަށެވެ.\nނަމަވެސް އެ ދުވަހު ޕާކިސްތާނުން ނިންމި ނިންމުމާއި ހިލާފަަށް އިންޑިއާ އާއި ޕާކިސްތާނާ ދެގައުމުގެ ދެމެދުގައި އުފެދިގެން އުޅޭ ނުތަނަވަސް ކަމުގައި ރާއްޖެ ނެގީ އިންޑިއާގެ ކޮޅެވެ. ފޮރިން މިނިސްޓްރީން އެކަމާއި ގުޅޭ ގޮތުން ދީފައިވަނީ ވަރަށް ފިނި ޖަވާބެކެވެ. ރާއްޖޭއިން ނިންމި ގޮތް ހާމަކުރީ ފޮރިން މިނިސްޓަރު ޝާހިދު ކުރެއްވި ދެ ފޮޅުވަތުގެ ޓްވީޓަކުންނެވެ. ޝާހިދު ވިދާޅުވީ، އިންޑިއާގެ ދާހިލީ ކަންތައްތަކުގެ ތެރެއަށް ވަންނަން ބޭނުންނުވާ ކަމަށެވެ. ނުސީދާ ގޮތުން ނަމަވެސް އެ ދެ ގައުމުގެ ދެމެދުގައި ޖެހިގެން އުޅުނު މައްސަލައިގައި ކޮޅެއް ނެގުނީއެވެ.\nސަރުކާރުން އެހެން ބުނެފައިވާއިރު، ކަޝްމީރަކީ އިންޑިއާގެ އަތްދަށުގައި އޮންނަ ތަނެއްގެ ގޮތުގައި ބައިނަލްއަގްވާމީ އެއްވެސް ކޯޓަކުން ނުވަތަ އެއްވެސް ތަނަކުން ނިންމާފައެއް ނުވެއެވެ. ތިން ފަހަރެއްގެ މަތިން ކަޝްމީރުގެ މައްސަލައިގައި ދެ ގައުމުން ހަނގުރާމަކޮށް އެތައް ބައެއްގެ ލޭ އޮހޮރުވާލާފައިވެއެވެ. ޕާކިސްތާނުން ބުނަނީ އިންޑިއާ އިން އުޅެނީ އެތަނަށް އަތްގަދަ ކޮށްގެން ކަމަށެވެ. އިންޑިއާގެ ވާހަކަ ވެސް ހަމަ އެފަދަ އެވެ.\nކަން މިހެން އޮތް އިރު، އިންޑިއާގެ އެތެރޭގެ މައްސަލަ އަކަށް މިކަން ވާން ޖެހުނު ސަބަބެއް ހަމަ ވިސްނާ ވިސްނާ ވެސް ނޭނގުނެވެ. ފަހަރުގައި ހާރިޖީ ވަޒީރަށް އެނގިވަޑައިނުގެންނެވި ކަމުގައިވީ ނަމަވެސް، އެއީ އެ ދެ ގައުމުގެ ވެސް މަސްލަހަތު އޮތް މައްސަލައެކެވެ. އެހެންކަމުން އެއީ ބައެއްގެ ދާހިލީ މައްސަލައެކޭ ބުނެ އެކަން ފަރުޖައްސާލެވޭކަށް ނެތެވެ.\nމިހެން އޮތް ހައްސާސް މައްސަލައެއްގައި މިވަރުގެ ނިންމުމެއް ސަރުކާރުން ނިންމުމަކީ ގައިމު ވެސް އިންޑިއާގެ އުނގަށް ރާއްޖެ ވެއްޓިފައި އޮތްވަރު ހާމަވެގެން ދިޔަ ކަމަކެވެ. އެ މައްސަލާގައި ހަނު ހުރުމުގެ ބާރު ސަރުކާރުގައި ނެތުމަކީ ނުވަތަ ދެ ފޮޅުވަތުން ބަޔާނެއް ނެރެ ނިންމާލުމަކީ ސަރުކާރުން އިންޑިއާގެ ފައިބުޑު ދަށަށް ވެއްޓިފައި އޮތް ކަމުގެ ފުރިހަމަ ދަލީލެކެވެ.\nމި ސަރުކާރުގެ ހާރިޖީ ސިޔާސަތަކީ އެއްވެސް ގައުމެއް އިސްތިސްނާ ނުކޮށް ހުރިހާ ގައުމުތަކާއި ގުޅުން ބޭއްވުން ކަމަށް ތަކުރާރުކޮށް ފޮރިން މިނިސްޓަރު ޝާހިދު ވަނީ ވިދާޅުވެފައެވެ. އެކަމަކު ސަރުކާރުގެ އަމަލުތައް ހުރިގޮތުން ސަރުކާރުން ބޭނުންވަނީ ހަމައެކަނީ އިންޑިއާ އާ އެކު ގުޅުން ބާއްވަން ހެން ހީވާން ފަށައިފި އެވެ. އެހެން ނޫން ނަމަ މިކަމަކީ އިންޑިއާގެ ދާހިލީ މައްސަލައެއް ކަމުގައި ނިންމަން ޖެހޭ އެއްވެސް ސަބަބެއް އެބަ އޮތްތޯ އެވެ؟ ނޫނީ މިކަމުގައި ރާއްޖޭގެ ހާރިޖީ ތިލަފަތް ވަކި ފަރާތަކަށް ބުރަވެފައި އޮތްކަމަށް އެހާ ފާޅުގައި ހާމަކުރަން ޖެހޭ ސަބަބެއް އެބަ އޮތްތޯ އެވެ؟


Covid-19: Abu Dhabi ge teacheru'nnah vaccine ah edhi husha...\nއަބޫދާބީން ކޮވިޑް-19 ވެކްސިން ދިނުން\nކުރީ ސަފުގައި މަސައްކަތް ކުރަމުންދާ މުވައްޒަފުންނަށް ވެކްސިން ދިނުމުގައި އިސްކަން ދޭނެ\nޕަބްލިކް ސުކޫލުތަކަށް މިހާރު ވަނީ އެކަމާ ގުޅޭ ޚާއްސަ ސަރކިއުލަރއެއް ފޮނުވާފަ\nޓީޗަރުންގެ އާއިލާ މީހުންގެ ތެރެއިން ވެކްސިން ޖަހާނީ ހަމައެކަނި 18 އަހަރުން މަތީގެ މީހުންނަށް\nކ. މާލެ | 21 ސެޕްޓެންބަރ 2020 | ހޯމަ 13:22 | 3,167\nރިޕޯޓްތައް ބުނާގޮތުން އަބޫދާބީގައި ވެކްސިން ދިނުމަށް ނިންމާފައިވަނީ ކޮވިޑް-19 އާ ގުޅިގެން ކުރީ ސަފުގައި މަސައްކަތް ކުރާ ފަރާތްތަކަށް އިސްކަންދީގެން - ޚަލީޖް ޓައިމްސް\nއަބޫދާބީގެ ޓީޗަރުންނާއި އާއިލާތަކަށް ވެސް ކޮވިޑް-19 ވެކްސިން ދިނުމަށް ނިންމައި، އެ ފުރުސަތު ހުޅުވާލައިފިއެވެ.\nމިވަގުތު އަރަބި ބައެއް ޤައުމުތަކުގައި ޓެސްޓު ކުރަމުންދާ މި ވެކްސިން އިމަރޖެންސީ ޙާލަތުގައި ބޭނުން ކުރުމުގެ ހުއްދަ ޔުނައިޓެޑް އެރަބް އެމިރޭޓްސް (ޔޫއޭއީ) އިން ދީފައިވާއިރު، ކޮވިޑް-19 އާ ގުޅިގެން ކުރީ ސަފުގައި މަސައްކަތް ކުރަމުންދާ މުވައްޒަފުންނަށް ވެކްސިން ދިނުމުގައި އިސްކަން ދޭނެ ކަމަށް އެ ޤައުމުގެ އޮފިޝަލުންނާ ޙަވާލާދީ ބޭރުގެ ނޫސްތަކުން ރިޕޯޓް ކޮށްފައި ވެއެވެ.\nބޭރުގެ ނޫސްތަކުން ރިޕޯޓް ކޮށްފައިވާ ގޮތުން އަބޫދާބީގެ ޕަބްލިކް ސުކޫލުތަކަށް މިހާރު ވަނީ އެކަމާ ގުޅޭ ޚާއްސަ ސަރކިއުލަރއެއް ފޮނުވާފައެވެ. އެގޮތުން ވެކްސިން ހޯދަން އެދޭ ޓީޗަރުންނާއި، އާއިލާތައް ރަޖިސްޓަރ ކުރުމުގެ ފުރުސަތު ހުޅުވާލާފައިވާއިރު، މިހިނގާ ސެޕްޓެމްބަރު މަހުގެ 24 ގެ ކުރިން ރަޖިސްޓަރ ކުރުމަށް ވަނީ ހުޅުވާލާފައެވެ.\nސާރކިއުލަރ ގައި ވާގޮތުން ޓީޗަރުންގެ އާއިލާ މީހުންގެ ތެރެއިން ވެކްސިން ޖަހާނީ ހަމައެކަނި 18 އަހަރުން މަތީގެ މީހުންނަށެވެ.\nއިމަރޖެންސީ ޙާލަތްތަކުގައި ވެކްސިން ބޭނުން ކުރުމުގެ ހުއްދަ ޔޫއޭއީން ދިނުމާއެކު، އެ ޤައުމުގެ ހެލްތް މިނިސްޓަރ އަބްދުލްރަޙުމާން ބިން މުޙައްމަދު އަލް ޤައިސް ވަނީ ހޮނިހިރު ދުވަހު ވެކްސިންގެ ފުރަތަމަ ޑޯޒް ނަންގަވާފައެވެ.


Bodu alifaanuge vaguthu ves vakkan!\nހުކުރު ދުވަހުގެ ރޭ ހިނގާ ދިޔަ އަލިފާނުގެ ހާދިސާ--\nބޮޑު އަލިފާނުގެ ވަގުތު ވެސް ވައްކަން!\nބޮޑު އަލިފާނުގެ ހާދިސާއެއް ހިނގައި ބަޔަކު މީހުން ހާލުގައި ޖެހި، އުމުރު ދުވަހު ކުރި މަސައްކަތުން ކޮޅަށް ޖަހާފައިވާ ގޯތިގެދޮރު ބިމާ ހަމަވެ، ދިރިއުޅުން އަނދާ އަޅިއަށްވި ވަގުތުގެ ބޭނުން ހިފާ އޭގެ ނާޖައިޒު ފައިދާ ނެގި ބަޔަކު ދިވެހިންގެ ތެރޭގައި އެބަ އުޅެއެވެ.\nހ. ތިލަފުށީ ގޭގައި ހުރި ގުދަނެއްގައި ރޯވެ، ޖެހިގެން ހުރި އެހެން އިމާރަތްތަކަށް އަލިފާންގަނޑު ފެތުރި، ބޮޑެތި ގެއްލުންތަކެއް ލިބި، ހުކުރު ދުވަހުގެ ރޭ ހިނގި ބޮޑު އަލިފާނުގެ ހާދިސާއާ ގުޅިގެން އެގޭގޭގައި ދިރިއުޅުނު މީހުން އެތަން ތަނުން ނިކުތް ވަގުތު ބަލައި، ވަގުން މިވަނީ އޭގެ ނާޖައިޒު ފައިދާ ނަގާފަ އެވެ.\nއެހީތެރިކަމުގެ އަތެއް ދިއްކޮށްލުމަށް ހާލުގައި ޖެހުނު މީހުން އެދުނު ވަގުތު ބަލައި، އެމީހުންނަށް އެހީތެރިވުމަށް ކަމަށް ބުނެ، ފައިސާ ހޯދަން ވަގުން މަސައްކަތްކުރި އެވެ.\n"އެ ސަރަހައްދުގަ ހުރި ގެއެއްގެ ހަތް ވަނަ ފަންގިފިލާއިން 700 ޑޮލަރު (10،794ރ.) އާއި އެޕަލް ގަޑިއެއްގެ އިތުރުން އެއާޕޮޑެއް ވަގަށް ނަގާފައިވޭ. އަދި ހަމަ އެގޭގެ އަށް ވަނަ ފަންގިފިލާއިން 37،200ރ. ވަގަށް ނަގާފައިވޭ،" ފުލުހުންގެ މީޑިއާ އޮފިޝަލަކު ވިދާޅުވި އެވެ.\n"އަޅުގަނޑުމެން މިވަގުތު އެ މައްސަލަ ތަހުގީގު ކުރަމުން ދާތީ އިތުރު މައުލޫމާތެއް ދެވޭކަށް ނެތް،" ފުލުހުން އިތުރަށް ވިދާޅުވި އެވެ.\nއަލިފާނުގެ ހާދިސާގައި ހާލުގައި ޖެހުނު މީހަކު ސީއެންއެމްއަށް ބުނީ އެވަގުތުކޮޅު ވެސް ބަޔަކު މީހުން ގެތަކަށް ވަދެ ވައްކަން ކުރި ހަބަރު ލިބުމުން ހައިރާންވެފައިވާ ކަމަށެވެ.\n"އެ ހިސާބުގަނޑުން ވައްކަން ކުރި ހަބަރު އަޑު އިވުނީމަ ހައިރާން ވޭ. ދިވެހިންނަކީ މީހުންނަށް އަޅާލާ، އެއްބައިވަންތަ ހިތް ހެޔޮ ބައެއްކަން ދުނިޔެއަށް ދައްކުވައި ދިން ވަގުތު، އެއާ އިދިކޮޅަށް އުޅުނު ބަޔަކަ އުޅުނުކަން އެނގުމުން ވަރަށް އަސަރު ކޮށްފި. އަޅުގަނޑުމެންގެ އެއްވެސް އެއްޗެއް ނެތް. އަންނައުނާ، ދަރިން ސްކޫލަށްދާ ޔުނީފޯމާއި، ކިޔަވާ ސާމާނާ ހުރިހާ އެއްޗެއް އެވަނީ އަނދާ އަޅިއަށްވެފަ. އަދި ނޭނގެ ލިބުނީ ކިހާ ވަރެއްގެ ގެއްލުމެއް ކަމެއް ވެސް. އުމުރު ދުވަހު ކުރި މަސައްކަތް އަޅިއަށްވެފަ އެ އޮތީ،" އެމީހާ ބުންޏެވެ.\nހުކުރު ދުވަހުގެ ރޭ މާލޭގައި ހިނގި އަލިފާނުގެ ހާދިސާ އަކީ މިހާތަނަށް ފަހުގެ ތާރީހެއްގައި މާލޭގައި ހިނގި އެންމެ ބޮޑު އަދި އެންމެ ހިތާމަވެރި އަލިފާނުގެ ހާދިސާ އެވެ. އަ\nބައެއްގެ މުދާ އަނދާ އަޅިއަށްވަމުން ދިޔައިރު، ބަޔަކު މީހުން އަލިފާނުން ސަލާމަތްވުމަށް އެހީއަށް ގޮވަމުން ދިޔައިރު، އެކަމުގެ ނާޖައިޒު ފައިދާ ނަގައި ވައްކަން ކުރި މީހުންގެ ހިތުގައި އިންސާނިއްޔަތު ކަމުގެ އެއްވެސް ކުލުނެއް ނެތްކަން އެމީހުން އެވަނީ އަންގައިދީފަ އެވެ.\nއަލިފާނުގެ ހާދިސާގައި މީހަކު މި ދުނިޔެއާ އަބަދުގެ އަބަދަށް ވަކިވެފައި ވާއިރު، ހަތަރު ގުދަނަކާއި ހަތް ގެއެއްގައި ރޯވެ، އެތަށް ގެއްލުމެއް ލިބި، ހުރިހާ އެއްޗެއް ގެއްލިގެން ދިޔައިރު، ވަގުންނަށް އިހްސާސްކޮށް ނުލެވުނީ ހާލުގައި ޖެހުނު މީހުންގެ ހާލަތެވެ. އެމީހުންނަށް ކުރާނެ އަސަރެވެ.\nއަލިފާނުގެ ހާދިސާތައް ވައްކަން


New Dhivehi Observer | މިގައުމުގެ ޒަމީރު މަރުވީބާވައެވެ؟\nEnglish\tމިގައުމުގެ ޒަމީރު މަރުވީބާވައެވެ؟ 10 މޭއި 2012 09:59 |0ކޮމެންޓް މިދިވެހިގައުމަކީ ތިންލައްކަ އެތަކެއް ރައްޔިތުންގެ މިލްކެކެވެ. މިރާއްޖޭގެ ބިމާ، އޮޔާ، ވަޔާ އަދި މިރާއްޖެއިން ލިބޭ އެންމެހައި ފައިދާތަކަކީ ދިވެހިންގެ ހައްގެކެވެ. މިހައްގުތަށް ހޯދައިދީ ހެޔޮގޮތުގައި ރައްޔިތުންނަށް އެތަކެތި ފޯރުކޮށްދިނުމަށްޓަކައި ރައްޔިތުން އެމަސްއޫލިއްޔަތު ހަވާލުކުރަނީ ސަރުކާރުކިޔާ މުއައްސަސާއަކަށެވެ. ސަރުކާރެއްގެ އެންމެ އިސްވެރިޔަކީ ރައީސުލްޖުމްހޫރިއްޔާއެކެވެ. ކޮންމެ ފަސްއަހަރަކުން އެއްފަހަރު ރައީސުލްޖުމްހޫރިއްޔާއަކަށް ހުންނަންފެންނަ މީހަކު ހޮވަނީ ރައްޔިތުންގެ ސީދާ ވޯޓަކުންނެވެ. 2008 ވަނަ އަހަރާއި ހަމަޔަށް ދިވެހިރާއްޖޭގެ ވެރިކަމުގެ ނިޒާމު ގޯސްވެގެން، ގާނޫނުއަސާސީ އިސްލާހުކޮށް ، ގަބުޅިކަތީބުންނަށް ވޯޓުފޮށިނުފެޅޭގޮތަށް، ސަރުކާރުންބޭރުން، މިނިވަން މުސްތަގިއްލު އިލެކްޝަންސް ކަމިޝަނެއް އެކުލަވާލައި، އެ ކަމިޝަންގެ ބެލުމުގެދަށުން މިނިވަން މުސްތަގިއްލު އިންތިޚާބެއްބޭއްވި ރައީސުލްޖުމްހޫރިއްޔާއަކު ރައްޔިތުންގެ ވޯޓުން ހޮވިއެވެ. ދިވެހިން އުންމީދުކުރީ އުޖާލާފަތިހަކަށެވެ. ތަރައްގީގެ މަޝްރޫޢުތައް ފެއްޓިގެންދިޔައެވެ. ރައްޔިތުން އިންތިޚާބުކުރި ރައީސުލްޖުމްހޫރިއްޔާ ގ، ކެނެރީގޭ މުޙައްމަދު ނަޝީދު ރިއާސަތަށް ކުރިމަތިލެއްވީ، ދުނިޔޭގެ އެހެންގައުމުތަކުގައިވެސް ވެރިކަމަށް އައުމަށްޓަކާ ތައްޔާރުކުރާފަދަ މެނިފެސްޓޯއަކާއެކުގައެވެ. އެމެނިފެސްޓޯގައި އޮތީ ފަސްއަހަރު ދުވަހުގެތެރޭގައި ރައްޔިތުންނަށް ބޯހިޔާވަހިކަން ފޯރުކޮށްދިނުމަށާއި، ބޭސްފަރުވާޔަށް ސަލާންޖެހުން ނައްތާލުމަށާއި، އުމުރުންދުވަސްވީ މީހުނާއި، އެކަނިވެރިމައިންގެ ހިތާމަތައް ހައްލުކޮށްދިނުމަށާއި މިކަހަލަ ކިތަންމެ ކަމެކެވެ. ރައީސުލްޖުމްހޫރިއްޔާ މުހައްމަދު ނަޝީދު އޭނާގެ ވައުދުތައް ފުއްދައިދިނުމުގައި ހޭބޯނާރާ ރެޔާދުވާލު ތަރައްގީގެ މަސައްކަތްތައް މެކުހަށް ޖައްސަވައިގެން އުޅުއްވަމުން ދިޔައިރު، ސިޔާސީ ފަރުދާގެ ފުރަގަހުގައި، މިގައުމުގެ ކުރީގެ ސިޔާސީ ބޮޑުބޮޑަތިންނާއި މަހުޖަނުން ގުޅިގެން ބަޣާވާތެއް ރާވާނެކަމުގެ ޚިޔާލެއް އެއްވެސްމީހެއްގެ ހިތަކަށްވެސް ނާދެއެވެ. ދިވެހިރައްޔިތުން ހީކުރީ މިއީ ގާނޫނީގޮތުން އިންތިޚާބުކުރެވިފައިވާ ރައްޔިތުންގެ ވެރިކަމަކަށްވާތީ، ވެރިކަން ދެން ބަދަލުވާނީ ގާނޫނުގައިވާގޮތަށް ފަސްއަހަރުފަހުން އަނެއްކާވެސް ރައްޔިތުންގެ ވޯޓަކުން ކަމަށެވެ.ނަމަވެސް ސަހަރޯއެވެ! ރާއްޖޭގައި ކުރިންވެރިކަންކުރައްވައި ވެރިކަމުގެ ފޮނިކަންލިބިފައި ތިބިމީހުނާއި، ގައުމުގެ މުއްސަނދިކަމުން ފައިދާތައް ހޯދަމުންދިޔަ މަހުޖަނުން، ރާވަމުންގެންދިޔައީ މިގައުމުގެ ސިފައިންނާއި ފުލުހުންގެ ބަޔަކު ހައްލައިގެން ” ކޮންމެގޮތަކުންވިޔަސް ” މިގައުމުގެ ވެރިކަން އަނބުރައި އެމީހުންގެއަތަށް ގެނައުމުގެ މަސައްކަތެވެ. އާޚިރުގައި އެކަން7ފެބްރުއަރީ 2012 ވަނަދުވަހު، ދިވެހިރައްޔިތުން އިންތިޚާބުކުރި ރައީސުލްޖުމްހޫރިއްޔާއަށް މަޖްބޫރުކޮށްގެން ވެރިކަމުން ދުރުކުރީ ބަޣާވާތަކުން ދިވެހިރައްޔިތުންގެ ލޯމަތީގައި ޓީވީތަކުންނާއި ރޭޑިޔޯތަކުން ވަގުތުން ގެނެސްދެމުންނެވެ. ސުވާލަކީ ކެނެރީގެ މުހައްމަދު ނަޝީދެއްނޫނެވެ. ސުވާލަކީ ރައްޔިތުންގެ ވޯޓަކުން އިންތިޚާބުކުރި ވެރިއަކު ރައްޔިތުންގެ ބަހެއްނެތި ވެރިކަމުންދުރުކޮށް ރައްޔިތުންއަތުން ރައްޔިތުންގެވެރިކަން ފޭރިގަތުމެވެ! މިއީ ކިހައިވަރެއްގެ ސީރިއަސް އަދި ހިތާމަވެރިކަމެއްކަން ވިސްނެނީ މިގައުމުގެ ކިތައް ރައްޔިތުންނަށް ބާވައެވެ؟ މިހާރުމިވީގޮތުން ވެރިކަމަކީ ރައްޔިތުން ދޭކަމެއްނޫނެވެ. ސިފައިންނާ ފުލުހުންގެ ބަޔަކު ދޭކަމެކެވެ. އެންމެ ހައިރާންވާކަމަކީ ސިފައިންނާ ފުލުހުންނަކީ ރައްޔިތުން ކާންދީބޯންދޭ ޚާދިމުންތަކެކެވެ. ސިފައިންނާއި ފުލުހުންނަށް މިކަންއޮޅުނީ ނުވަތަ ސިފައިންނާއި ފުލުހުންގެތެރެއިން ބަޔަކަށް މިމާތް މަގްސަދު އޮޅުވާލީ ކޮންބައެއްބާވައެވެ؟ ރައްޔިތުންގެ ވެރިކަން ބަޣާވާތަކުން ފުރޮޅައިލުމަށްފަހު މިއަދު ގައުމަށް ވަމުންދާގޮތްބަލަނީ ނުވަތަ އެކަމާވިސްނަނީ ކިތައް ރައްޔިތުންބާވައެވެ؟ މިހާރު މިފެންނަނީ ގައުމުގެ ވަޒީފާތަކާ، ރައުސްމާލުތައް، ބައެއްގެ މެދުގައި ” އެއްމެދު މުދާބަހާހެން” ބަހަމުންދާ މަންޒަރެވެ! މިއީ ކާކުގެ މުދަލެއްތޯއެވެ؟ ރައްޔިތުންގެ މުދާތައް ސިޔާސީޕާޓީތަކެއް ހަދައިގެންތިބި ބައެއްގެމެދުގައި ބަހާލަން ހުއްދަދިނީ ކާކުބާވައެވެ؟ ގައުމުގެ ބޮޑުބޮޑަތިންގެގޮތުގައި ތިބިމީހުނާއި ގައުމުގެ މަހުޖަނުންގެ ޒަމީރު ކޮބާބާވައެވެ؟ މިމަންޒަރުބަލަން ދިވެހިރައްޔިތުން ކެތްތެރިކަމާއެކު ތިބޭތީ ހާދަހާދެރައެވެ! ދިވެހިންނަށް އެމީހުންގެ ހައްގުތަށް ނުއެނގެނީބާވައެވެ؟ ނުވަތަ އެމީހުން އެގޮތް ގަބޫލުކުރަނީބާވައެވެ؟ ނުވަތަ ދިވެހިން މިތިބީ ޣާފިލުވެފައިބާވައެވެ؟ ދިވެހިރައްޔިތުންނަކީ މިހައި ދޯދިޔާ ވިޔާނުދާ ނުކެރޭ ގީދަޅުބަޔަކީބާވައެވެ؟ އަޅުގަނޑުވާހަމަ އަޖައިބުން އަޖައިބު ވެއްޖައީމެވެ.ރައީސްނަޝީދު ވެރިކަމަށް ރައްޔިތުން އިންތިޚާބުކުރީ އެއީ ކެނެރީގޭ މުހައްމަދު ނަޝީދަށް ވިޔަތީކީނޫނެވެ. ރައްޔިތުން ވޯޓުދިނީ 2008 ވަނައަހަރުގެ ނޮވެމްބަރ 11 އިން ފެށިގެން ކުރިއަށްއޮތް ފަސްއަހަރުދުވަހު ދިވެހިންނަށް ކުރި ފަސްވައުދު ރަގަޅުވެގެންނެވެ. ދިވެހިރައްޔިތުން ބޭނުންވީ އެމީހުންނަށް ތަރައްގީގެ ކަންކަންކޮށްދިނުމެވެ. ދެން ސުވާލަކީ ރައީސްނަޝީދު ވެރިކަމުން ދުރުކުރުމާއެކީ ރައްޔިތުންގެ ތަރައްގީގެ މަސައްކަތްތައްވެސް ހުއްޓުނީތޯއެވެ؟ ރައީސް ނަޝީދުގެ ސަރުކާރަކުން ގައިމު ލާރިއެއްނުޖަހައެވެ. ރައްޔިތުންނަށް ބޯހިޔާވަހިކަމާ، އާސަންދަޔާ ކަންކަން ފޯރުކޮށްދިނީ ހަމަ މިދިވެހިދައުލަތަށް ލިބުނު ފައިސާއިންނެވެ. އޭރު ލިބުނު ފައިސާ މިހާރު ނުލިބެނީ ކީއްވެގެންބާވައެވެ؟ މިހާރުވެސް ރައްޔިތުން ޓެކްސްވެސް ހަމަދަނީ ދައްކަމުންނެވެ. ރިސޯޓުތަކުން ކުލިވެސް ނަގައެވެ. ކުރިން ނަގަމުންދިޔަ އެއްވެސް ފީއެއް، ވަރުވާއެއްވެސް އަދި ހަމަގައިމު ހުއްޓައެއްނުލައެވެ. މިސުވާލު ދިވެހިރައްޔިތުން ނުކުރަނީ ކީއްވެގެންބާވައެވެ؟ ދިވެހިންނަކީ ލިބޭއެއްޗެއް ލިބިގަންނަ، ނުލިބުނަސް ވަރިހަމަ ބަޔަކީބާވައެވެ؟ މިހާރުމިފެންނަނީ ކުރިން ދިވެހިންނަށް ކަމުނުދިޔަ މީހުން އަލުން ސަރުކާރުގެ ވަޒީފާތަކަށް އައްޔަންކުރެވޭ މަންޒަރެވެ. ހީވަނީ މިގައުމަކީ ބައެއްގެ މުދާގަނޑެއްހެންނެވެ. އެޕާޓީއަށް އެބައި މިޕާޓީއަށް މިބައި، މިއުސޫލުން ގައުމުގެ ރައުސުލްމާލު ، ސިޔާސީ މަދުބައެއްގެމެދުގައި ރޯމާދުވާލުގެއަލީގައި ބަހަމުންދަނީއެވެ. މިގައުމަށް މިދިމާވެގެން މިއުޅޭ ހިތްދަތިކަމާމެދު ވިސްނާބަޔަކު މިގައުމުގައި ނެތީބާވައެވެ؟ ގައުމެއްގެތެރޭގައި ހިނގާ ވިޔާނުދާކަންކަން އެބަޔަކު އަމިއްލަޔަށް ބަދަލުކުރަން ނޭދޭހިނދެއްގައި ﷲތަޢާލާ އެބައެއްގެ އެހާލަތު ބަދަލުނުކުރައްވާނެކަމަށް ކީރިތިގުރްއާނުގެ ވަހީބަސްފުޅުގައިވެއެވެ. ދިވެހި މުސްލިމް ފަރުދުންގެ ޒަމީރުތައް މަރުވީ ބާވައެވެ؟ ހާދަހާދެރައެވެ! ދިވެހިންނަކީ އެބުނާ، ސިކުނޑިހުއްޓަސް ނުވިސްނޭ، ލޯހުއްޓަސް ނުފެންނަ، ކަންފަތްހުއްޓަސް އަޑުނުއިވޭ ނަޢަމްސޫފިތަކަކަށް ވެގެންދިޔައީބާވައެވެ؟.. ބޮޑަށް ދެނެވޮޑިގެންވަނީ ﷲ އެވެ!\n0 ކިޔުންތެރިންގެ ޚިޔާލު\tސަމާ Reply\nMay 10, 2012 at 8:38 am\tމައުމޫނާ އޭނާގެ އައުވާނުންގެ ނުބައި ނުލަފާކަން ދިވެހިރައްޔިތުންނަށް ނޭނގެނީބާވައެވެ؟! އޭނާގެ ކޮއްކޮ ޔާމީނަކީ ބޮޑު ގޭންގް ސްޓާރެކެވެ. އެކަމަކު އެހެރީ ޢިއްޒަތްތެރި މަޖްލީހުގެ ގޮނޑިއެއްގައެވެ. ދެންއެހެރީ ޖަނގިޔާ ނާޒިމެވެ. އެއަށްވުރެ ވަކިންބޮޑު ނުބައި ނުލަފާ މީޙަކު ޤާރޫނު ފިޔަވާ ނުހުންނާނެއެވެ. އެއިނީ ޢިއްޒަތްތެރި މަޖްލީހުގެ ގޮނޑިއެއްގެ އިތުރުން އެޢިއްޒަތްތެރި މަޖްލީހުގެ ނާއިބް ރައީސަކަށްވެސް ހޮވިގެންނެވެ. ވިޔަފާރީގެ ނަފާ ނާޖާއިޒްގޮތުގައި ހޯދާ މަކަރާ ހީލަތާ އޮޅުވާލުމުން ވިޔަފާރިކުރަމުންދާ މިޖަނގިޔާ ނާޒިމަކީ މާލިއްޔަތު ކޮމެޓީގެވެސް ރައީސެވެ! ދެން މިޤައުމުގައި ހުރި އެންމެ ބޮޑުވަގު ރެޑްވޭވް ސަލީމުވެސް ހަމަ އެއިނީ އެޢިއްޒަތްތެރި މަޖްލީހުގައެވެ! ހަމައެފަދަ ދެވަނައެއްނުވާ ލޮލީ ޖާބިރުވެސް އެއިނީ ހަމަ އެޢިއްޒަތްތެރި މަޖްލީހުގައެވެ! މިފަދަ އެތައް ވަގުންނެއް ދިވެހިރާއްޖޭގެ ޤާނޫނު ހަދާ މަޖްލިސްތަކުގައި ތިބިއިރު، ކޯޓްތަކުގައި ތިބި ގިނަ ޤާޟީންނަކީވެސް މިފަދަ މީސްމީހުނެވެ. ދެންފަހެ މިޤައުމުގެ ޙާލަތު ރަނގަޅުވާނީ ކޮންފަދަ އަކުންހެއްޔެވެ؟ އަޅުގަނޑުމެންގެ ޤާނޫނު ހަދާ މަޖްލީހަށް މިފަދަ ބޮޑެތި ޣައްދާރުންނަށް ވަދެވިފައި އެތިބީ ރައްޔިތުންނަށް ހަމަނޭނގޭތީހެއްޔެވެ؟ އެމީހުންގެ ނިކަމެތިކަމާ ފަޤީރުކަމުން ބަޔަކު ނާޖާއިޒް ފައިދާ ނަގައިގެންކަމާ މެދަކު އެއްވެސް ޝައްކެއްނެތެވެ. ލޮބުވެތި ދިވެހި ރައްޔިތުންނޭވެ. ވިސްނާށެވެ. އަތުންފައިން ގޯސް ނަހަދާށެވެ. އަރެމެންގެ ދަރިންނާ ދަރިންގެ ދަރިންގެ މުސްތަޤްބަލަށްޓަކައި މިޤައުމު ހިންގަން ތެދުވެރި އިޚްލާސްތެރި ރައްޔިތުންދެކެ ލޯބިވާނެ ވެރިން އިޚްތިޔާރު ކުރަމާތޯއެވެ. މައުމޫނާ އޭނާގެ ބައިވެރިންގެ ކިބައިން މިޤައުމާ މިޤައުމުގެ ރައްޔިތުން ސަލާމަތްކުރައްވާނދޭނވެ. އާމީން. އަޒޫ Reply\nMay 10, 2012 at 9:25 am\tހަމަގައިމުވެސް އަހަރެން ވިސްނާމެވެ، މިކަމާދޭތެރޭ ވިސްނާވިސްނުން ﷲ ދެނޮވޮޑިގަންނަވާނެއެވެ. އެކަމަކުވެސް ހުރިހިތާމައެއް ބޮޑުކަމާއެވެ. މިވެރިންގެ އަޖަލު ހަމަވާނީ ކޮންދުވަހަކުންބާވައެވެ. ހާދަހާ ނުލަފާބައެކެވެ. އަހަރެމެން ވޯޓް ލައިގެން ހޮވި ރައީސްއަށް ހަދާލިގޮތް މިހާރުވެސް އަހަރެންގެ ލޮލަށް ފެންނަ ކަހަލައެވެ. އެދުވަހު އަހަރެން ރުއީމެވެ. ﷲގެ ހަޒްރަތުގައި ދުޢާދަނަވަމެވެ. އެމަނިކުފާނަށް ކާމިޔާބު ދެއްވުމަށެވެ. އަހަރެން މުޒާހަރާތަކަށް ނުނިކުތަކަސް އަބަދާ އަބަދު ކުރެވުނީ އެޚިޔާލްތަކެވެ. މިގައުމުގައި މިކުރަނީ ކޮންކަހަލަ ވެރިކަމެއްބާވައެވެ. މިއީ ހިންދީ ފިލްމެއްބާއޭވެސް ބައެއްފަހަރު ހިތައްއަރައެވެ. އަހަރެންކަހަލަ ކިތައްމީހުންނެއް މިޚިޔާލް ކުރާނެއެވެ. މުޒާހަރާތަކަށް ނުނިކުންނަނީ އަނިޔާކުރާތީއެވެ. ވަގުތުވެސްނުވަނީއެވެ. އެހެންނަމަވެސް އަހަރެމެންވަނީ ރައީސް ނަޝީދާއެކުއެވެ.އެމަކިކުފާނަށް ކާމިޔާބު ދެއްވުމަށް އެދި ﷲގެ ހަޒްރަތުގައި ދުއާ ދަންނަވަމެވެ. އެމަނިކުފާނަށް ކާމިޔާބު ﷲ ދެއްވާނެއެވެ. އިންޝާﷲ ސަތާރަ Reply\nMay 10, 2012 at 2:10 pm\tބާޣީން ރުޅިއަންނަނީ އެމްޑީޕީދެކެއެވެ. އެމްޑީޕީގެ ފިކުރުދެކެއެވެ. އެމްޑީޕީގެ މެމްބަރުން ދެކެއެވެ. ބާޣީން އެމްޑީޕީ ދެކެއަންނަ ރުޅި ފެބްރުއަރީ7އަދި 8 ގައި ފެނިގެން ހިގައްޖެއެވެ. އެމްޑީޕީގެ ފިކުރު ދެކެ އަންނަރުޅި މުޒާހަރާތައް ރޫޅާލުމަށް އެއުޅޭގޮތުން ހާމަވެއެވެ. އަދި އެމްޑީޕީގެ މެމްބަރުންދެކެ އަންނަރުޅި ރާޅުގަނޑު ސަރަޙައްދު ލޫޓުވާލުމާއި މާލޭ ސިޓީކައުންސިލަށް އެކުރާ ގޯނާތަކުން ހާމަވެއެވެ. އެމްޑީޕީގެ މެމްބަރަކަށް މިބާޣީން ފުރުޞަތެއް ނުދެއެވެ. ދަރުބާރުގެ އާއި އުސްފަސްގަނޑު ސިޓީކައުންސިލުން ވަކިކޮށް ބާޣީންގެ ބެލުމުގެ ދަށަށް ގެންނަން އުޅެނީ އެތަންތަނަށް އެމްޑީޕީގެ މެމްބަރުން ގޮސްއުޅޭތީއެވެ. މިހާރު ޚަބަރުލިބޭގޮތުން މިސްކިތްތަކަށް އެމްޑީޕީގެ މެމްބަރުންގޮސް އެތަންތަނުން ވުޟޫކުރުމާއި ފާޚާނާތައް ބޭނުންކުރުމާއި ކަރަންޓް ބޭނުކުރާތީ މިސްކިތައްވެސް ސިޓީކައުންސިލުން ވަކިކުރަން ބޮނަކުއާ މިނިސްޓަރުދަނީ މަސައްކަތް ކުރަމުންނެވެ. މުހައްމަދު Reply\nMay 10, 2012 at 7:31 pm\tމިގައުމުގެ ހަލާކުގެ އެންމެ އިސްމީހަކީ ބުރުމާއެވެ. ތެލުގެ ވިޔަފާރި އެސްޓީއޯއިންކުރަމުން ގޮސް އެންމެ ފަހުން އެއިން ބައިއެޅޭ ގޮތަށް މިބުރުމާއާއި އިލިޔާސާއި މައުމޫނާ ދެމީހުން ހަވާލުކުރީއެވެ. އެތައް އަހަރަކު ތެލުން ފައިދާ ނަގާ އޭނަ މިލިޔަނަކަށް ހަދާދިނެވެ. ދެން އޭނައަށް ރިސޯރޓް ތަކާއި އެކިކަހަލަ ވިޔަފާރި ފަހިކޮށްދިނެވެ. މިތެލުގެ ވިޔަފާރިން އިލިޔާސް އާއި މައުމޫނަށް ބައިނޭޅޭގޮތަކަށް މިކަން ހިގާފައެއް ނޯންނާނެއެވެ. ރިސޯރޓްތައް ދީފައި ވާނީ ވެސް މިދެވަގުންނަށް ބައިއެޅޭގޮތަށެވެ. ދެން މިމީހުން ރާއްޖެއިން މިމުއްސަނދިކަން ފޭރެނީ އާންމުން ހައްގައް އަރައިތިބެއެވެ. އެއީ ކިރިޔާވާވަރުގެ މުސާރަ އަށް ދީގެން އަޅުން ގެންގުޅޭ އުސޫލުން މުސާރަ ދީގެން މިމީޙުންނަށް އޮންނަ އެއްޗެއް މަދުވެދާނެ ކަމުގައި ބިރުގައި ތިބުމެވެ. ބުރުމާ އެއްދުވަސްވަރެއްގައި ތަންކޮޅެއް މުސާރަ ބޮޑުކުރިއެވެ. މީނައަކަށް އެގޮތަށް ކެއްވީދުވަސްކޯލަކަށެވެ. މީނަދެކޭގޮތުގައި ރާއްޖެއިން ލިބޭއެއްޗެއް ލިބެންވާނީ މީނައަށެވެ. ޓެކްސް ނަގަން ފެށުމުން މީނަގެ ޖީބަށް ބާރު ބޮޑުވާންފެށުމުން މިބަޣާވަތަށް ޚަރަދުކޮށް ސަރުކާރު ވައްޓލުމުގެ އެއްމެ ބޮޑުބައެއްކުޅުނީ މައުމޫނާއި ގުޅިގެންމީނައެވެ. ބަލަގަ ޓެކްސް ނުނަގާގައުމެއް މިހާރު ނެތެވެ. ޓެކްސް އިންލިބޭލާރިން ޚަރަދުކުރަނީ މިމީހުން ރައްޔިތުންނަށް ކުޑަމުސާރައެއްދޭތީ އެމުސާރަވެރިންގެ މުސްކުޅި ބައިންބަފައިންނަށެވެ، އަދި މިޓެކްސް އިންމިހާރު ފައިދާކުރަނީ ރާއްޖޭގައި ޓުވަރިޒަމް ފަށާގަތުމުގައި އެންމެ ޙީވާގިކޮށް މަސައްކަތްކުރިމީހުންނެވެ، ޓެކްސް ދައްކަން ނުލިބެނަމަ ތި ރިސޯރޓްތައް ދޫކޮށްލާށެވެ، އެއިރުން މާރަގަޅަށް ތިރިސޯރޓް ހިންގާނެ މީހުން ލިބެން އެބަތިއްބެވެ. މިވިޔަފާރިވެރިން ކިތަންމެ ވަރަކަށް ފުއްޕިޔަސް އަދި ލާރިހުއްޓަސް ދުނިޔޭގެ އެހެންގައުމެއްގައި މިއިންމީހަކަށް އެގައުމުތަކުގައި ބޮޑުޓެކްސް އެއް ދޭންޖެހީތީ ނުއުޅެވެއެވެ. ހަމަ އުޅެން އޮތީ މިތަނެވެ. ދެން ތިގޮތަށް އަބަދާއި އަބަދު ގައުމާއި ރައްޔިތުންގެ ދުޝްމަނުން ގޮތުގައި އުޅެވޭެތޯ ބަލަން ގިނަރައްޔިތުންތަކެއް ތިބިކަން ހުރިހާ ބާޣީންނަކަށް ހަދާންކޮށްދެމެވެ/\nMay 10, 2012 at 8:38 pm\tކޮންޑިމޮކްރަސީއެއް ކިޔާކަށް. ޑިމޮކްރަސީއެއި މިގައުމުގެ ހަލާކު. ޑިމޮކްރަސީއަށް ހަލާކުހުރި. LeaveaReply Cancel reply